MARELE FIZICIAN 
şi chimist englez Michel Faraday (1791—1867), auto- 
didact fără egal in istoria științelor, iubea foarte 
mult tineretul. 

La numirea sa In calitate de şef al laboratorului de 
la Royal Institution, a inaugurat un ciclu de conferin- 
te (insotite de experiențe) pentru copii şi tineret. 

ndeosebi experiențele sale în electricitate ṣi magne- 
tism erau un exemplu de măiestrie de experimenta- 
tor şi au avut mare răsunet. 

ntr-o zi, ministrul de finanţe al vremii, William 
Gladstone (1809—1893), II întreabă pe ilustrul savant: 

— În definitiv, la ce folosește electricitatea? La 
care Faraday răspunse: 

— Într-o zi, domnule cancelar, o veți transforma 
în obiect impozabil... 


LORDUL RAYLEIGH (1842—1919), 
un alt mare fizician englez, povestește despre lord 
Kelvin că era puțin receptiv la orice nouă teorie și o 
accepta numai în măsura În care noile idei li permi- 
teau formularea unei imagini de ordin mecanic. 

ntr-o zi a anului 1903, an în care s-a formulat 
teoria radioactivităţii (Ernest Rutherford și Frederik 
Sooldy), lord Kelvin Işi exprimă indoiala asupra noii 
teorii in prezenţa lui Rutherford şi a lui Rayleigh 
(acesta din urmă era partizan convins al teoriei lui 
Rutherford). Cum în Anglia orice fapt poate consti- 
tui prilej de pariu, Rayleigh li spuse lordului Kelvin: 

— Pariez 5 shillingi că în cel mult șase luni vei da 
dreptate lui Rutherford. 

Mai curind chiar faptele au dat ciştig deplin de 
cauză lui Rutherford şi la prima lor intilnire, fără 
să discute nimic altceva, lordul Kelvin scoase 5 shil- 
lingi şi-i Inmină lordului Rayleigh. 


JÖNS JACOB BERZELIUS (1779—1848), 
unul dintre marii chimişti ai omenirii, despre care 
se scrie că era un om deo vastă cultură, o fire deschisă 
şi comunicativă, ager și mereu iscoditor. 

Era spiritual şi în jurul său, În orice împrejurare, 
răspindea o atmosferă plăcută. 

Aceste calități completlau armonios pe marele 
cercetător şi strălucit pedagog. Astfel se explică 
numărul mare de chimişti formaţi in şcoala sa de la 
Stockholm (Fr. Wöhler, E. Mitscherlich, C.G. Gmelin, 
C.G. Mosander, L. Fr. Nilson ş.a.). 

Fiecare colaborator era indrumat cu răbdare și 
pricepere, fiind totodată deosebit de exigent. Astfel, 
odată verificind o lucrare a lui Friedrich Wöhler 
(1800—1882), pe vremea cind nu mai puțin celebrul 
chimist german lucra la Stockholm, Berzelius li 
spuse: 

— Docteur, vous avez travaillé vite, mais mal... 
(Doctore, aţi lucrat repede, dar inexact). 


WILLIAM CROOKES (1832—1920) 
fizician englez cunoscut prin lucrările sale în dome- 
niul descărcărilor în gaze rarefiate, provenea dintr-o 
familie modestă și a fost — ca și Faraday — un auto- 
didact. 

Remarcabil experimentator, Crookes a inventat 
mai multe instrumente de mare precizie, folosite 
şi astăzi (radiometrul, spintariscopul ș.a.). 

Crookes, spunea Rayleigh, nu a găsit niciodată 
consolarea că nu a reuşit să descopere razele X (des- 
coperite în 1895 de Wilhelm Konrad Roentgen). 

El a observat că plăcile fotografice s-au voalat 
in apropierea tuburilor cu care experimenta, dar 
Crookes atribuia fabricantului «defectul» constatat. 


E, DESCOPERIREA VANADIULUI 
O istorioară foarte amuzantă, culeasă din corespon- 
dența dintre J.J. Berzelius şi Fr. Wohler, este legată 
de descoperirea vanadiului. 

Lucrările premergătoare descoperirii vanadiului se 
efectuau concomitent de către Fr. Wöhler la Berlin 
şi Niels Gabriel Sefstrâm (1787—1845) la Stockholm. 

La un moment dat, în cursul anului 1831, Fr. Wöhler 
a fost nevoit să-și întrerupă cercetările pe timp de 
citeva săpătmini din motive de sănătate. În acest 
interval de timp, Sefstrăm descoperă vanadiul în 
minereurile de fier de la Taberg — Smaland — Sue- 
dia. 

Berzelius comunică în scris lui Wöhler noua cuce- 
rire a științei suedeze realizată de colaboratorul său 
Sefstrăm. 

Wöhler răspunde lui Berzelius, felicitind pe elevul 
acestuia, dar ambițiosul savant german iși exprimă 
totodată şi profundul regret că nu i-a mai revenit 
cinstea descoperirii vanadiului. 

La scrisoarea lui Wöhler, Berzelius îi trimite urmă- 
toarea istorioară (născocită de el, fireşte): 

«Odată, un călător bate la poarta lui Vanadis, zeița 
frumuseţii in mitologia scandinavă. Zeița, ocupată 
cu sulemeneli în fața oglinzii, nu s-a grăbit să deschi- 
dă şi a gindit că solicitatorul va mai bate dacă este 
interesat. Dar călătorul nu a insistat și pașii săi se 
auzeau Indepărtindu-se. Zeița Vanadis sare la geam 
și privește în urma călătorului care se depărta: era 
Wöhler... 

Mai tirziu, un alt călător bate la poarta palatului 
frumoasei Vanadis, care nu deschide imediat. La 
insistențele repetate ale călătorului, zeița deschise: 
era Sefström... 

Din dragostea lor s-a născut vanadiul...» 


ÎN LUMEA PLANTELOR: 


OPERAȚII MICI CONSECINȚE MARI 


Revoluţia tehnică-știinţifică la care asistăm şi 
care ne-a obișnuit cu extraordinarele ei înfăptuiri 
în toate domeniile activității umane a cuprins și 
biologia — știință cu vechi tradiții de cercetare, 
cu realizări ce nu intotdeauna ne apar spectacu- 
loase, însă cu perspective dintre cele mai inte- 
resante privind consecințele în transformarea 


lumii plantelor și animalelor. Ştiinţa zilelor 
noastre a pus la indemina cercetătorilor mijloace 
şi metode moderne cu ajutorul cărora se poate 
interveni în cele mai ascunse mecanisme ale 
vieţii, se pot efectua «operații» ascunse de 
privirile iscoditoare ale ochiului omenesc, se 
poate dirija apariția unor noi soiuri de plante 
și rase de animale. 

P. DIACONU 
doctor în ştiinţe biologice 


MUTANTELE NATURII 


Din cele mai străvechi timpuri cultivatorii de 
plante şi crescătorii de animale au observat 
modificarea spontană a unor caractere atit la 
plante cit și la animale. Omul întotdeauna a oprit 
indivizii cu însuşiri favorabile, care îi satisfăceau 
mai bine cerințele sale. În anul 1828 a fost obser- 
vată o mutație spontană datorită căreia a apărut 
minunata rasă de oi merinos cu lină mătăsoasă. 
Păunii cu penaj negru, rasa de vaci Hereford 
fără coarne şi multe alte modificări apărute în 
mod spontan au dus la marea diversitate de ra- 
se încă înainte de a începe o selecţie artificială 
riguroasă. Mutaţiile apărute la animalele cu 
blănuri scumpe (vulpea argintie, vulpea plati- 
nată, vizonul şi altele) au făcut să crească mult 
valoarea lor. Spontan au apărut mutante şi la 
plante: fragi cu frunze simple, plopi și stejari cu 
creștere piramidală, sălcii, plopi, ulmi, frasini, 
stejari cu ramuri plingătoare, tipuri pitice la 
diferite specii, lalele și zambile cu flori mari și 
plăcut aromate etc. La pomii fructiferi adesea 
au fost semnalate unele modificări ce afectau 
numai o porțiune, o ramură. Datorită posibili- 
tății de înmulțire vegetativă, multe dintre mutațiile 
depistate au fost transmise descendenților. Se 
apreciază că numărul soiurilor de plante obținute 
pe calea mutaţiilor spontane depășește cifra de 
1500, dintre care 300 soiuri de trandafiri, majo- 
ritatea soiurilor de plante citrice și alte plante 
de cultură. Toate aceste mutații au putut fi 
observate deoarece erau în legătură cu forma 


indivizilor. Multe mutații însă priveau însușirile 
fiziologice, anatomice sau biochimice şi au 
scăpat neobservate. Selecția continuă, executată 
de om a dus la accentuarea multor însușiri și 
la crearea de soiuri şi rase valoroase. Așa, de 
exemplu, conținutul de zahăr la sfecla de zahăr 
era numai de 6% în anul 1808, de 18,1%, în 1908, 
iar în prezent există soiuri de sfeclă cu un procent 
de zahăr mai mare de 20%. Rezultate asemănă- 
toare s-au obținut și la grîu, floarea-soarelui și 
alte culturi. Cele mai bune soiuri de floarea- 
soarelui au un conținut de grăsimi de 50 — 51%. 


CINE POARTĂ «VINA» EREDITĂŢII 


Explicarea fenomenului datorită căruia apar și 
se transmit aceste caractere modificate de la o 
generaţie la alta a frămintat minţile multor biologi. 
Prima ipoteză științifică a fost elaborată încă 
de Ch. Darwin, care considera că în organism 
se găsesc niște mici particule denumite gemule 
care acumulează toate însușirile organelor și 
le transmit mai departe la descendenți. Un aport 
deosebit a adus G. Mendel, care considera că 
celulele unui organism conțin două tipuri de fac- 
tori ereditari, unul provenit de la mamă și altul de 
la tată. În urma unor experienţe cu diferite soiuri 
de mazăre și alte plante, Mendel a elaborat o 
serie de legi care și astăzi constituie baza ame- 
liorării plantelor și animalelor. Mai tirziu, T. 
Morgan, adincind teoria factorilor ereditari, a 
ajuns la concluzia că toate însușirile au un 
suport material localizat în cromozomii celule- 
lor, mai precis, în gene, fundamentul material 
al eredității. Cromozomul este un complex de 
gene, așezate linear în puncte bine stabilite, 
puncte denumite ulocus». 

Dar genele au o importanță deosebită nu 
numai în transmiterea eredității, ci și în stabi- 
lirea anumitor caracteristici ale plantelor, cum 
ar fi înălțimea, producția, culoarea, rezistența 
la boli etc. S-a constatat că, în funcție de poziția 
genelor, fiecare caracter îşi are corespondentul 
său în una sau mai multe gene, deosebind astfel 
caractere monogenice, digenice (două gene), 
trigenice (trei gene) și poligenice (mai multe 
gene). Este suficient să amintim că înălțimea 
plantelor, producţia, perioada de vegetaţie, re- 
zistența la cădere și alte caractere sint determi- 
nate de mai multe gene (sint poligenice), 
în timp ce culoarea ochilor la Drosophila me- 
lanogaster, culoarea și forma bobului la cereale, 
culoarea tulpinii, rezistența la o serie de boli 
etc. sint determinate de una, două sau trei gene, 
fiind respectiv mono, di sau trigenice. 


CROMOZOMUL — COMPLEX DE GENE 


Genele, purtătoarele eredității, ale însușirilor 
plantelor și animalelor, așa cum s-a afirmat și 
mai sus, se află înglobate în cromozomi, care 
din acest punct de vedere se prezintă ca un 
complex de gene. De aici importanţa cromozomi- 
lor în transmiterea caracterelor ereditare, impor- 
tanţa lor ca factori ce pot fi dirijați de către om 
în vederea modificării caracterelor ereditare ale 
plantelor și animalelor. Ca mărime, acești mi- 
nusculi constituenți celulari sînt de ordinul mi- 


cronilor. S-a stabilit că dimensiunile cromozo- 
milor oscilează de la citeva zecimi de micron (la 
ciuperci) pînă la 20 de microni (la Orthopterae și 
la crin). 

Punerea în evidență a rolului deosebit pe 
care-l au cromozomii în cadrul celulei a fost 
înfăptuită o dată cu descoperirea fenomenului 
de poliploidie. Practic s-a ajuns ca prin folosirea 
colchicinei să se dubleze numărul de cromozomi 
în celulă. Prin folosirea radiațiilor ionizante s-a 
ajuns să se obțină mutații prin transferarea unor 
porțiuni de cromozomi de pe un cromozom pe 
altul, creîndu-se largi posibilități pentru obține- 
rea de noi forme de plante. Oamenii de știință 
au stabilit poziția genelor în diverși cromozomi 
pentru diferite specii de plante și insecte, sta- 
bilind așa-zisele hărți cromozomiale. Studiul 
compoziției chimice a cromozomilor a început 
abia după anul 1940, iar în prezent se cercetează 
structura cromozomului la nivel molecular şi 
submolecular. M 

Istoria evoluției lumii organice la plante și 
animale superioare este legată nu de evoluția 
unei singure gene, ci de evoluția unor sisteme 
genetice. Fiecare caracter sau însușire la orga- 
nismele superioare este rezultatul dezvoltării 
unui sistem genetic bine determinat. De aceea, 
studiul cromozomilor la plante are o mare im- 
portanță teoretică și practică. Ameliorarea soiu- 
rilor necesită cunoașterea soiurilor şi populați- 
ilor la nivelul genelor şi posibilitatea practică 
de a transfera o însușire favorabilă de la alt soi 
sau chiar specie îndepărtată. 


OPERAŢII LA NIVEL DE ANGSTROMI 


Geneticienii realizează operații uimitoare. S-au 
făcut operații la nivelul cromozomilor și genelor, 
operații imperceptibile cu ochiul liber, dar în 
același timp de mare importanţă în viața plantelor, 
datorită urmărilor manifestate, şi anume poli- 
ploidia, aneuploidia și transferul de gene de la 
un cromozom la altul. 

Poliploidia constă în dublarea numărului de 
cromozomi din celulele somatice sub acțiunea 
colchicinei, sub influenţa scăderii bruște a tem- 
peraturii în timpul diviziunii celulare sau a altor 
factori. Dacă numărul cromozomilor din celula 
somatică este de 18 (la sfecla de zahăr), în urma 
tratării cu colchicină, el devine 36. Dublarea nu- 
mărului de cromozomi duce la modificarea plan- 
tei și a comportării ei. Cind fenomenul nu era 
cunoscut, modificările apărute la plante în urma 
dublării numărului de cromozomi erau conside- 
rate drept specii noi. În floricultură, laleaua cu 
flori mari Zoomerschoon a apărut în cultură 
cu 400 de ani în urmă, dar numai de curind s-a 
cunoscut faptul că noua formă este de fapt un 
triploid. Narcisele diploide au fost treptat înlo- 
cuite de cele triploide, apoi de cele tetraploide, 
cu mult înainte de explicarea fenomenului de 
poliploidie. Sint numeroase exemplele de forme 
tetraploide şi triploide, atit la plantele cultivate, 
cit și la cele necultivate. 

Constatind că poliploidia a avut un rol impor- 
tant în evoluţie și că formele poliploide sint 
superioare, geneticienii şi-au însușit această 
metodă. Ei produc astăzi pe cale artificială 

poliploizi. cu ajutorul soluţiei de colchicină, cu 
care se tratează semințele sau plantulele. Re- 
zultate bune s-au obținut la secară, trifoi, sfeclă 
de zahăr, mentă, pepene verde și altele. În evo- 
luția plantelor și în practica amelioratorilor, poli- 
ploidia a fost de un real folos pentru dublarea 
numărului de cromozomi la hibrizii proveniți din 
încrucișarea a două specii, hibrizi care de regulă 
sint sterili, iar în urma dublării numărului de 
cromozomi, ei devin fertili și cumulează în acelaşi 
organism cromozomii proveniți de la părinți cu 
însușiri deosebite. O astfel de operaţie înfăptuită 
la nivelul cromozomilor se numește alopoli- 
ploidie şi are o mare importanţă, creînd posibi- 
litatea de a transfera o serie de însușiri valoroase 
de la speciile necultivate la speciile cultivate. 

Pentru crearea de soiuri cu însușiri dorite, 
adesea este necesar un singur cromozom cu 
gena dorită. În astfel de cazuri, transferul unui 
cromozom de la alt soi sau specie înseamnă 
totodată eliminarea cromozomului pe care dorim 
să-l înlocuim. Şi acest fenomen a fost observat 
mai întîi în natură în mod spontan și a fost de- 
numit aneuploidie. 

Plantele care au un cromozom lipsă din gar- 
nitura somatică se numesc monosomice şi se 
notează cu (2n—1), cele cu doi cromozomi lipsă 
se numesc nullisomici (2n—2) etc. În cazul 
cînd unul dintre cromozomii de bază .se repetă 
nu de două ori, cum este normal, în celula so- 
matică, ci de trei ori, avem de-a face cu un cro- 
mozom în plus și fenomenul se numește tri- 
somie (2n+ 1) sau tetrasomie (2n+2). 

Importanța fenomenului de aneuploidie constă 
în aceea că s-a deschis posibilitatea de a se 
preciza rolul diferiților cromozomi prin adăuga- 
rea lor pe rînd. Experiențe spectaculoase în 
direcția aneuploidiei au fost efectuate de 
R. Sears, care a reușit să creeze linii nullisomice 
(cu 2 cromozomi lipsă) la grîu și să stabilească 
astfel rolul genetic al fiecărui cromozom în 
parte. Aşa, de exemplu, s-a stabilit că la soiul 
Timstein rezistența la rugină a tulpinii este 
condiționată de o genă localizată în cromozomul 
10. Pentru a substitui un cromozom cu gene 
favorabile de la un soi este necesar mai întii să 
se creeze linia monosomică pentru cromozomul 
respectiv și mai departe să se procedeze la 
încrucișarea cu soiul normal de la care dorim 
să transferăm cromozomul. R. Sears a reușit 
să transfere pe această cale cromozomul 10 
din soiul de griu Timstein, rezistent la rugini, 
la soiul Chinese Spring. Metoda substituirii 
cromozomilor deschide mari perspective pentru 
ameliorarea plantelor, fiind o sursă de acumulare 
de gene care condiționează însușiri importante 
pentru plante, cum ar fi rezistenţa la boli, secetă 
etc. 

În ultimul timp deseori se vorbește şi despre 
haploidie ca un fenomen mult folosit în genetică. 
Prin haploidie se înțelege reducerea la jumătate 
a numărului de cromozomi diploid. Haploidia 
apare în urma dezvoltării embrionului pe cale 
partenogenetică dintr-o ovulă nefecundată. Indi- 
vizii haploizi sînt puțin viabili şi sterili. Ei însă 
pot să devină diploizi în urma tratării cu colchi- 
cină și astfel vor constitui o linie homozigotă. 

Pe această bază s-a lucrat la ameliorarea po- 
rumbului pornindu-se de la haploizi. Ca pole- 
nizator s-a folosit un soi cu gene dominante 
pentru culoarea endospermului și a coleoptilu- 
lui. În urma încrucişării se elimină seminţele cu 
endosperm colorat, restul semințelor germinin- 
du-se la întuneric. Eliminarea diploizilor se face 
după culoarea dominantă a coleoptilului. Plantu- 
lele rămase necolorate sînt supuse controlului 
citologic şi în cazul cînd acestea sint haploide 
se tratează cu colchicină, obținindu-se în doi 
ani de zile o linie homozigotă. 


TRANSFERUL DE CROMOZOMI ȘI 
GENE 


Am arătat că pentru modificarea unor însușiri 
este suficient numai transferul de gene de pe 
un cromozom pe altul. Un astfel de schimb 
de gene are loc între cromozomii omologi în 
meioză, fenomenul fiind descris și denumit de 
către T. Morgan crossingover. Dovada citolo- 
gică a schimbului de gene a fost greu de stabilit 
din cauza uniformității morfologice a celor doi 
cromozomi omologi. Pentru a observa schimbul, 
unul dintre cromozomi trebuie să fie mult diferit 
şi să aibă în primul rînd caractere distincte la 
capete. Un astfel de caz a fost întilnit la o plantă 
de porumb în anul 1931. Planta anormală avea 
un cromozom IX normal scurt, în formă de 
bastonaș, În timp ce omologul său era alungit 
(dublu), purtind la un capăt o umflătură în formă 
de buton, iar la capătul celălalt avea atașat un 
fragment din cromozomul VIII. Această plantă 
a fost încrucişată cu o altă plantă care avea 
cromozomii IX normali. Printre descendenți au 
fost găsiți și indivizi cu un cromozom omolog 
scurt şi îngroșat la un capăt, cel de-al doilea 
omolog fiind alungit, dar fără îngroșarea în 
formă de buton. Cercetările recente de genetică 
au îmbogățit cunoştinţele despre schimbul de 
gene, dovedind posibilitatea crossing-overului 
și chiar între cromozomi neomologi. Diferite 
porțiuni cromozomiale pot fi transferate pe alți 
cromozomi sau chiar înlăturate sub influența 
factorilor fizici sau chimici. Sub influenţa directă 
a iradierilor se pot produce translocaţiuni şi 
inversiuni de fragmente de pe un cromozom 
pe altul, duplicații, adiții, deleții și altele, feno- 


mene care duc la mutații în urma schimbării po- 
ziției unor gene sau în urma adiției sau deleţiei 
altor gene. Amelioratorii americani consideră 
iradierea ca o sursă importantă pentru crearea 
de soiuri de plante rezistente sau chiar imune 
la boli. Folosirea metodelor de fragmentare a 
cromozomilor şi transferarea pe alți cromozomi 
sau înlăturarea lor au permis să se stabilească 
locul ocupat de diterite gene în cromozomi şi 
astfel s-a facilitat alcătuirea de hărți cromo- 
zomiale. 

Cu ajutorul iradierilor au fost create soiuri 
valoroase la orz, mazăre, fasole, soia, alune 
de pămînt şi alte culturi agricole. radierea și 
folosirea substanțelor chimice mutagene au con- 
stituit o adevărată revoluție în industria sub- 
stanţelor antibiotice. La penicilină activitatea a 


crescut de la 100 de unități în anul 1942 la 5 000 
de unități în anul 1954, productivitatea tulpinilor 
de biomicină a crescut cu 600%,a celor de tetra- 
micină — cu 800%, de extramicină și oleando- 
micină — cu 800 — 1 000%. Au fost create tulpini 
ce produc de 300 ori mai multă lizină. La viermii 
de mătase indivizii masculi sînt mai productivi 
cu 30%. Folosind iradierile s-a reuşit ca un 
fragment cromozomial din autosomi să fie tran- 
sferat împreună cu gena culorii negre pe cromo- 
zomul sexului femininY, astfel încit transmiterea 
culorii negre se înfăptuieşte numai pe linie 
maternă. Femelele depun ouă de două nuanțe: 
închise și deschise. O maşină pe bază de foto- 
element sortează ouăle, reținind pentru producție 
numai pe cele de culoare deschisă, din care se 
dezvoltă masculii mai productivi. 


DA 


Mecanismul crossing-overului după T. Morgan: 1. Perechea de cromozomi omologi din celula so matică 
înainte de diviziunea reducțională; 2. Unirea cromozomilor omologi in crossing-o ver prin spiralizare reciprocă: 
3,4. Despărțirea cromozomilor omologi. Datorită sudurii puternice, în locul de intersecție, uneori cromozomii 
se despart prin rupere de fragmente care se atașează pe cromozomul pereche, avind loc un schimb de gene. 


„„. fructele de avacado — arbore cu frunze persistente, răspindit în Mexic, cintăresc între 
100 şi 400 g ? Acestea sint consumate în stare proaspătă, sărate sau cu zahăr. Miezul moale poate 


de atacurile răpitoarelor. 


va avea o lungime de 24 km? 


fi întins pe pline ca şi untul sau marmelada; din ele se pregătesc, de asemenea, salate, diverse 
creme și Inghețată. Bine amestecată și dizolvată în apă, emulsia fructelor de avacado se deose- 
beşte prea puțin de laptele de vacă. Aceste fructe au aceeaşi cantitate de calorii ca și carnea și 
conțin toate vitaminele cunoscute de ştiinţă. 


„în insulele Kalimantan şi Sumatra din Indonezia trăieşte pasărea rinocer? Cind incepe 
perioada de educare a puilor, masculul închide femela In scorbura copacului, lipind cu pămint 
intrarea şi lăsind doar o mică deschizătură prin care el li dă hrană. În felul acesta familia este ferită 


.. pină în prezent, In Noua Zeelandă nu a fost găsit nici un mamifer de provenienţă locală ? 
Geologii consideră că aceste insule s-au separat de Australia aproximativ acum 160 milioane de ani. 


„„„ cantitatea de sare necesară omului ca aliment timp de 1 an este de 8 kg? 

Rezervele de sare alimentară din apele Oceanului Planetar ating cifra astronomică de 38 
milioane de miliarde de tone. Dacă rezervele de sare care se găsesc în scoarța pămintului se vor 
epuiza cindva, atunci oceanul va putea asigura omenirea cu sare pe o perioadă de 2 miliarde de ani. 


.. În oceane se găsesc cele mai mari plante? Aşa, de exemplu, planta acvatică Macrocistis 
atinge 300 m lungime. Pe uscat nu există asemenea giganți chiar printre arbori; cel mai mare 
arbore de pe glob, şi anume Wellingtonia, nu depăşeşte ca înălțime 125 m. 


. 


„„ în Ghana trăiește tribul fra-fra? Copiilor acestui trib le place să se joace cu crocodilii 
cind aceștia ies pe mal să se Incălzească la soare. Copiii leagă de un băț o cirpă pe care o agită 
In fața crocodilului, Intocmai ca la un pisoi, iar crocodilul aleargă după ei fără a le face vreun rău. 


„„ portul spaniol Tarifu şi portul Tanger din Africa de Nord vor fi legate printr-un pod ce 

relor! 


Viperele sint singurii șerpi veninoşi pe care-i 
intilnim în regiunile temperate. Cum se recunosc 
ele? Putem să ne ferim de muşcătura viperelor? 
Dacă am fost muşcaţi, ce .măsuri trebuie să luăm? 
Ce este serul antiviperin ? lată numai citeva din 
întrebările puse de cititorii noştri, cărora vom 
incerca să le răspundem în rîndurile de mai jos. 

Cei care cred că vipera se recunoaște cu ușurință 
după desenul zigzagat de pe partea dorsală și V-ul 
de pe cap se înșală. O serie de şerpi total inofensivi 
au desene asemănătoare. 

Singurul caracter uşor de remarcat este coada 
scurtă şi conică a viperelor, spre deosebire de coada 
lungă şi ascuţită a speciilor neveninoase. Altă 
deosebire pe care o mai menționăm, deoarece uneori 
poate fi sesizată, in funcţie de poziţia sau de distanța 
de la care privim reptila, este pupila verticală la 
viperă spre deosebire de pupila orizontală la toți 
ceilalți şerpi. Vipera mai poate fi recunoscută și 
după faptul că nu fuge de om şi nu cască gura 
aneniniätor cum face, de pildă, blindul șarpe de 
casă, 

Dacă întilnești o viperă tirindu-se şi dacă mai 
ai şi puțin curaj, te poţi apropia de ea cit de mult 
fără a păți nimic dacă nu o iriți. Deranjată Insă, 
atacă brusc, precis, fără a-și greşi ținta. 

Pe maxilarul superior are un singur dinte cu 

e 30 000—40 000 de vieţi omenești sînt răpuse anual de veninul vipe- 


e Omul care a fost mușcat cu o cantitate de venin capabilă să omoare 


83 de oameni trăiește încă! 
e În caz de accident, luați măsuri imediate. | 


un canal prin care se scurge veninul glandei 
veninoase situate dedesubtul și înapoia ochilor. 
Odată cu mușcătura, veninul este injectat în rană. 
Proaspăt, veninul de viperă este un lichid gălbui, 
viscos și fără nici un gust, care se dizolvă uşor în 
salivă. Toxicitatea lui este maximă în timpul verii. 
Cind colții viperei pătrund direct în singe, pericolul 
este foarte mare. Uneori mușcătura este atit de 
rapidă încit nici nu ne dăm seama pe moment dacă 
am fost sau nu muşcați şi asta cu atit mai mult 
cu cit la început nu simțim nici o durere, iar urmele 
dinților se disting cu greu. După puţin timp, senza- 
ţia dureroasă devine din ce în ce mai ascuțită, locul 
muşcat se umflă şi se înroșeşte, apar apoi amețeli, 
vomitări, hipotermie (scăderea temperaturii), le- 
şin etc. 

Ce este veninul şi cum acționează? Veninul este 
un produs complex, format din compuşi toxici şi 
din compuşi antiveninoși. Compuşii toxici acţio- 
nează asupra sistemului nervos şi a singelui. 
Neurotoxina, unul dintre componentele toxice, 
produce paralizii la nivelul creierului, bulbului, 
măduvei spinării. Alt component, hemoragina, de- 
termină apariția petelor violacee în jurul mușcăturii. 
Hemolisina distruge globulele roşii, iar coagulina 
produce coagularea singelui, care în unele cazuri 
poate provoca moartea subită. Compuşii antive- 


ninoşi injectaţi în singe formează anticorpi avind o 
acțiune vaccinantă. Există o serie de animale 
(lipitoarea, chișcarul, broasca, șarpele de casă, 
pisica, ariciul), cărora veninul nu le produce nici o 
neplăcere, deoarece au singele antitoxic, deci au o 
imunitate naturală antiveninoasă. 

Dacă avem ghinionul să fim muşcaţi de o viperă, 
trebuie să cunoaștem măsurile ce trebuie luate 
imediat, pină ce obținem ser antiveninos. În primul 
rind se recomandă repausul total, care are ca rezultat 
încetinirea circulaţiei şi ca atare răspindirea cit mai 
lentă a toxinei în organism. Pentru a încetini cir- 
culaţia, se leagă uşor regiunea mușcată, şi anume 
Intre rană şi inimă. 

Este indicat ca în locul muşcat să se facă o tăie- 
tură care să treacă prin găurile muşcăturii, apoi 
acest loc trebuie stors, ars cu fierul roşu sau supt. 
Sugerea nu prezintă nici un pericol, deoarece ve- 
ninul nu are nici o acțiune asupra mucoaselor. 
Rana stoarsă trebuie dezinfectată cu alcool. Pentru 
a nu-i scădea accidentatului temperatura, acesta 
este încălzit cu sticle cu apă fierbinte şi i se dă de 
băut ceai, cafea bine Indulcite și încălzite. Contra- 
indicat este alcoolul. Se mai pot face injecții locale 
cu clorură de calciu 1 : 1 000, permanganat de pota- 
siu 1 : 1000 sau injecții de ser salin în doze de 
20—30 cm? din 10 în 10 minute. Terapia cea mai 
sigură impotriva muşcăturilor de viperă rămine însă 
serul antiveninos pe careilcumpărăm gata preparat. 

Pentru prepararea serului antiveninos este nevoie 
de venin proaspăt, care se obține prin decapitarea 
viperelor sau ținindu-le cu un cleşte special de 
ceafă şi dindu-le să muște un pahar acoperit cu 
o membrană prin care veninul se scurge la fund. 
Odată recoltat, veninul este deshidratat și păstrat 
în tuburi de sticlă. 

Și după 50 de ani veninul conservat astfel este la 
fel de eficace ca în momentul colectării lui. Există 
și alte moduri de conservare pe termene mai scurte. 


Recoltarea veni- 
nului se face deter- 
minind vipera să 
muște un vas în 
care apoi se scurge 
veninul. 


Pentru ca seroterapia să fie eficace nu trebuie să 
treacă mai mult de 4 ore de la mușcătură şi pină la 
administrarea primei injecții de ser. Se introduc 
10 cm? subcutan in apropierea rănii şi 10 cm? 
subcutan sau intramuscular la baza membrului 
rănit. Doza totală este de 180—220 cm? în 24 de ore. 

În cazuri deosebit de grave, cînd cantitatea de 
venin inoculată prin muşcătură a fost maximă şi 
intervenția tardivă, seroterapia se poate face şi 
intravenos, dar cu foarte multă prudenţă. Eficaci- 
tatea serului antiveninos este imediată, dar de 
scurtă durată, neţinind decit 8—15 zile. 

Lupta împotriva muşcăturii șerpilor veninoşi se 
duce, pe scară mai puțin întinsă, prin obișnuirea 
treptată a organismului cu cantităţi mici de venin, 
realizindu-se în felul acesta o vaccinare naturală. 

La unele triburi primitive din regiunile bintuite 
de șerpi veninoşi, băştinaşii smulg dinţii şerpilor 
după ce au muşcat și se zgirie singuri cu aceşti 
dinţi, introducind astfel în singe restul de venin 
rămas pe canale. Primăvara mulți dintre prinzătorii 
de vipere se lasă mușcaţi în fiecare an de pui de 
vipere, ale căror muşcături, prea slabe pentru a fi 
vătămătoare, determină totuși apariția în singe a 
anticorpilor, care se acumulează de la an la an, 
realizind o vaccinare naturală. În acest sens, un 
caz interesant este Bill Haost, directorul serpenta- 
riumului din Miami, care din 1937 a inceput să se 
imunizeze impotriva muşcăturilor diferiților şerpi 
veninoşi, injectindu-și cantităţi foarte mici de venin 
de cobră africană. Între 1937 şi 1964 a fost muşcat 
de 83 de ori de cobre şi de diferiţi alţi şerpi veninoși 
și totuşi nu a murit. 

Cel mai mare procentaj de victime ucise de 
muşcăturile șerpilor veninoşi se află în Statele 
Unite şi în India. Din cele 11 specii de vipere cite 
trăiesc pe glob, la noi în țară sint numai trei. Ele 
reprezintă un pericol care, dacă nu știm să-l evităm 
sau să-l combatem, poate deveni fatal. 


textilele 
in actualitate 


Ing. D. SIMINESCU 


Scăderea consumului de bumbac utilizat în textile de la 70%, la 54,5%, și a linii de la 11% la 4,6%, 
în răstimpul a 15 ani (1949—1964) reflectă succesul de mari proporții al fibrelor de sinteză. Dar această dezvol- 
tare nu a fost lipsită de multe eforturi pentru că specificul unui material textil nou rezidă în împletirea unor 
cerințe de utilitate cu foarte multe cerințe legate de gust și modă. 


«PERSPIRATIO INSENSIBILIS» 
ȘI MODĂ 


Preocuparea pentru o îmbrăcăminte sănătoasă 
a existat din cele mai vechi timpuri. Dar ideile au 
marcat evoluţii dintre cele mai neaşteptate. 

Constatarea că pielea joacă un rol primordial în 
schimburile cu mediul exterior, respiraţie și elimi- 
nare de toxine prin transpiraţie, aparține filozofilor 
antici, care recomandau așa-numita «perspiratio 
insensibilis», adică eliminarea pe nesimţite a umo- 
rilor organismului, ca o condiţie a unei bune sănă- 
tăți. Deci veșmintele trebuiau să fie cît mai ușoare 
şi lejere. 

La începutul secolului al XVil-lea, Sanctorius, 
profesor la Padova și medic renumit al vremii, 
lansează o nouă teorie, după care buna funcţionare 
a organismului constă în a menține în permanenţă 
porii deschişi, lucru ce se întimplă numai atunci 
cind pielea este bine acoperită în veșminte căldu- 
roase din lină groasă și se realizează tocmai acel 
«perspiratio impedita» — transpiraţie reținută — de 
care se fereau anticii! Un continuator al ideilor lui 

Sanctorius, medicul Stuttgart Gustav Jiiger a luptat 
cu toată convingerea, spre sfirșitul secolului trecut, 
pentru realizarea unui costum special din lină pură, 
care acoperea perfect tot corpul din cap pină la 
picioare și pe care omul ar fi trebuit să-l poarte 
fără întrerupere și iarna şi vara. 

Dar severele recomandări medicale nu au împie- 
dicat evoluția îmbrăcămintei. De mai bine de cinci- 
zeci de ani lenjeria fină «lină pură» este înlocuită 
total sau în parte cu bumbacul sau mătasea, pentru 
ca articolele să fie mai bine suportate pe piele. 
Dorinţa omului de a se simţi comod, suplu și ele- 
gant a trecut pe nesimţite pe lingă amenințările 
unor teorii medicale, reeditind sub o formă modernă 
acel «perspiratio insensibilis» al antichităţii. 

FIZIOLOGIA VESTIMENTARĂ 
ÎȘI SPUNE CUVÎNTUL 


S-a trecut de la dolmane și căciuli la paltoane 
ușoare şi pălării lejere și de la rochii pină în pămînt 
şi broboade la rochii pînă la genunchi, fulare de 
mătase și voalete, într-un răstimp de mai puţin 
de două generaţii. Este firest să ne gindim dacă 
aceste radicale transformări vestimentare nu fac 
concesii periculoase modei. 

După cum se cunoaște, temperatura dezvoltării 
normale a proceselor vitale ale organismului ome- 
nesc este de 36,6*C. Variaţii de zecimi de grad pot 
duce la dereglări mari în funcțiunea organelor sau 
sistemelor. Rolul fiziologic al veșmintelor omului 
este de a menţine această temperatură, ferind 
corpul fie de pierdere, fie de acumulare de căldură. 


Un lucru esenţial este constatarea că această 
termostatare este necesară pentru interiorul orga- 
nismului, în timp ce la nivelul pielii se pot dezvolta 
variaţii destul de mari, fără repercusiuni fiziologice. 


Secţiune prin imbrăcă mintea unui cetățean. Perne- 
le de aer intermediare: 1 — cămașa; 2 — furnitura 
vestei; 3 — furnitura hainei; 4 — stofa hainei; 5 — 
căptuseala paltonului; 6 — stofa paltonului. 


În afară de aceste caracteristici strict fiziologice, 
o nouă ramură a medicinei, care se ocupă cu cerce- 
tarea veșmintelor omului — igiena vestimentară —, 
a prezentat concluzii nu mai puţin interesante în 
privința capacităţii de izolare a materialelor textile. 
Astfel, s-a stabilit că proprietatea de a feri corpul 
de temperatura scăzută a aerului se datorește nu 
atit calității stofei, cît mai ales straturilor de aer 
inchise între diferitele părți ale îmbrăcămintei. 

In stadiul actual al liniei confecțiilor bărbătești, 
cînd stofele sint dublate cu furnituri, un bărbat 
îmbrăcat cu un costum cu vestă și o haină pe 
deasupra are cel puțin șase straturi de aer între 
exterior și corp, acest sistem prezentind o izolare 
de o eficacitate excepțională. 

Chiar și pentru condiţii climaterice vitrege, de 
frig înaintat și vint puternic, oamenii nu se mai 
întorc la stofele dense și la blănurile greoaie. Pro- 
gresul tehnic permite găsirea de materiale ușoare 
care să permită mişcări comode și să fie ușor de 
purtat. Recent s-a pus la punct fabricarea unei 
țesături dublate de un material conducător de elec- 
tricitate, care, legat la o baterie portabilă, să se 
poată încălzi; materialul se poate croi și coase la 
fel ca o stofă obişnuită. O izolare foarte eficace 
s-a obţinut și prin dublarea unei ţesături cu o folie 
subțire de aluminiu, care nu modifică supleţea și 
porozitatea materialului, permiţind utilizări în con- 
diții excesive de temperatură, de exemplu, pentru 
saci de dormit sau pentru costume de pompieri. 


RĂSPUNSUL TEXTILELOR MODERNE 


Ultimul sfert de veac a marcat o intensificare 
peste așteptări a activității cotidiene. În același 
ritm cu perfecționarea mijloacelor de transport 
ultrarapide, a telecomunicaţiilor, a comerţului cu 
autoservire, s-a adaptat şi îmbrăcămintea, devenind 
potrivită unui număr mai mare de ocazii, mai ușor 
de purtat și întreținut. 

Cerinţele zilelor noastre sînt din ce în ce mai mari. 
Sint solicitate materiale nesifonabile și impermea- 
bile, rezistente la murdărie şi care se spală ușor 
cu solvenți şi chiar numai cu apă, fără a mai fi 
nevoie să se calce confecţia. Aceste cerințe au 
tăcut ca fabricanții să acorde o mare atenție trata- 
mentelor superficiale, înlocuind apretu/ c/asic cu 
operaţii foarte complexe, în care de cele mai multe 
ori au loc reacţii chimice. 

Într-o metodă recentă se utilizează acidul digli- 
colic pentru tratarea textilelor pe bază de celuloză. 
Acest acid reacţionează cu grupele hidroxilice 
existente în moleculele de celuloză a două fibre 
alăturate, reuşind astfel să le «fixeze» cu legături 
chimice; aceste legături odată stabilite în întreaga 
masă a materialului, se opun detormărilor perma- 
nente (mototolirii). 

Tehnica radiațiilor nu a ocolit nici domeniul 
textilelor. Multe materiale sînt impregnate cu anu- 
mite substanţe chimice și apoi supuse unei radia- 


ţii ionizante de energie ridicată (de exemplu, raze 
3), în urma căreia substanţele suferă o reacţie 
chimică, transformîndu-se într-un polimer sintetic. 
În acest mod se obțin textile care rezistă la moto- 
tolire și pot fi utilizate imediat după spălare cu apă 
şi uscare. Aceleași radiaţii servesc pentru sterili- 
zarea fibrelor naturale, distrugind bacteriile și 
sporii care provoacă degradarea rapidă a fibrelor. 

Materialele impermeabile sînt de asemenea mult 
solicitate. În acest domeniu, pe lingă rășinile sili- 
conice — aplicate azi pe scară largă — se utilizează 
mai recent și alți polimeri. Materialul subțire din 
nylon impermeabilizat cu rășină acrilică a devenit 
foarte solicitat pentru haine de ploaie (fiș-tiș) și 
pentru hanorace. 

Tot de dată recentă sînt și acele substanţe care 
aplicate pe țesătură permit îndepărtarea rapidă a 
petelor și acelea care Întîrzie arderea fibrei în con- 
tact cu o flacără. Acest dublu rol îl asumă cu succes 
un produs format dintr-o emulsie de oxid de Sb și 
un copolimer al clorurii de viniliden. 

Desigur că materialele textile vor continua să 
satisfacă și pe viitor exigenţele mereu noi ale traiu- 
lui şi ale gustului. S-ar putea scrie mult şi despre 
perspectivele acestui laborios domeniu. Ne limităm 
numai în a prevedea extinderea în viitorul apropiat 
a două categorii de materiale. 

Prima este aceea a materialelor bazate pe fibra 
sintetică de polipropilenă din care s-au realizat 
țesături cu calități de izolare termică mixtă, dind 
senzaţia de căldură iarna și de răcoare vara, și din 
care s-au şi realizat confecţii cum ar fi mantouri 
de damă, rochii și ciorapi bărbătești. 

Un interes mare este acordat, de asemenea, 
obținerii de textile elastice. În prezent, se experi- 
mentează materiale elastice de un tip nou, realizate 
din fire cu suport elastic pe care este spiralizată 
o fibră neelastică. 


Tezaurele monetare, și alături de ele chiar 
descoperirile izolate de monede care s-au făcut 
şi continuă să se facă pe teritoriul țării noastre 
în număr din ce în ce mai mare, aduc o impor- 
tantă contribuţie la cunoașterea istoriei noastre 
vechi şi feudale de început. 

Spre deosebire de alte categorii de documente 
arheologice, monedele antice şi bizantine, care 
formează obiectul acestui articol, au un element 
în plus care le ridică valoarea documentară: de 
cele mai multe ori ele poartă pe una din fețe numele 
monarhului sau cetății care le-a emis și prin 
aceasta avem la dispoziţie deodată două elemente, 
două coordonate, esenţiale după noi, cu care 
putem opera, cel geografic şi cel cronologic. 
Elementul geografic ne este cunoscut prin cetatea 
sau statul sclavagist care a emis moneda, iar cel 
cronologic prin monarhul ai cărui ani de domnie 
ne sint bine cunoscuți. Faptul că monedele acestor 
monarhi sau cetăţi se găsesc pe teritoriul geto- 
dacilor, în vechea Dacie, rămine să fie explicat 
de către istorici. Fără îndoială că o bună parte 
din monedele antice descoperite pe teritoriul țării 
noastre trebuie explicate ca provenind, în special, 
de pe urma producției de mărfuri a populaţiei 
locale. Aceasta a acceptat ca instrument de 
schimb şi moneda, mijloc caracteristic orînduirii 
sclavagiste. Triburile geto-dacice vor lua pentru 
prima oară contact cu noul instrument de schimb, 
care este moneda, încă din secolul al IV-lea î.e.n. 
Primele monede grecești găsite pe pămintul Daciei 
vin din două direcții deosebite: din lumea greco- 
macedoneană a lui Filip al li-lea și a fiului și urma- 
șului său, Alexandru cel Mare (336—323), precum 
şi a cetăţii Histria. 

Pentru a ilustra importanța ce-o au descope- 
ririle monetare pentru etapa istorică amintită vom 
da şi citeva exemple de descoperiri recente (mai 
cu seamă din anii 1965 și 1966). Așa, de exemplu, 
la Murgeni, raionul Birlad, s-a semnalat descope- 
rirea unei drahme de argint emisă de cetatea 
Histria în secolul al IV-lea î.e.n. (fig. 1). Descope- 
rirea amintită nu este singuratică și întimplătoare, 
cum ar lăsa să se înțeleagă felul în care a ajuns 
la cunoștința noastră azi. Dacă însă o încadrăm, 
așa cum este normal, printre celelalte descoperiri 
de drahme histriene apărute, mai ales în ultimii 
ani, pe întreg teritoriul Daciei, constatăm că atit 
geto-dacii din Moldova cit și cei din Muntenia 
se aflau în strînse relații de schimb de mărfuri și 
că în acest proces era folosită moneda Histriei. 
Monedele amintite ale cetății Histria documen- 
tează relaţii de schimb pentru a doua jumătate 
a secolului al IV-lea. 

e Monezi antice și bizantine pe teri- 
toriul Daciei 

e Tetrastaterii lui Lysimah unici în 
lume 

e Primele monede proprii geto-da- 
cice 

e Tezaure romane de după părăsirea 
Daciei de către romani 


Cam în aceeaşi vreme încep să-și facă apariția 
la populaţiile geto-dacice monedele regelui Mace- 
doniei Filip al |l-lea, 359—336 t.e.n., și ale lui Alexan- 
dru cel Mare, 336—323. 

De la acesta din urmă cunoaștem ca desco- 
perite în ultima vreme un stater de aur (greutatea 
8,46 g), descoperit în anul 1966 în cetatea getică 
de la Zimnicea (fig. 2). Pe față moneda are figurat 
capul zeiței Athena cu cască, iar pe revers zeița 
Nike (Victoria) și numele lui Alexandru, însoțit 
de titlul Basileus, fapt care arată că moneda a 
fost bătută după moartea sa. O monedă similară, 
din același metal și de la același monarh, s-a 
descoperit în anul 1966 prin împrejurimile oraşului 
Galaţi (fig. 3). De la același rege cunoaștem o 
monedă de argint în valoare de patru drahme 
(tetradrahmă) descoperită în împrejurimile oraşu- 
lui Giurgiu (fig. 4). Pe baza acestor documente 
şi a altora cunoscute din descoperiri anterioare, 
putem trage concluzia că triburile getice de la 
sud de Carpaţi se aflau în relaţii de schimb cu 
statul sclavagist al lui Alexandru cel Mare. 

Dar anul ce a trecut ne-a adus o descoperire 
care depășește cu mult pe cele care se fac în 
mod obişnuit în domeniul monedelor antice. Este 
vorba de tezaurul descoperit la Baia Mare în ultima 
lună a anului 1965 de către cercetătorii locali, în 
colaborare cu cei de la Cluj. În acest tezaur, pe 
lingă peste 900 monede de aur feudale, s-au aflat 
şi trei monede antice. Din acestea, două sint de 
la Lysimah, regele Traciei (323—281 î.e.n.), şi 
una de la împăratul roman Honoriu. Şi de la unul, 
şi de la celălalt, istoria noastră a înregistrat și pină 
acum monede de aur descoperite pe teritoriul 
Daciei. Totuşi cele două monede de aur de la 
Lysimah prezintă unele caractere care le fac să 
fie considerate, dacă nu chiar unice, cel puţin 
rare. Exemplarele amintite sint tetrastateri de 
aur (fig. 5—6), adică în valoare de patru stateri. 
n adevăr, una cîntărește 34,86 g, iar cealaltă 
32,33 g. Ţinind seama de faptul că un stater de aur 
al regelui Lysimah al Traciei cîntăreşște în jurul 
a 8,5 g, vedem cu ușurință că exemplarele desco- 
perite în tezaurul de la Baia Mare sînt tetrastateri. 
Pină acum asemenea emisiuni monetare nu erau 
cunoscute și în marile tratate de specialitate nu 
erau menționate. De asemenea, în marile cabinete 
numismatice din lume, exemplare de acest tip — 
după cite cunoaştem noi — lipsesc. Poate cu o 
singură excepție şi rezervă. Se pare ca în Cabi- 
netul numismatic de la Stockholm să existe un 
exemplar sau două de asemenea monede, dar a 
căror autenticitate este pusă la îndoială. Exem- 
plarele descoperite la Baia Mare dovedesc, fără 


putință de îndoială, că Lysimah a emis tetrasta- 
teri de aur, care pînă acum au rămas necunoscuţi 
şi apar pentru prima oară în condiţii sigure de 
descoperire. Pe față monedele amintite au repre- 
zentat capul zeificat al lui Alexandru cu diademă 
şi coarne de Amon, iar pe revers pe zeița Athena 
Niceforos șezind pe tron. În cîmpul monedei se 
vede legenda cu numele lui Lysimah și titlul de 
Basileus. 

În afară de faptul că asemenea exemplare apar 
pentru prima oară în mod sigur în descoperiri 
arheologice, trebuie să remarcăm faptul că arta 
cu care au fost gravate le pune alături de marile 
realizări artistice ale primelor decenii din secolul 
al lli-lea î.e.n. Şi, după indicaţiile ce se păstrează 
pe aceste exemplare, ele au fost bătute la Pergam, 
în Asia Mică, marele centru artistic al acestor 
vremi. De aici rezultă şi arta de o calitate cu totul 
superioară în care ele au fost lucrate. 

Tot din vremea lui Alexandru cel Mare— 
Lysimah, mai cunoaştem un tezaur de tetradrah- 
me descoperit în comuna Vedea, raionul Giurgiu, 
în anul 1966 (fig. 7). 

Toate descoperirile amintite de noi mai sus, și 
altele cunoscute din anii precedenţi, ne dovedesc 
în mod evident că geto-dacii erau în relaţii de 
schimb cu regatul Macedoniei și cu cetatea Histria 


de pe malul lacului Sinoe. 

Dar aceleași populaţii geto-dacice de pe teri- 
toriul ţării noastre după ce au venit în contact, 
încă din cursul secolului al IV-lea, cu moneda 
originală grecească, cam prin secolul al Ill-lea 
t.e.n., vor începe și ele să emită monedă proprie. 
În această privință anul 1966 ne-a pus la dispo- 
ziție mai multe descoperiri. Vom aminti doar două 
(ele sînt mai multe, dar n-au fost încă cercetate): 
una la Feniș, raionul Gurahonţ, regiunea Crişana, 
cu 136 de monede dacice, şi alta la Olteni, raionul 
Videle, regiunea București (fig. 8). Din această 
ultimă descoperire s-auputut recupera un număr 
de 45 de exemplare, din care 41 sint monede 
getice, iar patru exemplare sint imitații după 
tetradrahmele thasiene. Împreună cu vasul în 
care au fost descoperite, întregul tezaur a intrat 
în colecțiile Muzeului național de antichităţi din 
Bucureşti. 


Dacă pentru epoca imperială romană descope- 
rirea de tezaure monetare romane pe teritoriul 
provinciei Dacia, care ocupa Transilvania și Olte- 
nia, este un fapt obișnuit, o importanţă cu totul 
aparte capătă asemenea descoperiri care apar 
pe teritoriul Moldovei și al Munteniei, care nu au 
fost cucerite de romani. Un exemplu pentru Mol- 
dova ne oferă tezaurul de dinari romani republicani 
descoperit la Prăjeşti, raionul Bacău. El se inte- 
grează într-un mare număr de descoperiri similare 
şi dovedește puternica pătrundere romană şi, 
într-un anumit fel, «romanizarea» acestor populații. 

Dar contribuția numismaticii este și mai efi- 
cientă pentru epoca de după 271 e.n., cind ofi- 
cialitățile romane, armata și administraţia se re- 
trag din provincia întemeiată de Traian. Pentru 
acest răstimp, pînă tirziu în secolul al XII-lea, 
descoperirile monetare ne dau o dovadă că 
populația locală a rămas pe loc pe tot cuprinsul 
țării și a continuat să producă, în condiţiile spe- 
cifice pentru fiecare etapă şi regiune. O parte 
din produsele ei le schimba cu imperiul roman 
și mai apoi cu cel bizantin de la sudul Dunării, 
pentru care, pe lingă unelte, primea și monede. 
Pentru secolul al IV-lea e.n. cunoaștem recent 
două monede de argint descoperite la Călugăreni, 
raionul Giurgiu, emise de împărații Constantius II 


și lulian Apostatul. Pentru secolul al Vi-lea e.n. 
amintim descoperirea unor monede în împreju- 
rimile Bucureştilor şi ale Timişoarei. Pentru seco- 
lul al Vil-lea un nou tezaur de monede de argint 
a fost descoperit în apropiere de Slatina. Din 
prima jumătate a secolului al X-lea cunoaștem 
o monedă de aur descoperită la Constanţa (fig. 9) 
și o alta de bronz la Zimnicea. Şi numărul lor ar 
putea fi mărit pentru fiecare etapă și regiune. 
Rezultatul este acelaşi: descoperirile monetare 
atestă în mod convingător existenţa unei populaţii 
care desfăşoară, de-a lungul a 1 500 ani (sec. IV 
î.e.n. — sec. XII e.n.), o susținută activitate eco- 
nomică, nu lipsită de perioade de declin şi ascen- 
siune, şi care, în urma schimburilor de produse 
cu imperiul, accepta și moneda ca instrument 
de schimb. Populaţia aceasta nu este alta decit 
cea prali, daco-romană, iar mai tîrziu cea româ- 
nească. 

ILOTAJ LA... 


Acest avion poate evolua la viteze hipersonice, 
adică de peste cinci ori mai mari decît viteza de 
propagare a sunetului. El este un aparat mono- 
plan, monoloc, cu fuzelajul cilindric cu virt conic, 
cu aripa de mică alungire; dispusă spre înapoi, 
cu ampenajele (orizontal și vertical) în săgeată. 
Trenul de aterizare nu are roţi, ci- două patine 
escamotabile dispuse sub fuzelaj și o roată de vîrf, 
escamotabilă. După ce este adus la înălțimea de 
11 km sub aripa unui aparat multimotor, avionul 
X-15 este «largat» și îşi pornește propriul motor- 
rachetă, capabil să dezvolte timp de cca. 2 minute 
o tracţiune de peste 26 000 kgf. În ceea ce privește 
performanțele, aparatul a depășit înălțimea de 
100 km și viteza de 2 km/s, poate evolua la accele- 
rații de șapte ori mai mari decit accelerarea gravi- 
tațională terestră, și aterizează cu 340 km/oră pe o 
lungime de 1 km. Aparatul este construit din aliaje 
termorezistente pe bază de nichel și titan, putina 
suporta încălzirile locale pînă la 660°C, provocate 
de efectele termice ale zborului hipersonic la alti- 
tudini relativ reduse. Aparatura de pilotaj — navi- 
gație cuprinde, printre altele, un sistem de control 
automat, care permite cunoașterea poziției apara- 
tului în spațiu, și un sistem automat de «autocon- 
ducere», care asigură precizia de pilotare la rein- 
trarea avionului în atmosfera densă, cind eforturile 
pe manșe se schimbă foarte rapid. Programul de 
antrenament pentru zbor pe acest avion-rachetă 
include probleme deosebit de interesante. 


SIMULAREA ZBORULUI HIPERSONIC 


După cum s-a putut constata în decursul pro- 
gramului de încercări al avionului X-15, cabina 


* Raportul dintre pătratul anvergurii unei aripi de 
avion şi suprafata proiectată In plan a acesteia. 

În 1964, pilotul încercător Milton O. Thompson a stabilit la bordul avionului hipersonic 
aeropurtat X-15 recordul de viteză la această categorie, de 5 648 km/oră, iar pe porțiuni scurte 
au fost realizate viteze de peste 8000 km/oră. 

La simpozionul organizat de Federaţia Internaţională de Aviaţie la Los Angeles (1966), pilotui 
M. Thompson, cel mai rapid aviator din lume, a făcut interesante declaraţii, parțial reproduse 
in cele ce urmează in legătură cu «X-15» — avionul rachetă. 


simulatorului de zbor (trenajor) trebuie să reprodu- 
că riguros postul de pilotaj real, altfel pot apărea 
consecințe neplăcute. Spre exemplu, un zbor 
experimental a fost aproape ratat datorită unei 
diferențe de polaritate dintre comutatorul trimeru- 
lui de la bordul avionului și cel care echipa simula- 
torul. De asemenea, s-a putut observa practic 
necesitatea de a se reproduce în simulator și 
acceleraţiile care se produc în timpul zborului. 
Astfel, dacă în simulator pilotul este obișnuit să 
aibă o poziţie relaxată, avind capul uşor aplecat 
înainte, în aparat însă, datorită acceleraţiilor, casca 
pilotului se lipește de spătarul fotoliului şi orice 
încercare de a apleca capul în față este sortită 
eșecului. Imposibilitatea de a urmări, în aceste 
condiţii, totalitatea aparatelor de bord, precum și 
etectele acceleraţiilor (suprasarcini de ordinul 4 g), 
pot provoca dificultăți în îndeplinirea misiunii. 

Fără îndoială, este foarte greu chiar pentru un 
pilot încercat să se obișnuiască cu acceleraţii 
continue de ordinul 3 la 6 g, care rezultă în modifi- 
carea traiectoriei de zbor la viteze hipersonice. 
Spre exemplu, la ieșirea dintr-un picaj sub un unghi 
de 40° la 10 700 m altitudine şi la viteza corespunză- 
toare lui M = 5,4*, pilotul este supus timp de 20 de 


* Numărul Mach este raportul dintre viteza apara- 
tului și viteza sunetului la altitudinea de zbor. 


........., 


secunde la o acceleraţie medie de 5 g. O accelera- 
ție de 3 g se înregistrează aproximativ cu aceeași 
durată atunci cînd pilotul modifică direcţia de zbor 
cu 10 grade la M = 5,3. În schimb, atunci cînd se 
întrerupe o ascensiune abordată iniţial sub un 
unghi de 25 de grade şi la viteza de 3 250 km/oră, 
pilotul se va afla în imponderabilitate timp de 40 de 
secunde, în decursul cărora aparatul continuă să 
urce aproximativ 12 km. 

Şi aceste cazuri justifică necesitatea ca simula- 
torul să reproducă condiţiile de suprasarcină. 
Astfel, pentru cabraj (urcare) cu X-15 este necesar 
ca pilotul să tragă spre el manșa timp de 20... 40 de 
secunde, în decursul cărora acceleraţia este în 
medie 2 g. Contrar așteptărilor, aceste secunde 
par extrem de lungi, mai ales că, începind de la 
unghiul de cabraj de 10 grade, pilotul nu mai poate 
urmări linia orizontului, atit din cauza poziţiei 
amintite a capului, cit şi datorită dimensiunilor 
foarte reduse ale parbrizului. Neputind observa 
nici aparatele și fiind «convins» că face o urcare 
la verticală, pilotul împinge instinctiv manșa, ratind 
atingerea altitudinii fixate prin misiunea de zbor. 


FIG. 1. Macheta aparatului X-15 nr. 3, variantă la 
care s-a propus înlocuirea aripii de mică alungire, 
printr-una triunghiulară cu săgeată foarte pronunțată. 
Fuzelajul va fi lungit pentru a se putea încărca o can- 
titate mai mare de combustibil. 


FIG. 2 În decursul unui zbor efectuat la 3 noiembrie 
1965, avionul X-15 nr. 2 a fost echipat pentru prima 
dată cu două rezervoare suplimentare de combustibil, 
care-i vor permite să mărească durata funcționării 
motorului-rachetă, putind astfel atinge viteza aproape 
corespunzătoare lui M=8. 


ATERIZARE DIN... COSMOS 


La bordul avionului X-15 pilotul foloseşte tot- 
deauna zborul «la vedere» pentru efectuarea apro- 
pierii, coboririi şi aterizării. Datorită reperelor, el 
corijează continuu poziţia aparatului, putind apre- 
cia tot mai bine altitudinea şi distanțele, pe măsură 
ce altitudinea scade. Desigur, apar și dificultăți: 
zborul planat la mai puţin de un metru de sol este 
foarte greu de controlat, chiar dacă se utilizează 
cel mai perfecționat echipament de vizualizare. 
Folosind experienţa căpătată la aterizările de antre- 
nament efectuate cu avionul F-104, piloţii care s-au 
pregătit în vederea zborului pe aparatul X-15 au 
constatat utilitatea conservării unei viteze ridicate 
pe perioada finală a apropierii de pistă, ceea ce 
mărește durata planării deasupra pistei, permiţind 
pilotului să aprecieze just distanțele, să facă corec- 
tiile necesare, să scoată trenul de aterizare etc. 
În acest caz, timpul amintit pentru planare atingea 
la X-15 cca. 15—20 s, viteza de aterizare era de 
350 km/oră, iar cea de coborire verticală nu depă- 
şea 1,2 m/s. 


METAMOREOLA SUPERIOARĂ A LEMNULUI 


Călătorul care pătrunde în Suceava este im- 
presionat de simbioza trecutului cu prezentul. 
Din Piaţa 23 August a vechii cetăți de scaun a 
Moldovei, o priveliște impresionantă se deschide 
în fața ochilor; pe dealurile maiestuoase se 
profilează, într-o dantelărie antică, ruinele cetății 
de scaun a lui Ştefan cel Mare, iar jos, în vale, 
în Lunca Sucevei, se înalță zidurile de beton, 
fier şi sticlă ale noilor cetăți, ale puternicelor 
cetăți industriale din Suceava secolului al XX- 
lea, din Suceava anilor glorioși ai socialismului. 
Printre ele se remarcă silueta arhitecturală a 
combinatului de celuloză și hirtie, expresie gră- 
itoare a politicii partidului de valorificare supe- 
rioară a bogățiilor naturale ale țării. Această 
importantă unitate a industriei de celuloză a 
intrat în funcțiune în luna august 1962 și este 
compusă din 3 secții principale. Prima este 
secția de celuloză sulfat, a doua este secția de 
hirtie, iar ultima constituie fabrica de confecții 
din hirtie. Dispunind de utilaje la nivelul tehnicii 

moderne, avind o mare capacitate de producție, 
combinatul prelucrează anual circa 500 000 mc 
de material lemnos. În 1970, ca urmare a dublării 
capacității și a folosirii judicioase a spațiului 
existent, cetatea industrială suceveană va rea- 
liza aproximativ o treime din producția de hirtie 
a țării. 


Naşterea celulozei 


Din pădurile maiestuoșilor munți, materia lem- 
noasă, formată din bușteni și deșeuri care nu 
mai pot fi folosite în alte scopuri, face escală 
în perimetrul combinatului. Aici ea începe com- 
plicatul şi ingeniosul drum al metamorfozării, 
trecînd printr-un proces tehnologic complex, 
în cea mai mare parte automatizat, ceea ce 
asigură urmărirea și sincronizarea tuturor ope- 
rațiilor pe parcurs. Metamortozarea materiei lem- 
noase în prima ei escală înseamnă nașterea 
celulozei. Dar să procedăm metodic şi să pă- 


DC a 


trundem în intimitatea procesului tehnologic. 

Mai întîi materia lemnoasă sosită pe calea 
ferată sau cu alte mijloace este descărcată me- 
canizat cu ajutorul unui pod rulant dotat cu un 
graifăr. Manipularea, depozitarea şi mişcarea 
materiei prime se fac mecanizat, omul Supra- 
veghind aceste operaţii de la distanță. Un trans- 
portor lung de cca. 100—150 m poartă materia 
primă spre tocătoarele de mare capacitate, unde 
aceasta este adusă la dimensiunile necesare 
procesului de producție. După sortare tocătura 
este îndreptată în cea mai mare parte la fierbă- 
toare. Surplusul este trimis prin suflare la un 
depozit amenajat în aer liber. 

Fierbătoarele, aidoma unor rezervoare, sînt 
placate cu oțel antiacid; aici materia primă este 
fiartă timp de cca. 4 ore într-o leșie albă. După 
fierbere, pasta obținută — celuloza — , cu o con- 
sistență de 4 — 5%, este trecută într-un rezervor 
metalic numit rezervor de golire, de unde este 
aspirată și pompată în sortatoarele Johnsson. 
Aici este selectată, reținindu-se așa-numitele 
noduri refuzate la sortarea mecanică, care sînt 
reintoarse în circuitul anterior. 

Celuloza sortată trece mai departe, prin că- 
dere liberă, prin trei trepte formate din filtre 
celulare, antiacide, cu vacuum barometric, ajun- 
gînd printr-un proces de spălare cu apă încălzită 
la o temperatură de 60— 75°, la o consistență 
de 12 — 14%. Apoi este pompată într-un regulator 
de consistenţă și spre sortatoarele Cowan. De 
aici celuloza își continuă drumul prin perimetrul 
unor dispozitive care o îngroașă pînă la o con- 
sistență de 8%, apoi ea este colectată într-un 
rezervor alimentator al instalaţiei de măcinare. 


De la celuloză la hirtie 
şi la produse din hirtie 
Stadiul de celuloză în care a fost transformată 


materia lemnoasă este doar un intermediar, 
deoarece, pentru a putea fi utilizată în fabricarea 


În titlu: Una dintre modernele secţii ale Co mbinatului de hirtie și celuloză din Suceava. 
Jos: Schema tehnologică de fabricare a celulozei și hirtiel. 


hirtiei, ea trece într-o a doua fază de măcinare 
finală şi sortare fină. Această operaţie se face 
la morile de tip Jordan, unde gradul de finețe 
este reglabil după nevoile producţiei. În conti- 
nuare, produsul măcinat se amestecă în rezer- 
vorul mașinii cu pastă de maculatură provenită 
din brac și saci uzaţi. Apoi în pasta măcinată 
se adaugă clei și colofoniu produs în cadrul 
aceluiași combinat de către o instalație specială, 
iar materialul este trecut printr-o serie de operații 
care duc la sortarea fină. 

De aici începe faza a treia. Pasta de hirtie 
este preluată automat de către o mașină mo- 
dernă de fabricat hirtie care poate produce pe 
zi cca. 195 tone de hirtie de 70 g/mp sau de 50 
— 150 g/mp la o viteză de lucru de 122 și 488 m/ 
minut. Uscarea celulozei se face într-o instalație 
specială, de unde hirtia iese cu un grad de uscă- 
ciune de 92— 94%. Aici, un aparat automat 
reglează și efectuează controlul gramajului și 
al umidității. Hirtia rezultată trece apoi prin 
calandru pe tambur, de unde este preluată, 
manipulată și transportată, cu ajutorul unui 
pod rulant, la aparatul de tăiere a hirtiei în for- 
matul necesar producţiei. În felul acesta, ea 
este transformată în pungi, în sfoară, în hirtie 
înnobilată. Mai precis, anual, în cadrul fabricii 
de confecţii de hirtie a combinatului sucevean 
se pot produce în medie cca. 5000 tone de 
pungi de diferite mărimi, 30 tone de sfoară de 
hirtie în diferite grosimi și culori, cca. 7500 
tone de hirtie înnobilată și cca. 150 000 000 saci 
de diferite tipuri, cusuți la unul sau la ambele 
capete și confecționaţi din 4—6 foi. Confec- 
ționarea sacilor, a hirtiilor înnobilate acoperite 
cu polietilenă și parafinate asigură cu succes 
ambalarea produselor chimice, hidroscopice, in- 
secticide, fungicide etc. Mașinile moderne pro- 
duc, de asemenea, o gamă întreagă de hirtie, 
printre care se numără cele creponate și hirtiile 
de ambalaj acoperite cu polietilenă, cu parafină, 
cu microceară și diofan, care pot fi imprimate 
în două pînă la 4 culori. Şi după ce se caşerează 


hirtia cu polietilenă, cu pinză de bumbac, iută, 
cinepă sau cu fire sintetice se obțin materiale 
utilizate în legătoriile de lux şi industria textilă. 


Despre 
reducerea pierderilor de energie 
şi un scurt interviu despre calitate 


Reducerea continuă a pierderilor de energie 
este și la Combinatul de celuloză şi hirtie din 
Suceava un element de preocupare permanentă 
în cadrul procesului tehnologic. Şi acest lucru 
este pregnant scos în relief de ansamblul de 
măsuri tehnice-economice aplicate de harnicul 
colectiv de muncitori, ingineri și tehnicieni. În 
acest conținut se înscrie recuperarea substan- 
telor chimice folosite în cadrul procesului de 
producție, care este realizată la un înalt nivel 
de mecanizare și automatizare. Astfel, secția 
de regenerare a sărurilor sodice — leșiile — re- 
cuperează în proporție de 90% substanțele fo- 
losite în cadrul ciclului de producție. 

Prin recuperarea căldurii, în urma procesului 
de producție se asigură nu numai acoperirea 
necesarului de abur tehnologic pentru combinat, 
ci și a unui surplus trimis prin rețeaua de termo- 
ficare în oraşul Suceava pentru uz casnic. 

Preocuparea nr. 1 a întregului colectiv de la 
combinatul sucevean o constituie însă îmbună- 

tățirea permanentă a calității produselor, care 
nu de la an la an și nici de la lună la lună, ci de 
la zi la zi se dovedesc tot mai bune, caracteris- 
ticile fizico-chimice ale produselor fiind continuu 
superioare. În această privință, cuvintele tov. 
Victor Senchea, directorul general al combina- 
tului, căruia i-am luat un microinterviu, sînt 
edificatoare: «Astăzi stăm bine cu calitatea față 
de anul trecut și la anul vom sta mai bine față 
de anul acesta. Soluţiile tehnice stabilite de 
cadrele noastre tehnice la indicațiile conducă- 
torilor de partid și de stat care ne-au vizitat, vor 
rezolva pe un plan superior această problemă. 
Ceea ce am realizat pînă acum în direcţia unei 
calități superioare s-a reflectat, de altfel, și în 
cererile sporite primite din străinătate pentru 
produsele noastre». 


* 


Aceste cuvinte ale directorului general, care 
reflectă faptele de muncă ale colectivului suce- 
vean, dovedesc că strănepoții plăieșilor lui Şte- 
fan cel Mare, ai vitejilor vechii cetăți de scaun a 
Moldovei sint demni urmași şi că în moderna 
lor cetate industrială luptă cu abnegaţie pentru 
traducerea în viaţă a sarcinilor trasate de direc- 
tivele Congresului al IX-lea al P.C.R., contri- 
buind activ la dezvoltarea producției de celuloză 
şi de hirtie din țara noastră. 

STORIA VIE 


A MONYMENTELOR PATRIEI 


CETĂȚI NEÎNVINSE 


Cercetările recente ale arheologilor au dovedit 
că cel dintii ctitor al cetăților moldovene de piatră 
a fost Petru-Vodă, primul Mușatin. Tînăra țară 
românească a Moldovei îşi cucerise independența 
încă din anul 1359, prin lupta unită a maselor 
populare din răsăritul Carpaţilor, cărora li s-au 
alăturat și cetele românilor maramureșeni de sub 
conducerea voievodului Bogdan, ales apoi domn 
al noului stat; așa a fost scuturat jugul asupritor 
al regilor şi magnaţilor Ungariei feudale. Dar 
neatirnarea trebuia apărată împotriva atacurilor 
tot mai dese și mai puternice ale feudalilor de 
peste munți. O imperioasă necesitate istorică a 
făcur,așadar, ca în răstimpul de 15 ani cit a domnit 
înțeleptul Petru Mușat, între anii 1374 şi 1391, 
Moldova să fie înzestrată cu un lanț masiw de 
cetăți defensive: Hotin, Tetina, Siret, Suceava, 
Scheia, Neamţul, Roman, aceasta din urmă fiind 
la început construită numai din pămînt și lemn. 
Reţeaua a fost mult sporită peste trei sferturi de 
veac de către Ştefan cel Mare, care și la Roman 
a ridicat din piatră Cetatea Nouă. 

În realizarea acestei redutabile opere de fortiți- 
care, au fost depuse uriașe eforturi de muncă 
şi de cheltuieli pentru procurarea de materiale, 
mină de lucru, meşteri de înaltă calificare... Rezul- 
tatele s-au arătat imediat. La 3 ianuarie 1395, 
oștile feudale ale regelui Sigismund al Ungariei 
au început să forțeze trecătorile munţilor spre a 
supune din nou Moldova; după lupte grele, timp 
de o lună, feudalii au ajuns la 2 februarie în fața 
Cetăţii Neamţului și au început s-o asedieze; 
dar garnizoana a respins cu îndirjire toate asaltu- 
rile și la urmă a pus pe fugă întreaga armată a 
regelui împunsă de ger şi rămasă fără merinde, 
pe care au ajuns-o din urmă moldovenii lui Ştefan! 
Mușat și-au sfărîmat-o la Hindău; scăpat ca prin 


ION PAȘA 


minune, regele a fugit numai în cîteva zile pînă 
la Brașov. Cetatea Neamţului își făcuse datoria, 
trecindu-şi cu deplin succes primul examen 
aproape îndată după naştere; Moldova n-a mai 
fost niciodată înrobită de feudalii unguri și s-au 
stabilit raporturi normale de vecinătate între 
popoarele celor două țări. Așa s-a manifestat 
debutul cetăților Moldovei, care apoi au iucat un 
rol covirșitor în războaiele contra agresorilor; în 
special Suceava și Neamţul și-au întrețesut viața 
cu a însăși Moldovei. 

Fruntașa celorlalte surate ale ei a fost de la 
început Cetatea de Scaun a Sucevei, căci aici 
a stabilit Petru | capitala Moldovei libere, ce 
fusese mutată de predecesorii lui, pe rînd, de 
la Baia la Rădăuţi și apoi la Siret. Ca şi alte con- 
strucții mușatine de piatră, Cetatea Sucevei era 
la origine un fort patrulater, cu laturile cam de 
45 m față de 43 m, cu ziduri groase de 2 m pînă 
la 3 m şi înalte de circa 10—12 m, cu puternice 
turnuri pătrate de 4 m pe 4 m şi cu șanțuri de 
apărare. Nucleul acesta inițial, în suprafață de 
aproape 2000 mp, închidea o curte interioară, 
împrejurul căreia, pînă la ziduri şi turnuri, s-a 
tot construit și reconstruit, de la Petru Mușat 
pînă la Alexandru cel Bun, Ştefan cel Mare și 
urmașii lor, ajungindu-se la un magnific și com- 
plicat palat-cetate, înseși zidurile incintei primi- 
tive înălțindu-se pînă la 18—20 m. Întocmai ca și 
la Cetatea Neamţului (aceasta, edificată trapezoi- 
dal, cu laturi de 47 m şi 40 m faţă de 38 m), în sub- 
soluri erau magazii de alimente și muniții, ateliere 
și închisori; parterele erau destinate garnizoanei, 
administraţiei și slujitorilor, iar la Cetatea Neam- 
tului s-a descoperit și o monetărie; la etaje erau 
luxoasele apartamente domnești și boierești, pa- 
raclisul, săli pentru ţinerea divanurilor; din vîrfu- 
rile turnurilor se putea vedea și semnaliza la 
mari depărtări, cu atit mai mult cu cît Cetatea 
Suceava a fost plasată pe un pinten de deal cu 

Cetatea de Scaun a Sucevei, în peisajul orașului 
modern. 


cel puțin 70 m mai sus de lunca rîului Suceava, 
iar Cetatea Neamţului pe culmea unui abrupt 
muntos de peste 100 m. 

Pînă la apariţia tunurilor, flancurile castelelor 
erau bine apărate din virfurile turnurilor. Dar în 
a doua jumătate a veacului al XV-lea s-a simţit 
nevoia amenajării unor curţi exterioare în jurul 
forturilor centrale, spre a le scoate din bătaia 
artileriei inamice; în acest scop, Ştefan cel Mare 
a dispus astuparea vechilor șanțuri și construirea 
noilor centuri de fortificaţii, la vreo 25 m de vechile 
ziduri. Cea de-a doua pinză de pietrărie avea 
contraforturi solide și largi bastioane semicircu- 
lare de unde tunurile moldovene le ţineau la dis- 
tanță pe cele străine. La adăpostul acestor imense 
formaţii stelare, înconjurate de alte șanțuri cu 
pereții zidiți și cu poduri ce se puteau stringe 
sau închide, cetățile bine înzestrate și aprovizio- 
nate, cu garnizoane oțelite și pircălabi credincioși 
şi viteji, puteau să reziste îndelung și să reducă 
la neputinţă orice dușmani, cît de numeroși și 
de înarmaţi. De-a lungul istoriei, în toată lumea 
a mers vestea despre neînvinsele cetăţi ale Moldo- 
vei și despre eroismul luptătorilor moldoveni. 

Cite legende n-au povestit bătrinii c-au auzit 
de la bătrinii lor despre minunatul pod din piele 
de bivol, întins din Cetatea de Scaun a Sucevei, 
peste rîpa cea adincă, tocmai pînă la mitropolia 
de atunci a Mirăuţilor, pe care treceau alaiurile 
încoronărilor... D-apoi despre serbările strălucite 
din sălile împodobite ca-n basme ale cetății voie- 
vodale... Cite nu s-au mai țesut și-n jurul Cetăţii 
Neamțului... Putem oare uita naiva și fermecă- 
toarea baladă a lui Bolintineanu, inspirată din 
Neculce? 


Un orologiu sună noaptea jumătate. 
La castel în poartă oare cine bate?.. 
„„«Eu sint bună maică, fiul tău dorit; 
Eu, şi de la oaste mă întoarc rănit!» 


Dar după luptele de la Valea Albă (Războieni) 
din 25 iulie 1476, mama lui Ştefan cel Mare nu 
l-ar mai fi putut îmbărbăta în cetate pe iubitul și 
gloriosul ei fiu, așa cum transmite legenda. 
Doamna Oltea murise la 4 noiembrie 1465, 


66 


deci cu peste 10 ani în urmă... Şi-atunci, des- 
pre care «mamă»  istorisește Neculce în «O 
samă de cuvinte ce sînt auzite din om în om, de 
oameni vechi și bătrîni»? Această mamă e 
însăși patria cea scumpă și sfintă, cu poporul 
dornic de libertate şi de independenţă care și-a 
încurajat și susținut întotdeauna eroii ce-și însu- 
șeau năzuinţele mulțimilor și luptau pentru ele. 
Probele sînt o mulțime de legende răspindite în 
norod: cei 7 feciori ai babei Tudora Vrăncioaia 
oferiţi domnului de maica lor; ciobanii din lumi- 
nişurile Birseștilor care au alergat cu ciomegele 
și cu dulăii în jurul lui Ştefan; cetele de flăcăi 
adunate de Birsan de prin toţi creierii munţilor... 
Nici nu se pot înșirui toate naraţiunile de la focurile 
de seară, culese de folcloriști, care prin măreţia 
simplităţii lor demonstrează că legenda,atribuind 
sfaturi din partea mamei lui Ştefan cel Mare în 
Cetatea Neamţului, după ce ea murise de mult, 
simbolizează o vastă realitate socială și națională. 

Mai legendare au devenit înseși faptele istorice 
din viaţa cetăților moldovenești. Dacă le-ar fi 
istorisit cronicarii noştri, poate i-am fi bănuit de 
exagerări patriotice. Însă chiar în vremea întîm- 
plării lor le-au înregistrat și analizat savanții străini 
contemporani și martorii oculari: italianul Angio- 
lello, care în 1476 l-a însoțit în Moldova ca secretar 
pe năvălitorul Mahomed al II-lea; marele istoric 
polonez Dlugosz, mort la 1480; doctorul Miechow, 
care a venit în Moldova în 1497, și mulți alţii... 

De la martorii străini s-a aflat cum însuși vestitul 
Mahomed al II-lea, cel ce se înfăloșea cu cucerirea 
Cetăţii Bizanțului, și-a văzut uciși la fortul de pă- 
mînt și lemn de la Valea Albă 30 000 de soldaţi 
din cei 150 000 cu care venise; cum resturile oștirii 
i-au fost decimate sub zidurile Hotinului și Sucevei, 
de unde sultanul a fugit înspăimintat de foamete, 
de boli și de bombarde moldovene; cum ultima 
iluzie i s-a năruit la Cetatea Neamţului, pe care a 
împresurat-o și bombardat-o 8 zile, dar unde i-a 
fost ochit și omorit comandantul artileriei, i-au 
fost nimerite și sparte tunurile cele mari, i-a fost 
dărimat chiar cortul lui împărătesc, iar pe urmă 
feciorii Tudorei, ciobanii Birseștilor, flăcăii aduși 
de Birsan și toată suflarea ţării, venită la chemarea 
lui Ştefan, l-au hăituit pe înfumuratul sultan într-o 
alergătură turbată de 3 zile pînă la Dunăre, luindu-i 


Pe coama muntelui,susținind parcă înălțimile ce- 
rului, neinvinsa Cetate a Neamţului. 


Turnul cel înalt al cetățuiei Golia din lași. 


armele și bagajele. În marea dramă a cotropirii, 
rezistenţa neînfrîntă a cetăților și eroismul apără- 
torilor au hotărît soartă războiului; o singură 
cetate de se clătina, țara se surpa și sultanul 
instala alt domn în locul lui Ştefan. 

Multe asedii și atacuri au suferit cetăţile Moldo- 
vei, dar cu armele nu au putut să fie cucerite 
niciodată; au fost martore însă multor trădări, 
infamii și fărădelegi. Unii domnitori vinduți turci- 
lor le-au dat foc și le-au surpat zidurile cu pulbere 
de pușcă, în mai multe rînduri. Dar alți domni 
patrioți le-au reparat cum au putut, le-au reinfru- 
musețat și refolosit din plin. 

Pînă la urmă totuși, puterea turcească a dat 
porunci hotărlte domnitorilor trădători să dă- 
rime de tot cetățile care, prin trecutul lor de vic- 
torii şi prin soliditatea construcţiilor, constituiau 
o` primejdie pentru asupritori. Cînd savanții au 
început munca lor de degajare a monumentelor, 
au scos și transportat sute și sute de vagoane 
de molozuri şi de pămînt sub care erau înecate. 
În anii socialismului s-au deschis în aceste locuri 
mari șantiere istorice-arheologice, unde specia- 
liştii cercetează și găsesc noi urme și documente 
neștiute, iar în același timp restaurează temeinic 
cu toată rigoarea științifică glorioasele vestigii. 


CEL MAI ÎNALT TURN 
DIN 
SECOLUL AL XVII-LEA 


Oare lon Creangă, marele nostru povestitor, 
în hoinărelile lui din vremea copilăriei, pe malurile 
Ozanei și printre ruinele Cetăţii Neamţului, care 
pe la mijlocul veacului trecut păstrau încă creste 
pînă la 15 m înălțime,o fi împușcat oare și pe acolo 
ciori, măcar cu praștia? Că la virsta de 30 de ani, 
fiind la Mănăstirea Golia din lași, a stirnit vilvă 
omorîindu-le cu puşca pe turnuri, pentru care 
isprăvi a şi părăsit tagma preoțească. Dar turnul 
cel mare și frumos de la intrare a rămas nepăsător 
la împușcături... Văzuse atitea în decursul vremu- 
rilor... Pe sub bolta lui cea largă, decorată cu 
rozete sculptate ca la Suceviţa și ca la Dragomir- 
na, au trecut cortegiile somptuoase ale unor 


nunţi domnești, a lui Duca-Vodă cu fata lui Con- 
stantin Brincoveanu, a lui Antioh-Vodă Cantemir 
cu fata marelui logofăt Ceaur. La începutul seco- 


lului al XVIll-lea, el ajunsese închisoare ... lar 
între timp a devenit poarta unui ospiciu de «smin- 
tiți»... 


Despre Golia avem știri încă de la mijlocul 
secolului al XVI-lea, cînd primul ei ctitor, marele 
logofăt lon Golăi, a ridicat-o în afara tirgului laşi. 
Orașul s-a întins însă repede înspre Tătăraşi, 
căci într-un text din 1575 se arată că biserica era 
în acel an «la marginea tirgului», iar dintr-un 
alt text din anul 1631 se constată că mănăstirea 
se afla atunci «în mijlocul tirgului». Vechea zidire 
a vellogofătului a fost mărită și refăcută în primii 
ani ai secolului al XVII-lea, pe vremea lui leremia 
Movilă; apoi rezidită la mijlocul aceluiași secol 
de Vasile Lupu, care n-a 'mai apucat s-o vadă 
isprăvită, încheierea lucrărilor săvirşind-o fiul său, 
Ștefăniță Lupu, la 1660; repetatele incendii și 
cutremure au necesitat mereu restaurări şi re- 
construiri,iar rezultatul a fost o minunată îmbinare 
în acest monument a stilului Renaşterii apusene 
cu tradiţia bizantină a artei moldovenești și cu 
influenţele arhitecturii rusești. Întrepătrunderea 
de concepţii occidentale și orientale a impresionat 
pe toți vizitatorii străini ai Goliei, printre care și 
pe împăratul Petru cel Mare al Rusiei. 

Turnul-clopotniţă de la intrare, una dintre cele 
mai importante construcţii medievale din laşi, a 
rezistat însă tuturor calamităților și s-a păstrat 


"aproape în întregime cum era în pragul secolului 


al XVII-lea. A fost edificat cu prilejul primei re- 
faceri a așezămîntului, cam între anii 1600 și 1606, 
probabil odată cu zidul de incintă al mănăstirii , 
care închide un patrulater în suprafață de circa 
2 hectare; fortificația a fost completată de Duca- 
Vodă cu 4 turnulețe rotunde la virfurile patrulate- 
rului, avind fiecare cite un parter şi 2 etaje cu 
creneluri de tragere. Vestitul călător și memo- 
rialist Paul de Alep, care s-a urcat în turnul de 
intrare în anul 1653, a scris că «nu există nici în 
Moldova şi nici în altă parte unul mai înalt, mai 
larg și mai măreț». Construit în întregime din 
blocuri de piatră de carieră și înalt de 30 m, turnul 
are forma patrulateră cu laturile de 5,50 m şi cu 
puternice contraforturi diagonale la colțuri; el 
reprezintă o perfectă sinteză a masivităţii și ele- 
ganţei. Bolta de la parter are frumoase nervuri 
din piatră cu rozete și chei de boltă purtind stema 
Moldovei; iar de-o parte și de alta e mărginită 
de bănci de piatră. Deasupra sint întîi două etaje 
boltite, apoi marea încăpere a clopotelor, o galerie 
superioară și sus o terasă de unde se deschide 
perspectiva asupra centrului modern al lașului, 
cu blocurile din anii puterii populare, precum și 
asupra construcțiilor din interiorul incintei,printre 
care Muzeul lon Creangă. 

Pe sub bolta intrării şi-a introdus generalul 
Potiomkin tunurile în curtea Goliei, organizind 
în 1791, cu bubuiturile de diferite calibre, marele 
concert al victoriei... 

lar pe terasa din virf a avut loc în 1927 prima 
audiție radio din lași... 


ARHITECTURA 
PALATELOR DOMNEȘTI 


Astăzi avem multe știri nu numai despre cetă- 
tile Moldovei, ci și despre palatele domnești ale 
Munteniei; căci pe lingă însemnările bogate ale 
cronicarilor şi ale călătorilor străini, au rămas 
vestigii impozante la Tirgoviște, unde sint în 
curs lucrări de restaurare, s-au făcut multe cerce- 
tări arheologice în București și s-au întregit pala- 

tele de la Potlogi și Mogoșoaia. Istoricul acestor 
palate-reședință se împletește strîns cu însăși 
istoria Munteniei. 

Prima reşedinţă domnească de la Tirgovişte, 
zidită de Mircea cel Bătrin chiar în anul bătăliei 
de la Rovine (1394), a fost o casă modestă: era 
de formă dreptunghiulară, măsura 32 m pe 29 m 
şi avea numai parter şi pivnițe foarte încăpătoare; 
una din săli, avind dimensiuni mai mari, cam 6 m 
pe 12 m, era destinată probabil divanurilor și 
ospeţelor. 

Lîngă ea, Vlad Țepeș a ridicat celebrul Turn al 
Chindiei, zveltă construcţie circulară, înaltă de 
vreo 27 m, cu o puternică bază piramidală. Din 
virf, voia să se poată vedea de departe alaiul 
sultanului turcesc; căci refuzase să-i plătească 
tribut, îi distrusese fulgerător toate garnizoanele 
de pe malul drept al Dunării — şi acum îl aștepta 
să năvălească cu oaste mare în Muntenia ca să 
se răzbune, ceea ce s-a şi întîmplat în primăvara 
anului 1462. Venea Mahomed al Il-lea, cel care 
peste 14 ani avea să păţească dezastrele de la 
Suceava şi de la Neamţ; dar pe vremea lui Vlad 
Țepeș el nu-i cunoscuse încă pe români. Domnul 
nu s-a ostenit să-și întimpine personal musafirul; 
ci, pustiindu-i totul în cale, slăbindu-l mereu cu 
hărțuieli şi atacuri prin surprindere, l-a atras 
pe-ncetul la Tirgovişte, unde i-a lăsat curtea 
domnească cu toate încăperile și pivnițele com- 
plet golite; iar el cu ai lui s-au retras mai la nord 
de reşedinţă. l-a pregătit însă oaspetelui o primire 
cu adevărat corespunzătoare rangului său, însce- 
nindu-i, după toate regulile regiei, un tablou de 
teerie teatrală în stare să trezească și morții. 
Apropiindu-se de Turnul Chindiei, slăvitul sultan, 
atit de mindru de cucerirea Bizanțului, s-a pomenit 
de odată în mijlocul unei păduri de sute, sute și 
sute de tepe, avind fiecare în virf cite un turc 
înfipt prin spate; iar deasupra tuturor sta, într-o 
țeapă mai înaltă, potrivit cu gradul lui de coman- 
dant, Hamza Paşa. Văzind pentru prima dată 

Santierul arheo- 
logic al Curţii 
domnești din Tir- 
goviște cu Turnul 
Chindiei. 


asemenea spectacol nemaipomenit, toată suita 
marilor feudali asiatici a înghețat de groază; 
chiar simplii soldaţi de rind «s-au înspăimintat 
foarte», cum ne informează istoricul contemporan 
Chalcocondil, mort peste vreo 3 ani. În toiul verii, 
sultanul descurajat la culme în acest ținut pirjolit 
şi lipsit de-ale miîncării n-a avut alta de făcut 
decit să se dezlipească de Turnul Chindiei și să 
hotărască retragerea, pe care Vlad Țepeș, urmă- 
rindu-l, i-a transformat-o în fugă nimicitoare pînă 
peste Dunăre. Dac-ar fi vrut să înțeleagă feudalii 
orientali ce fel de popor sînt românii... Dar sul- 
tanii s-au bizuit întotdeauna nu atit pe puterea 
armelor, cît pe boierii și domnitorii trădători de 
patrie şi asupritori ai poporului. 

Vlad Ţepeş începuse încă din vara anului 1458 şi 
construcțiile pentru fortificarea Bucureștilor. După 
cum dovedesc cercetările mai recente, Țepeluş 
cel Tinăr a refăcut, între anii 1477—1481, Cetatea 
Bucureştilor, care cuprindea curtea domnească 
şi o biserică. Dar adevăratul mare ctitor al curții 
din București este Mircea Ciobanul, care în cursul 
celor 3 domnii ale lui (1545—1559) a reconstruit-o 
cu totul pe o arie foarte întinsă, cuprinsă între 
străzile actuale 30 Decembrie, Şelari, Blănari şi 
Bulevardul 1848. Palatul avea săli mari și era 
înconjurat de numeroase acareturi și grădini. 
Arheologii au descoperit din această epocă o 
mare pivniţă, lungă de 32 m și lată de 17 m, împăr- 
țită în 3 diviziuni prin arcade susținute de stilpi 
groși; ea se întinde perpendicular pe sub str. 
Soarelui, şi din resturile de ziduri şi începuturile 
de arce rămase la capetele ei s-a constatat că 
deasupra fusese un mare salon de recepții, ceea 
ce corespunde întocmai cu descrierile călătorilor 
străini şi cu vechile planuri ce s-au păstrat. S-au 
mai descoperit conductele de apă ale băilor 
domnești și multe obiecte ce demonstrează luxul 
vieţii de la curtea bucureșteană. 

Pe de altă parte, la Tirgovişte, lingă vechea 
casă domnească, meşterii lui Petru Cercel 


(1583—1585) au înălțat un alt palat trumos și măreț, 
cu pivniţă, parter și etaj, precum și marea biserică 
domnească, ambele construite în spiritul tradi- 
țiilor locale ale arhitecturii şi artei românești; 
din apartamentele domnești de la etaj se putea 
trece direct în balconul bisericii, printr-o galerie 
închisă, sustinută de un pilon de zidărie; iar de 
jur împrejur s-au amenajat «splendidele grădini 
ale curții», cu sere şi fîntîni în care apa era adusă 
prin conducte. Petru Cercel, care umblase mult 
prin apus şi văzuse fastul de pe acolo, a dat altă 
viață și curții tirgoviștene. 

Trăsnetele războaielor furioase purtate de Mihai 
Viteazul pentru independența Ţării Românești și 
strivirea puhoaielor turceşti au pricinuit distrugeri 
atit la București, cît și la Tîrgovişte. Dar în domnia 
lungă şi chibzuită a lui Matei Basarab (1632—1654) 
s-au tămăduit toate rănile curților domnești din 
cele două capitale. S-au refăcut și mărit construc- 
tiile din Tîrgovişte, ridicindu-se etaj peste vechea 
clădire a lui Mircea cel Bătrîn care a fost legată 
prin construcții noi cu palatul lui Petru Cercel, 
adăugindu-se pridvoare și loggii către grădini, 
băi domnești în curte, ziduri tari de incintă cores- 
punzător noilor arme de foc, înfrumusețindu-se 
interioarele şi biserica. In Bucureşti, peste ruinele 
palatului lui Mircea Ciobanul s-a ridicat altul mai 
frumos, care a stirnit admiraţia diplomaților și 
călătorilor străini. 

Cel mai înalt nivel al arhitecturii şi artei feudale 
în Ţara Românească a fost atins în timpul strălu- 


citei domnii a lui Constantin Briîncoveanu 
(1688—1714), epocă pe drept cuvint numită «re- 
nașterea culturii românești» şi caracterizată prin 
puterea de concepție și de creaţie, prin fineţea 
simțului artistic, prin măiestria desăvirşită a meş- 
terilor noștri constructori, cioplitori, zugravi etc. 
Ce-a reprezentat această culminare putem să 
înțelegem azi vizitind palatele de la Mogoșoaia 
și de la Potlogi, unde meşterii epocii au ştiut să 
îmbine trăinicia cu rafinamentul; ei ne-au înfățișat 
frumuseți excepționale în foișoarele şi balcoanele 
elegante, îmbrăcate în piatră ajurată și sprijinite 
de coloane zvelte sculptate răsucit, cu capitele 
şi baze atit de bogate în motive variate; ne-au 
înfățișat, minunat repartizate, interioare spațioase, 
cu decoruri în stucaturi colorate sau în picturi 
de o rară finețe, cu scări monumentale, cu perfec- 
țiuni de boltituri şi arcaturi. Mai putem înțelege 
epoca mergind să vedem pictura murală şi broderia 
sculpturii în lemn aurit a timplei din biserica 
domnească de la Tirgovişte, care în forma lor 
nouă au fost înfăptuite tot atunci; pe pereţii bise- 
ricii, Constantin Zugravul cu meşterii loan loachim 
și Stan din Şcoala de pictură românească de la 
Hurezi ne-au transmis într-o armonie caldă chipu- 
rile vii şi expresive ale marilor domni Neagoe 
Basarab, Petru Cercel, Mihai Viteazul, Matei Ba- 
sarab, Constantin Brincoveanu..., iar restul pic- 
turii cu scene de cult constituie altă mare realizare 
de artă. 

Cunoscind cele ce au ajuns pină în vremea 


Palatul brincovenesc de la Potlogi restaurat în anii puterii populare. 


Palatul Băniei din Craiova. 


noastră, ne putem închipui acum cit de pompos 
refăcuse Constantin Brincoveanu întreaga curte 
domnească a Tirgoviştei. 

Ne putem închipui cum a fost refăcut şi com- 
pletat în aceeași vreme palatul din București, 
cu scări de marmură, cu balcoane, cu stilpi de 
piatră, cu toate încăperile de care au scris mar- 
torii oculari: apartamentele domnului și ale doam- 
nei, divanul mare și divanul mic, spătăria mare și 
spătăria mică, vistieria, camerele de oaspeți; cu 
toate clădirile mai mici ridicate pe terenul vast 
delimitat încă de Mircea Ciobanul, cu chioșcurile 
din mijlocul 'grădinilor, cu corpuri de gardă, graj- 
duri, bucătării, băi, temnițe pentru boieri și închi- 
sori pentru tilhari; iar tot patrulaterul închis cu 
ziduri solide de incintă și încadrat de turnuri 
puternice alcătuia o colină înaltă, mărginită de 
ripe repezi, la sud ale Dimboviţei, la răsărit ale 
Bucureștioarei, azi dispărută în conducte sub- 
terane; colina splendidă a curții domnești se 
vedea de departe, din afara orașului. 

Toată bogăția aceasta de artă monumentală 
românească s-a fărimiţat şi s-a topit în tragedia 
fanariotică. Palatele din Tîrgovişte s-au surpat 
căci turcii au poruncit domnitorilor trădători să 
le părăsească şi să stea numai în Bucureşti, 
aproape de Dunăre; incendii, cutremure, războaie 
le-au măcinat și pe cele din Bucureşti, pe care 
fanarioţii nu le-au mai reparat, iar cu materialele 
din demolarea lor s-au zidit prăvălii și magazii 
pentru mărfuri. 

Azi, arheologii sapă şi cercetează peste tot şi 
oriunde ştiinţa își poate spune precis cuvintul, 
se trece imediat la restaurări. Astfel Direcţia 
monumentelor istorice a refăcut de sus pină jos 
palatul din Potlogi din mormanul de ruine moștenit 
de la regimurile burghezo-moşierești şi lucrează 
acum stăruitor la Tirgoviște: se reconstituie tre- 
cutul întocmai cum a fost, spre a fi învățătură, 
exemplu și educație pentru viitor. 


DE UNDE A FULGERAT 
GÎNDUL UNIFICĂRII 


În zilele noastre se restaurează și palatul Băniei 
din Craiova, unde se va organiza un mare muzeu 

etnografic al Olteniei. Construcţia a fost ridicată 
de meșterii lui Constantin Brîncoveanu, dar pe 
temeliile alteia, mult mai vechi, unde fusese reșe- 
dința băniei lui Mihai Viteazul. Faptul capătă 
semnificaţie de simbol istoric: arta renașterii cul- 
turii românești a fost altoită pe trunchiul bătrîn 
al puterii explozive a poporului român. Mihai 
Viteazul e un vlăstar din popor, copil din flori al 
doamnei Tudora, care a fost rachieriță în Oraşul 
de Floci. La început mic negustoraş, apoi bănișor 
de Mehedinţi, Mihai cîştigă încrederea boierimii 
oltene, trece printr-un şir de ranguri, stolnic, 
postelnic, agă și ajunge mare ban. Bănia însăşi 
e tot un simbol. Boierii craiovești erau bani la 
Strehaia. S-au mutat la Craiova în urma pustiirii 
de către turci a reședinței din Strehaia; la început, 
bănia din Craiova a funcţionat în rang egal cu 
celelalte bănii; Radu cel Mare a subordonat însă 
Craioveștilor pe banii de Mehedinţi și de Tismana; 
apoi marele ban a ajuns conducătorul întregii 
Oltenii, al doilea dregător după domnul Ţării 
Românești. S-a repetat evoluţia produsă cu veacuri 
înainte, cînd toate cnezatele şi voievodatele dintre 
Carpaţi şi Dunăre s-au unificat sub marele voievod 
Basarab. Marele ban Mihai, pentru prima dată în 
istoria poporului nostru, a dus firul evoluţiei la 
împlinirea ei firească: din mare ban a ajuns domn 
al Ţării Românești și apoi a unificat toate țările 
locuite de români. Ce flacără de fulger ardea-n 
privirea lui dacă și țiganul-călău, cînd i-a văzut-o, 
a scăpat din mină securea cu care trebuia să-i 
taie capul! Căci vodă Alexandru cel Rău, un 
aventurier necunoscut ţării, «venit de la Poarta», 
cum zice cronica, a vrut în adevăr să-l piardă, 
să-l omoare pe Mihai, bănuind ce primejdie mare 
îl paşte pe el însuși. Dar omul simplu din popor 
a intuit într-o clipită ce vulcan nepotolit cloco- 
tește în falnicul bărbat din faţa-i; a zvirlit securea 
și a fugit. Mihai Viteazul, fostul mare ban, iubit 
fierbinte pină la sacrificiu de toţi cei ce l-au cu- 
noscut bine, a ştiut să arate poporului nostru ce 
țel trebuie să urmărească. Ca atiţia mari eroi ai 
noștri, a căzut și el prin trădare, după ce însă 
deschisese drumul pe care avea să meargă poporul 
român. Într-un vechi monument istoric se va 
deschide un nou și mare muzeu în Cetatea banilor, 
la porţile căreia a luat ființă acum de curind o 
nouă cetate a socialismului: marele Combinat 
chimic de la Işalniţa, care trimite spre ogoare 
mii de tone de îngrășăminte. 


RAFINAMENT ARTISTIC 
ÎNTR-UN 
CUIB DE VULTURI 


Se continuă marile lucrări de restaurare și la 
Castelul de la Hunedoara. Acest cuib de şoimi, 
în care se întilnește tot rafinamentul artei feudale 
europene, e şi el un simbol al românismului. 
Astăzi istoricii români și maghiari sint unanim 
de acord că Voicu, tatăl celebrului loan de Hune- 
doara, era urmașul unei familii de cnezi români 
din părţile hunedorene; mama eroului era fiica 
unui țăran din aceleași părți. O legendă poves- 
teşte că loan, copil încă, ar fi săgetat în inimă un 
corb care-i furase mamei sale inelul de aur din 
palmă, și astfel a reciștigat inelul; așa s-ar explica 
de ce blazonul Huniazilor reprezintă un corb cu 
inelul în cioc. Mai sînt și alte legende: blazonul 
Huniazilor se aseamănă cu stema Ţării Românești, 
ce reprezintă un vultur cu o cruce în cioc și asta 
poate constitui dovada strămutării familiei lui 
Voicu din Ţara Românească, precum și o înrudire 
a ei cu familiile domnești de aici. Unele cronici 


ungurești consemnează fapte privind venirea fami- 
liei lui Voicu din ținuturile Ţării Românești. 

În adevăr, în iarna anului 1394, după răsună- 
toarea biruinţă asupra turcilor la Rovine, Mircea 
cel Bătrin a fost trădat de o partea boierimii cumpă- 
rată de sultan și a trebuit să se retragă pentru 
scurt timp peste munți, în Transilvania; mulți 
dintre rudele și boierii rămași credincioşi lui 
Mircea l-au însoțit la Brașov, unde-s pomeniti în 
actul de alianță încheiat împotriva turcilor; ei au 
și participat la noua campanie împotriva otoma- 
nilor în 1395, în urma căreia Mircea a putut să 
alunge trădătorii. Dar parte din familiile boierești, 
care n-aveau interese materiale prea mari în Țara 
Românească, s-au reintors și așezat în Transil- 
vania, deocamdată mai ferită de atacurile turcești. 
tin această situație s-au găsit şi doi fraţi, dintre 
care unul numit Şerbu se distinsese prin slujba 
sa militară, împreună cu fiii lui: Voicu, Mogoş 
și Radu. Fiul cel mare, Voicu, s-a remarcat sub 
comanda generalului Pippo Spano, în armata ce 
apăra sudul Transilvaniei și unde luptau foarte 
mulți cnezi români din Banat și Ţara Hațegului; 
nu-i de mirare ca familiile acestora să se fi apro- 
piat și legat de familia pribegilor munteni. Fapt 
istoric este că pentru strălucitele sale fapte de 
arme, prin hrisovul din 1409, Voicu şi fiul său 
loan primesc în dar de la regele Ungariei fortă- 
reața Hunedoarei, cu toate domeniile ei. Fapt de 
notorietate mondială este că loan, ajuns la virsta 
bărbăţiei, a săgetat în inimă mulți corbi ce se 
năpusteau hoțește spre Dunăre şi spre Carpaţi; 
el a fost înaintașul unui şir de eroi români ai lupte- 


lor antiotomane ale lui Vlad Țepeș, Ştefan cel 
Mare, Mihai Viteazul. loan de Hunedoara a fost 
primul român care a condus destinele marelui 
regat vecin de la apus; iar fiul său, Matei Corvin, 
a fost ales rege. 

Mărit și refortificat de loan, reînfrumusețat de 
Matei, Castelul Huniazilor îmbină elementele sti- 
lului gotic din lungul întregii sale evoluții europene 
cu unele tradiții ale meșterilor români ardeleni; 
aici se găsesc semnalate primele influențe ale 
Renașterii în Transilvania. 

Pornind să vizităm castelul reîntinerit, peste 
podul de deasupra șanțului adînc, pe sub bolțile 
turnului de intrare, prin sala cavalerilor, capelă, 
loggiile Matei, răminem uimiţi de mulţimea şi 
frumusetea sălilor; urcindu-ne sus. prin sala dietei 
si loggiilor Huniazilor, după ce admirăm frescele 
cu scenele de vinătoare și cu legendele familiei, 
precum şi medalioanele cu portrete ale domnilor 
din principatele române, ajungem prin galeria 
suspendată în turnul Ne Boisa, din virful căruia 
putem să vedem, să auzim, să simțim cum pulsează 
otelul în una din inimile României socialiste. 


BUCHET DE MONUMENTE 
STRĂJUIT DE BASTIOANE 


Ca şi la Cetățile Moldovei, la Curțile Munteniei 
ori la palatele oltene și hunedorene, istoria este 
scrisă pe ziduri şi-n Cetatea Alba lulia, cea mai 
mare cetate de pe întreg cuprinsul țării. Ea cuprinde 


Castelul Corvineștilor din Hunedoara. 


între forturile ei un întreg oraș de monumente, 
deosebit de valoroase și semnificative, atit din 
punct de vedere artistic, dar mai cu seamă din 
punct de vedere istoric. Fortificațiile ce se văd 
azi, ziduri, șanțuri, bastioane, poduri au fost 
executate prin munca a 20000 de țărani iobagi 
din satele din jur, între anii 1714 și 1738, după 
planurile arhitectului italian Visconti, avind ca 
model celebrele fortificații franceze ale mareșalu- 
lui Vauban, în formă de stele juxtapuse; cele 
3 porţi ale cetății care au rămas întregi sînt capo- 
dopere de artă, cu numeroase statui și reliefuri, 
avind subiecte istorice sau mitologice. 

Dar viața cetăţii e mult mai veche. Aici a fost 
Apulum, unde s-a constatat convieţuirea dacilor 
cu romanii, de la care au învăţat limba latină, aşa 
cum o vorbim și noi azi. Aici a fost sediul voievo- 
datului protoromânesc al Bălgradului din secolele 
al IX-lea şi al X-lea, din vremea asimilării și absor- 
birii slavilor. Aici este menționată pentru prima 
dată în secolul al XIll-lea cetatea regală con- 
struită după venirea ungurilor, pe locul vechiului 
castru roman și al vechii așezări întărite proto- 
române; cetatea a fost distrusă de tătari în timpul 
marii lor invazii din 1242, iar cercetările au arătat 
că avea şanţuri şi valuri de pămint, întărite cu 
metereze de lemn. După trecerea furtunii tătărăști, 
cetatea a fost refăcută și s-a început reconstruc- 
ţia actualei catedrale catolice; dar intensificarea 
exploatării maselor a provocat răscoala din 1277, 
cînd mulțimile au pătruns între zidurile cetăţii, 
au incendiat cuiburjle asupritorilor și au ucis pe 
mulţi dintre ei. În 1278 s-au ridicat fortificaţii noi, 
care au devenit bază de atac și apărare împotriva 
armatelor turcești ce invadaseră Transilvania în 

Una din fru moa- 
sele porți ale Ce- 
tății Alba lulia. Re- 
lieful din stinga re- 
prezintă fuga lui 
Eneea din Troia in- 
cendiată; iar cel 
din dreapta, lupta 
lui Hercule cu An- 
teu. 


1442 — fiind biruite de loan de Hunedoara, care 
a chemat masele populare la oaste. Pe una dintre 
porțile cetății a fost tțintuită la 1514 o parte din 
corpul martirizat al lui Gheorghe Doja. 

După înfringerea oștilor feudale ale Ungariei 
de către turci la Mohaci şi după căderea Budei, 
Ungaria, ajungind pașalic turcesc, Transilvania 
a devenit în anul 1541 un principat autonom, sub 
suzeranitatea imperiului otoman, iar domnitorii 
săi şi-au stabilit reședința în Cetatea Alba lulia, 
în vechiul și impunătorul palat datînd din secolul 
al XV-lea; aici se vor ţine de acum dietele Ardea- 
lului, se vor primi solii tuturor statelor, se vor 
încheia tratatele şi alianțele pină în ultimii ani ai 
secolului al XVII-lea, cînd Transilvania va trece 
sub stăpinirea despotică a imperiului austriac. 

În palatul princiar al Cetăţii Alba- lulia s-a pro- 
clamat Mihai Viteazul «domn al Ţării Românești, 
al Transilvaniei și a toată țara Moldovei», realizare 
de covirşitoare importanţă în istoria patriei, con- 
stituind exemplul pozitiv și concret pentru încer- 
cările următoare, pînă la unirea definitivă a tuturor 
românilor. 

Fiind capitală, cetatea a fost mereu retortificată. 
La sfîrşitul secolului al XVI-lea, printre specia- 
liştii care lucrau la noile fortificaţii se numără și 
meşterul «Jean din Moldova». Dar după cumpli- 
tele devastări ale invaziilor turco-tătărăști din 
1658 şi 1661 şi după distrugerea unei părți din 
fortificații în timpul luptelor cu austriecii din 
primii ani ai secolului al XVIII-lea, vechea cetate 
se ruinează complet și nu mai e refăcută. lar 
printre alte măsuri de consolidare a poziţiilor lor, 
austriecii încep la 1714 construirea colosalei cetăţi 
actuale. Totuşi, în partea sud-estică se mai păs- 


trează, lingă șanțurile cele noi, unele resturi din 
zidurile vechii cetăți, construite din blocuri mari 
de piatră și avind înălțimi pină la 3 m. 

In fața palatului se înalță grandioasa catedrală 
catolică din secolul al XIII-lea, în interiorul căreia 
se găsește sarcofagul lui loan de Hunedoara, 
cu portretul culcat al eroului, sculptat în marmură 
și cu reliefuri reprezentind luptele cu turcii. Lingă 
palat a funcţionat tribunalul care i-a condamnat 
pe Horia, Cloşca și Crişan, iar apoi pe Caterina 
Varga. In celula de deasupra celei de-a 3-a porți 
a cetății, sub statuia călare a împăratului Carol 
al VI-lea, a fost întemnițat Horia pînă la execuție. 
In corpul de gardă al celei de-a 4-a porți a fost 
închis şi s-a spinzurat Crişan. In partea centrală 
a cetăţii se află palatul numit azi «Sala Unirii», 
unde adunarea populară din decembrie 1918 a 
proclamat unirea Transilvaniei cu România. Spre 
colţul nord-vestic este vestita bibliotecă docu- 
mentară Batthyaneum, ale cărei manuscrise şi 
incunabule sint cunoscute în toată lumea. Spre 
laturile vestice sînt catedrala ortodoxă și muzeul 
regional, unul dintre cele mai mari muzee din 
țară ce sintetizează minunat istoria multimilenară 
a cetății, a orașului şi a întregului ţinut. În unele 
edificii din secolele al XVI-lea și al XVII-lea au 
funcționat în cetate școli românești și s-au tipărit 
frumoase şi înțelepte cărți românești 

Peste tot în Cetatea Alba lulia istoria trăieşte, 
ne învață, ne dă puteri. 


. 


Pină în anii puterii populare, monumentele 
patriei noastre erau aproape necunoscute. Puţină 
lume se urca pină la Cetatea Neamţului, ale cărei 


Palatul Mogoșoaia. 


ziduri erau inămolite în molozuri, arbuști și buru- 
ieni, unde nu era nimeni să dea explicaţii şi de 
unde locuitorii din apropiere încă mai scoteau 
pietre. Puţini se rătăceau prin bălăriile ruinelor 
de la Tîrgovişte. La Castelul din Hunedoara li se 
atrăgea atenţia vizitatorilor să păşească încet pe 
lingă pereți, căci plafoanele se surpau mereu. La 
Potlogi, zidurile cu frumoasele lor stucaturi erau 
măcinate pînă lingă faţa pămîntului. Despre ceta- 
tea de piatră de la Scheia și despre cea de pămînt 
de la Roman nu auzise nimeni nimic, căci nu le 
pomenea nici un document şi numai arheologii 
le-au descoperit după 1951. Erau necunoscute 
chiar fazele de evoluție a monumentelor de care 
se vorbea prin cărţ 

Astăzi monumentele sint în atenţia întregului 
popor. Autoritatea de stat încurajează material și 
moral cercetările specialiştilor care mereu dau la 
lumină monumente nici măcar bănuite. Istoria 
poporului se intregește, se îimbogăţțeşte, apare în 
lumina cea adevărată, mult mai vie și mai fru- 
moasă, înfățişind tot mai exact clocotul vieții 
trecutului, cu toate luptel suferințele şi victo- 
riile pentru eliberarea națională și socială. 

Se investesc fonduri însemnate pentru conso- 
lidări și restaurări, spre a reda mulțimilor zestrea 
de la strămoși. Monumentele au inceput să vor- 
bească şi spun lucruri minunate. Nimeni nu mai 
crede azi că Cetatea Neamţului a fost construită 
de cavalerii teutoni; căci înseși cetăţile moldovene 
și-au dat la iveală documentele de naștere, mone- 
dele din vremea primului Mușatin, pierdute de 
muncitori în timpul lucrului la temelii și la cup- 

CÎINII 
SALVATORI 


I. REMER-ANSELME 


«ladul alb» 


În Alpii Penini, munți care se întind de la Mont 
Blanc pînă la Simplon, există din vremuri milenare 
o strimtoare greu practicabilă. Valea prin care se 
strecoară strimtoarea—la o înălțime de peste 
2.000 de metri— este bintuită aproape 8 luni 
dintr-un an de puternice viscole, temperatura 
obișnuită fiind de minus 20 de grade. De regulă 
plutește o ceaţă groasă, care, pe înserate, devine 
înecăcioasă și face înaintarea călătorului nepre- 
văzător, întirziat, nu numai anevoioasă, dar mai 
cu seamă primejdioasă din cauza rîpelor. Deși 
acestea sînt barate cu rampe de protecție, totuși 

masa enormă de zăpadă prăvălită de pe înălțime 
rupe totul în căderea ei. 

Astfel, cei neprevăzători, aventuraţi singuri, 
alunecă în prăpastie, alții sînt acoperiţi de avalanşe 
sau, împresuraţi de ceața de nepătruns, rătăcesc 
în singurătatea îngrozitoare a munților, fără pu- 
tință de orientare. Majoritatea acestora mor de 
foame sau cad doboriţi de oboseală și de ger, 
amorțind într-un somn din care nu se mai trezesc. 


Așezămintul de salvare 


Pentru a evita pe cit posibil asemenea tragedii, 
în 1060 Bernard de Menthon a înființat în apropie- 
rea trecătorii, pe un teren plan, bine apărat de 
poalele munţilor, un așezămint pentru salvarea 
călătorilor rătăciți sau înzăpeziți. Tradiţia şi re- 
numele acestui așezămint au fost transmise şi 
păstrate din generaţie în generaţie, de-a lungul 
a mai bine de trei secole, ajungind pînă în zilele 
noastre. 

Pentru îndeletnicirile umanitare ale așezămin- 
tului de salvare înființat de Bernard de Menthon 
în Elveţia, n-au fost de ajuns numai marea bună- 
voinţă şi jertfirea de sine a personalului devotat. 
A trebuit să se recurgă neapărat la serviciile ne- 
prețuite ale ctinelui «bernardin», fără ajutorul 
căruia misiunea salvatoare n-ar fi putut fi înde- 
plinită cu atit folos 

Acest ciine, cel mai voinic şi rezistent din nea- 
mul lui, creşte uneori cit un vițeluș. Rasa lui a 
fost obţinută după multe încrucișări canine a 
nenumărate generaţii pînă s-a ajuns la adevăratul 
«bernardin», numit astfel după Bernard de 
Menthon, care, cu o răbdare de fier și muncă 
neobosită, a reușit să amelioreze rasa acestor 
cîini, pe care i-a dăruit aşezămiîntului înfiinţat de el. 

Crescut în munții Alpi, familiarizat cu rigorile 
iernilor grele, cîinele cînd împlinește un an sau 
un an și jumătate este adus la postul de salvare 
al așezămiîntului și supravegheat ca să se împrie- 
tenească cu ceilalți cîini, 

Noul venit este trimis zi de zi în tovărășia altui 
cîine dresat să colinde potecile. În urma lor, 
paznicii prevăzuţi cu echipament de salvare îi 
supraveghează, îndemnindu-i să execute diferite 
exerciții, cum ar fi, de pildă, orientarea după 
zgomotul avalanșei sau descoperirea prin miro- 
sire a omului acoperit de zăpadă şi apoi atenta 
lui dezagropare. 

Ciinele mai vechi în serviciu scurmă zăpada, 
urmat de cîinele nou venit, care cu timpul se 
deprinde, prin imitație, să facă la fel. După citva 
timp, cîinele tînăr — dotat cu instinctul orientării 
— cunoaște drumurile și potecile; ocolește în 
mod minunat prăpăstiile și-și dă seama de direcția 
din care vin strigătele de ajutor. Rar de tot se 
întîmplă să se înșele. 

Ciinii în misiune 

Înzestrați cu simţul datoriei pe care o au de 
împlinit, odată plecaţi, se duc de-a lungul strim- 
torii spre adăposturile drumeţilor. Dacă întîlnesc 
călători refugiaţi, ei îi însoțesc pe aceștia trecînd 
înaintea lor, călăuzindu-i astfel pină la postul 
de salvare al aşezămintului. 

Dar nu aceasta este principala îndeletnicire a 
acestor bravi cîini. În zilele în care vuiește viscolul 
năprasnic şi se rostogolesc avalanșele, mînați 
de simțul. datoriei, ei nu mai pot fi reţinuţi; se 
avintă la drum, urmaţi de echipa de oameni în- 
tr-ajutorul acelora care, aflaţi pe trecătoare, fiind 
surprinși de vremea rea, nu s-au mai putut adă- 
posti. Prin mirosul şi admirabilul lor instinct, ei 
descoperă urma acelora care au fost acoperiți 
de grămada de zăpadă prăvălită de pe munți. 


Săpind cu labele lor late ca niște lopeţi, fără 
a conteni cînd simt urma omului căzut, ei nu se 
lasă pină nu-l dezgroapă. 

Dacă totuși nu pot ajunge pină la cel înzăpezit 
sau dacă, deși l-au descoperit și rostogolit cu 
labele, nu-l văd ridicindu-se, atunci ies deasupra 
mormanului de zăpadă și încep să latre îndelung, 
semnificativ, ca să atragă — prin ecoul repetat — 
atenţia ajutoarelor omenești. Cind sînt auziţi, li 
se răspunde prin chiote prelungi, semnalizatoare. 
Oamenii, orientaţi de lătratul neîncetat, se grăbesc 
să ajungă în timpul cel mai scurt la locul acciden- 
tului; îl ridică pe targă pe cel îngheţat și-l duc la 
infirmerie. 

Adesea însă, vuietul vintului acoperă lătratul 
ciinilor, așa că ajutorul omenesc nu răspunde la 
chemare. După ce ciinii așteaptă atenți citeva 
momente cu urechile ciulite să audă chiotul de 
răspuns al oamenilor, unul dintre ei pleacă în 
goană, pe cea mai scurtă cărare, la postul de 
salvare al așezămintului, unde apucă cu dinţii 
fringhia de la poartă şi sună clopotul de alarmă, 
lătrind apoi semnificativ. Echipa rapidă de sal- 
vare, formată din paznici și cîini, pleacă fără 
întirziere, urmind drumul cîinelui-ștafetă. 


Salvator a 41de oameni 


În viața acestor animale se petrec uneori şi 
drame. 

Într-una din zilele năprasnice, cînd viforul era 
mai întețit, a sunat prelung clopotul de alarmă 
al adăpostului. Un om era în mare primejdie. 
Echipa formată a plecat în grabă, avind în fruntea 
ciinilor pe cel mai virstnic, dar și pe cel mai destoi- 
nic dintre toţi, pe neprețuitul bernardin cu numele 
de Barry, fala adăpostului de salvare din St. Ber- 
nard. 

Oamenii rămași mai în urmă păşeau cu multă 
greutate peste troienele îngrămădite de viscol. 
După o luptă îndiriită împotriva elementelor fu- 
rioase ale naturii, ei reușiră să se apropie de țintă. 

Zărind de departe locul unde erau adunaţi 
ciinii, paznicii au fost foarte miraţi. Cîinii înşiraţi 
pe marginea gropii săpate în avalanșa rostogolită 
de pe munte miriiau neobișnuit, privind cu aten- 
ție înăuntru, Ridicau apoi capetele lătrînd prelung, 
urlînd parcă, căutau neastimpăraţi înspre oamenii 
care se apropiau. 


Echipa ajunsă acolo, zări un tablou înfiorător. 

Bravul și inimosul cîine Barry, cu ochii sticloși, 
zăcea în groapă răsturnat în zăpada înroșită de 
sîngele lui, care țișnea dintr-o rană de la git. 
Alăturea călătorul dezgropat de cline din mor- 
miîntul de gheaţă se uita înnebunit de spaimă la 
salvatorul lui, răpus de el. Ţinea strîns în mînă 
bastonul cu virful de metal ascuţit, plin de singe 
închegat. 

Călătorul a fost ridicat și transportat pe targă 
la adăpostul cabanei, unde i s-au dat îngrijirile 
necesare. Abia într-un tirziu și-a revenit din 
spaima încercată. 

Din convorbirea avută cu el s-a putut deduce 
că, pierzindu-și firea din pricina groazei prin care 
trecuse, îl luase pe cline drept o fiară a pădurii. 
În momentul în care cîinele, dezgropindu-l din 
zăpadă, se aplecase asupra lui mirosindu-l, că- 
lătorul buimăcit, apărindu-se speriat, i-a înfipt 
clinelui virful bastonului în git. 

Omul a fost scăpat de la o moarte groaznică, 
iar salvatorul lui a plătit cu viața devotamentul său. 

În decursul lungilor ani de serviciu (12 ani), 
acest cline bernardin a scos din așa-numitul 
«iad alb» 40 de ființe omenești, fiind răpus de al 
41-lea om. 

Pe o culme de munte, în apropierea locului 
unde și-a sacrificat viaţa, stă de strajă un monu- 
ment, reprezentindu-l cu un copilaș în spinare, 
cu brațele încolăcite de gitul lui, aşa cum acest 
minunat cline se înapoiase la adăpost, înfringind 
toate piedicile. 

Venind din «iadul alb», răsuflind din greu, a 
purtat în spinare un băiețaș de doi ani, aproape 
înghețat. Ajuns în curtea adăpostului aproape 
extenuat, s-a lăsat pe burtă, a întors capul şi, 
rotind ochii lui blinzi spre copil, parcă îşi invita 
firava povară să coboare. În fața mişcătorului 
tablou, chiar şi încercaţii paznici au rămas adînc 
impresionați. Copilul orfan a fost predat unui 
așezămint de educație, iar Barry, împresurat de 
mîngiieri drăgăstoase, a fost recompensat cu o 
strachină plină cu lapte călduț, reconfortant. 

Nu s-â găsit altă explicaţie mai valabilă a com- 
portării cîinilor salvatori decit aceea că sînt dotați 
cu un simț de orientare înnăscut cu totul excep- 
tional, perfecționat prin nenumărate exerciţii de 
către cei care-i instruiesc. 


Competiţie 
într-o fructieră 


Imaginaţi-vă o fructieră plină cu multe, felurite 
fructe. Un tablou totdeauna ispititor, o invitaţie 
de a lua, de a consuma cu plăcere. Frumuseţea, 
coloritul, parfumul delicat, 
asigură fructelor proprietăți„deosebite, neîntilnite 
la alte alimente. Dar valoarea lor nutritivă? Pot 
lipsi fructele din hrană? Care este aportul lor, cu 
ce intervin ele în alimentație? 

În genere, fructele sînt bogate în apă (în medie 
85% din greutatea lor), vitamine, acizi, săruri mine- 
rale, zaharuri cu greutate moleculară mică, taninuri 
şi arome. În schimb, sînt sărace în substanţe pro- 
teice, şi mai ales în grăsimi. Ele au, pe lingă proprie- 
tăți alimentare, dietetice, igienice şi terapeutice, 
caracteristici și utilizări proprii, distinctive. 

Valoarea calorică nu exprimă valoarea alimentară. 
De conținutul în apă depind crocanţa, frăgezimea 
şi suculenţa fructului, dar, în același timp, şi o 
valoare calorică (energetică) mai redusă, cu atit 
mai scăzută cu cit sînt mai sărace în substanţă 
uscată. Dacă peștele dezvoltă în organism 41—242 
kcal/100 g, carnea 90—380 kcal/100 g, untul 767— 
800 kcal/100 g, pîinea 186—248 kcal/100 g și zahărul 
370—389 kcal/100 g, fructele cărnoase, cu unele 
excepţii (măslinele, strugurii, prunele, cireșele), 
au frecvent o valoare calorică redusă, de cel mult 
85—90 kcal/100 g. 

Ca urmare a acestui fapt, pînă spre începutul 
secolului nostru, cînd se aprecia calitatea alimentelor 
după valoarea lor energetică, fructele, ca şi legu- 
mele de altfel, erau puţin preţuite în alimentaţie. 
Odată însă cu descoperirea vitaminelor și a rolului 


76 


diversitatea gustului, 


GH. PRODAN 


lor biologic, s-a reliefat importanţa pe care o au 
fructele în hrană şi s-a dovedit calitatea lor de ali- 
mente necesare și de nesuplinit. 


FRUCTELE — IZVOR DE VITAMINE 
PENTRU OM 


Vitaminele sint necesare omului în cantități foarte 
mici, cca. 100—120 mg pe zi. Dacă într-o viață de 
60—70 de ani omul consumă zeci de tone de sub- 
stanţe energetice şi plastice, nevoia lui pentru 
vitamine însumează doar aproximativ 2—3 kg! 

Cu toate acestea, ele sînt absolut indispensabile 
vieţii şi menţinerii sănătății. Subalimentația cu a- 
ceste substanţe este cauza a numeroase boli şi stări 
carențiale (pelagra, scorbutul, rahitismul, forme 
grave de orbire, sterilitate etc.), denumite generic 
avitaminoze, dar cu manifestări specifice absenței 
fiecăreia dintre ele. Plantele sînt singurele capabile 
să le sintetizeze, iar fructele şi legumele proaspete, 
ca sediu al celor mai multe dintre ele, devin prin- 
cipalii furnizori de vitamine pentru om. 

Fructele sînt o inegalabilă sursă de vitamină C. 
Conţinutul total în vitamina C al organismului 
uman este mic: de aproximativ 3 g. Și totuşi, pre- 
zenţa ei e obligatorie, omul avînd nevoie zilnic de 
cantităţi mai mari decit de toate celelalte vitamine 
la un loc, datorită multiplelor roluri pe care le are 
(antioxidantă, antitoxică şi antiinfecțioasă) participă 
în respirație, reduce permeabilitatea capilarelor, 
stimulează procesele de hematopoeză și de minera- 


lizare ale scheletului şi dinţilor etc. În lipsa ei apar 


stările prescorbutice şi chiar scorbutul, manifestate 
prin anemie, oboseală, tulburări cardiace și respira- 
torii, nerezistenţă la boli şi intoxicație, reducerea 
capacității de muncă, hemoragii, mai ales gingivale 
şi articulare, căderea dinților etc., afecțiuni com- 
parativ mai frecvente la copii hrăniți artificial 
(laptele de vacă fiind de 2—3 ori mai sărac în vita- 
mina C decit cel de femeie). 

Omul nu sintetizează, nu își «fabrică» vitamina C 
și în plus o reține slab în organism. 

Carnea, peştele, ouăle, cerealele și derivatele 
acestora aproape că nu conţin vitamină C, iar laptele 
o conține în cantități minime (în medie 1 mg%). 
Aceste alimente, în totalitatea lor, nu asigură decit 
o infimă parte din vitamina C trebuitoare omului, 
evaluată la maximum 10% din necesarul zilnic. 

În rest ea este asigurată doar prin consum de 
fructe și legume, cu deosebire proaspete, acestea 
rămînînd practic singura sursă de vitamină C 
pentru om. 

Vitamina C este foarte nerezistentă față de 
acţiunea factorilor exteriori, comparativ cu cele- 
lalte vitamine. Prin pregătirea culinară a alimente- 
lor, ea se pierde frecvent în proporţie de 50—60 7, 
iar uneori pînă la dispariție. Totuși, fructele fiind 
mai acide conservă mai bine vitamina C, fie şi în 
timpul prelucrării, și reprezintă o sursă mai sigură 
de vitamină C pentru om decit legumele. 

Conţinutul în vitamina C al fructelor este foarte 
variabil. 

În genere conţinutul în vitamina C crește cu 
latitudinea — de la ecuator spre poli — și cu altitu- 
dinea — de la şes spre munte — (chiar şi de 
2—3 ori în cadrul aceluiași soi). Conţinutul în vita- 
mina C este mai mare la fructele obținute prin 
culturi în cîmp decit în culturi de seră (sticla reține 
razele ultraviolete cu rol în sinteza ei). Fructele 
bine însorite pot avea de 2 ori mai multă vitamină 
C decit fructele umbrite de pe aceeași plantă. De 
asemenea, fructele mai mici pot avea mai multă 
vitamină C decit fructele mari ale aceluiași soi. 
Ea abundă, comparativ, în porțiunile colorate, intens 
pigmentate ale fructelor, ca și în țesuturile perife- 
rice ale acestora (în pieliță și în țesuturile subepider- 
mice). Fructele citrice, de exemplu, conţin 50—80% 
din întreaga cantitate de vitamină C în coaja lor, 
iar pielița merelor și a strugurilor e de 2—3 ori 
mai bogată în vitamina C decit pulpa acelorași 
fructe. Pieliţa capătă astfel valoare alimentară și 
atit cît ea nu deranjează prea mult, cu condiţia unei 
bune spălări prealabile, fructul trebuie consumat 
în întregime. Soiurile timpurii întrec adesea conți- 
nutul în vitamina C al soiurilor târzii, iar fructele 
sălbatice pe acela al corespondențelor lor cultivate. 

Este interesant de știut că unele fructe de consum 
încă restrîns (măceșe, coacăze negre, agrișe, coarne) 
conțin un mare procent de vitamină C. 


FRUCTELE — IZVOR DE SUBSTANȚE 
MINERALE ȘI ENERGIE 


"Organismul omenesc conține aproximativ 3 kg 
substanțe minerale și are nevoie zilnic de 6—8 g 
din acestea, exceptind clorura de sodiu, necesară 
în cantități zilnice de 2—3 ori mai mari. 

Principala sursă de substanțe minerale pentru 
om o constituie, alături de legume, fructele. De- 
osebit de bogate sînt, în astfel de substanţe, fruc- 


tele din categoria nucilor (nucile, alunele, casta- 
nele, migdalele), cu un conținut total de 1—3% 
substanțe minerale, urmate de fructele sîmburoase 
şi fructele de arbuşti și semiarbușşti (afine, agrișe, 
coacăze, căpșuni, mure, zmeură etc.). 

Se ştie că laptele e sărac în fier, cupru, mangan 
şi mai sărac decit multe fructe în potasiu, sodiu, 
magneziu, clor. Carnea, peștele şi ouăle sînt mai 
sărace decit fructele în calciu, magneziu, potasiu, 
iar derivatele de cereale — în calciu. 

Primul loc în compoziția cenușii fructelor îl 
ocupă potasiul, care reprezintă aproximativ 25— 
50% din greutatea ei și de citeva ori mai mult 
decît conţinutul produselor de origine animală. 
Deosebit de bogate sînt fructele din categoria 
nucilor (330—800 mg”) şi fructele simburoase 
(200—300 mg%/), dar și strugurii, fructele citrice, 
măslinele ș.a. 

Sub raport cantitativ, locurile următoare revin 
fosforului, calciului și magneziului. Nucile, alunele, 
migdalele, zmeura, căpșunile, coacăzele ș.a. sînt 
foarte bogate în toate aceste elemente. 

Conţinutul în fier, cupru şi mangan al fructelor, 
de asemenea, nu poate fi neglijat. Piersicile, caisele, 
coacăzele, zmeura, căpșunile, castanele ș.a. conţin, 
în medie, 1 mg% fier, iar alte fructe, ca nucile, 
alunele, migdalele, măslinele și mai mult: 2—4 mg%. 

Bogate în cupru sînt fructele din categoria nucilor 
(0,4—1,5 mg”), lămiile, bananele — care conţin 
peste 0,1 mg%). 

Manganul reprezintă în fructe pînă la 4,5 mg%, 
dar mai adesea sub 0,5 mg%. Se relevă sub acest 
aspect: nucile, piersicile, afinele, bananele, ananasul, 
zmeura ş.a. 

Cum necesităţile zilnice ale omului în aceste ele- 
mente sînt, de asemenea, mai mici (10—20 mg Fe, 
1—2,4 mg Cu şi 3—5 mg Mn), rolul fructelor în 
satisfacerea fie și parțială a acestor nevoi devine 
importantă. 


1, 2. Un tablou ispititor.Conţținutul în vitamine 
depinde nu numai de la un fruct la altul, dar și de la 
un soi la altul și este deosebit chiar și pe ramura 
însorită față de cea umbrită. 


O particularitate importantă a fructelor este 
bogăția în zaharuri direct sau ușor asimilabile: 
glucoză, fructoză și zaharoză. 

Conţinutul total în zaharuri diferă însă foarte 
mult. 

Un conținut cu totul ridicat îl au strugurii 
(12—26%), curmalele, smochinele, bananele și pru- 
nele. Cel mai răspîndit zahăr din fructe este fruc- 
toza, care are și gustul cel mai dulce (puterea ei de 
îndulcire e de 1,5 ori mai mare decit a zaharozei 
şi de 2,2 ori mai mare decit a glucozei). 

Cireșele și vișinile conțin în cantități predomi- 
nante glucoză. Zaharoza este în general mai puţin 
răspîndită. 


4. Coaja merelor, ca și a strugurilor de altfel, este 
de 2— 3 ori mai bogată în vitamina C decit restul 
fructului. 


3. Strugurii, prin conținutul lor ridicat în zaharuri 
12 — 26%, contribuie în mare măsură la prevenirea 
și combaterea stărilor de debilitate și de denutriție. 


Zaharurile amintite, trecînd direct în sînge, fără 


digestie prealabilă, sînt imediat valorificate în orga- 
nism (cu excepţia zaharozei). Ele capătă astfel un 
rol important în prevenirea și combaterea stărilor 
de debilitate și denutriție. 


FRUCTELE, APETITUL ȘI DIGESTIA 


Spre deosebire de alte alimente, fructele conțin 
cantități mai mult sau mai puțin mari de acizi 
(0,1—A4,0%), celuloză (0,3—4,0%), substanțe pec- 
tice, uleiuri eterice și taninuri (0,02—1,79%). Toate 
aceste substanțe au rol important în nutriție şi 
efecte igienice și terapeutice. Acizii și zaharurile, 
ca elemente gustative, și, de asemenea, uleiurile 
eterice, ca substanțe plăcut mirositoare, stimulînd 
secrețiile glandelor digestive, măresc pofta de 
mîncare și sînt favorabile valorificării generale a 
alimentelor în organism. 

Celuloza, hemicelulozele, gomele, mucilagiile și 
compușii pectici, deși sînt practic nedigerabili de 
către om, totuşi joacă un rol foarte important în 
alimentaţie, deoarece sînt adevărați antiseptici in- 
testinali. Un regim de hrană bazat pe fructe este 
un regim laxativ şi de prevenire a multor boli 
digestive. Unele fructe sînt pentru organism ade- 
vărate medicamente. Așa, de pildă, afinele, coarnele 
ș.a. au o popularitate medical justificată în tratarea 
ulcerelor, colitelor, enteritelor, stomatitelor etc., 
dar și a eczemelor, degerăturilor, arsurilor ș.a. 
La febră o citronadă este întotdeauna binevenită, 
aciditatea fructelor avind o acțiune de atenuare a 
manifestărilor febril-toxice. 

S-a constatat că afinele combat diabetul, datorită 
substanțelor hipoglicemiante pe care le conţin. 
Aceste fructe, ca și cele care contin preponderent 


fructoză — zahăr bine tolerat de diabetici — au 
influență pozitivă asupra vindecării acestora. 

Caisele, dar și cireșele, porumbele ș.a. conţin 
substanțe antianemice, similare celor din extractul 
de ficat. Ele devin astfel indicate pentru combaterea 
unor forme de anemie. 

Fructele fortifică ficatul. Zaharurile, și în special 
glucoza, favorizează acumulările de glicogen în 
ficat, fapt care mărește energia secretorie și func- 
ţională, ca și rezistența la infecție a celulei hepatice. 
Grăsimile, mai ales cele animale, sînt greu supor- 
tate de ficat. Fructele, fiind sărace în grăsimi, dar 
bogate în zaharuri, sînt foarte indicate în toate 
afecțiunile hepato-biliare soldate cu stări de insufi- 
ciență funcțională. 

Raţia zilnică de fructe proaspete se apreciază 
avînd în vedere că alimentele trebuie să aducă în 
hrană aproximativ 50—60% din cantitățile de 
vitamină C necesare. Fără necesarul zilnic (care se 
vede în graficul alăturat) organismul suferă. 

Omul suportă consecințe neplăcute cînd regimul 
său de hrană este lipsit mai mult timp de fructe. 
lată de ce întreaga muncă de dezvoltare a pomicul- 
turii și de creștere a producţiei pomicole are ca 
scop, în principal, asigurarea consumatorilor cu 
cantități tot mai mari de fructe, satisfacerea consu- 
mului sporit de fructe., 


Necesarul zilnic normal de vitamină C 
este evaluat astăzi la 40—60 mg pentru copii, 
60—100 mg pentru adulți și 100—120 mg pentru 
femeile materne. 

Considerind fructele cu un conținut mediu 
general de 20—25 mg de vitamină C/100 grame, 
se apreciază că, în genere, dieta zilnică echi- 
librată a omului trebuie să cuprindă urmă- 


5. Frumusețea, coloritul și parfumul delicat al 
piersicilor şînt o invitaţie la sănătate. Pentru anemici 
este important de știut că piersicile conţin în medie 
1 mg% fier. 


toarele cantități minime de fructe proaspete 
(după |. Gonţea): 


100—150 g pentru copiii de 1—6 ani; 

150—200 g pentru copiii de 7—12 ani; 

250—300 g pentru adolescenți și adulți; 
nitäfi g pentru femei în perioada mater- 


DISPOZITIV 
DE PROTECȚIE 
ÎN ACCIDENTE 
DE AUTOMOBIL 


În Japonia a fost creat un original 
dispozitiv de protecție în caz de acci- 
dent de automobil. Dispozitivul 
constă dintr-un sac de aer care, în 
caz de accident, se umflă instantaneu, 
de către un generator de gaz, extrem 
de sensibil. Sacul poate fi aplicat la 
volan, la tabloul de bord, pe bănci și 
pe tavanul automobilului. Cind se 
produce accidentul, se închide au- 
tomat o supapă, și o substanţă explo- 


zivă conținută în generatorul de gaz 
umflă sacul din vinylon cu o viteză 
apropiată de viteza sunetului. 
Dispozitivul a fost experimentat cu 
manechine, pe bancul de probă al 
Laboratorului de apărare civilă de la 
Tachikawa și a rezultat că în caz de 
ciocnire umplerea totală a sacului cu 
gaz se produce în 6 miimi de secundă, 
în timp ce contactul între manechin 
și sac necesită 96 miimi de secundă. 
Un film turnat în timpul încercărilor 
a pus în evidență modul de acţionare 
a acestui interesant dispozitiv. A 
fost filmată ciocnirea unui automobil, 
rulind cu mare viteză, de o barieră. 
Din film a reieşit că, în momentul 
ciocnirii, sacul de aer s-a umflat 
instantaneu, iar manechinul s-a cioc- 


nit de sac ca de o pernă. O analiză 
efectuată cu ajutorul unei camere 
fotografice ultrarapide a arătat și mai 
clar cum manechinul, sărind de la 
locul său în momentul ciocnirii, este 
aruncat înainte abia după ce sacul 
de aer a fost umflat, 

Umplerea instantanee a sacului se 
datorește faptului că gazul lichefiat, 
conținut în generator, se expandează 
cu o forță expiozivă atunci cind este 
aprins de către o scinteie provenită 
de la un dispozitiv special acționat 
de șocul ciocnirii. 

Sacii sint conectaţi la generatoare 
de gaz independente și pot fi montați 
în diferite părţi ale interiorului vehi- 
culelor, astfel ca, în caz de accident, 
toți pasagerii să fie protejaţi. 


ISTORIA VIE A MONUMENTELOR PATRIEI 
(URMARE DIN PAG. 73) 


toarele varniţelor. Se precizează tot mai vizibil 
că statele române au fost de la început bogate 
şi puternice, că şi-au croit singure soarta. 
Tara întreagă începe să afle toate acestea. Se 
organizează excursii sistematice la monumente, 
cu mii și mii de oameni ai muncii, elevi și tineret. 
Monumentele încep să dezvăluie ce nesecate 
puteri de muncă și rezistență, de luptă, de con- 
cepție și creație în toate domeniile existenţei 


sociale au dovedit înaintașii. Revenite la o viață 
nouă, ele ne sporesc încrederea în forţele noastre; 
devin făclii aprinse în drumul noilor generații; 
devin o școală nouă, constituind noi arme ideo- 
logice întru construirea vieţii celei noi, dau noi 
puteri pentru înfăptuirea planurilor economice. 

Prin cinstirea trecutului, se valorifică mai din 
plin prezentul şi se asigură viitorul poporului, 
înflorirea patriei socialiste. 

Istoria îngropată în documente prăfuite se trans- 
formă, prin readucerea la viață a monumentelor, 
într-o istorie trepidantă și militantă, care ne invită 
spre viitorul luminos. 

rile colibri, reprezentate printr-un număr 
de specii — 400—500 —, populează Lumea 
Nouă, din Alaska pînă în Țara de Foc, de la coasta 

mării pină pe înălțimile Anzilor (5 000 m). 

Sint păsări specializate pentru o anumită hrană. 
Limba acestor păsări este lungă și bifurcată, cele 
2 părți alcătuind un tub cu ajutorul căruia ele aspiră 
nectarul florilor. 

Deoarece această hrană nu conține decit hidrați 
de carbon, păsările colibri îşi acoperă necesitatea 
în proteine, consumînd insecte mărunte din aer 
sau de pe flori. 

Pentru a se hrăni, păsările zboară permanent, 
vizitînd un număr foarte mare de flori, pe care le 
polenizează în acest fel. (În timp de 1 oră, ele culeg 
nectarul de la 45—60 de flori). Păsările colibri sînt 
bune zburătoare. Ele execută un zbor sacadat, cu 
bătăile aripilor foarte dese (de la 23la 52 de bătăi 
pe secundă), ceea ce le permite să se menţină în 
zbor pe loc un timp îndelungat, amintind de zborul 
fluturilor. 

Datorită acestei activități intense, necesitatea de 
hrană este foarte mare şi justificată. Cantitatea de 
hrană consumată în timpul unei zile de o pasăre 
colibri este de 2 ori mai mare decit greutatea 
corpului său. 

Printre păsările colibri găsim cele mai mici 
exemplare din lumea păsărilor. Astfel, CALYPTA 
HELENAE, specie comună în Cuba, este de mărimea 
unui bondar, iar PHAETHORNIS RUBER ciîntărește 
mai puțin de 2 grame (1,6—1,8 g). Dimensiunile 
cele mai mari le ating colibrii uriași (PATAGONA 
GIGAS), care au talia unui lăstun. 

Dar ceea ce încîntă la colibri este minunăţia de 
culori, bogăția de reflexe şi sclipiri. 

Această splendoare de culori provine din stra- 
turile de pigment negru (melanina), mai mult sau 
mai puţin groase, ce se găsesc în pene. În momentul 
în care lumina cade dintr-o direcție favorabilă, ele 
produc culori reflectate și de irizație. 

La păsările colibri întîlnim un accentuat dimor- 
fism sexual. Astfel, masculii speciilor LOPHORNIS 
ORNATUR (zina împodobită) și LOPHORNIS MAG- 
NIFICUS (zina măreață) au cîte un moț cafeniu 
roșiatic și o coleretă cafenie, respectiv albă, cu 
virfurile penelor verzi-aurii. 

La LODDIGESIA MIRABILIS (silfa minunată), 
specifică provinciilor peruviene, masculul are gitul 
colorat în verde cu reflexe metalice, iar creștetul 
roşu purpuriu. Coada lui este formată din numai 
4 pene,dintre care cele 2 mijlocii sînt scurte, cu 


80 


DA | 4 LJ IIN A U M E 
V. DOMĂNEANȚU 


biolog 
aspect de ghimpe, iar cele externe sînt transfor- 
mate în pene de podoabă, deosebit de lungi, avind 
la partea terminală cîte un stindard lat. Ele sînt 
îndoite semicircular şi se încrucișează la mijloc. 

n timpul zborului nupțial, masculul planează 
în fața femelei, arătindu-şi culorile și ridicînd penele 
de podoabă, una după alta, deasupra capului său, 
ceea ce dă impresia unui semafor. La fiecare întoar- 
cere, acestea se ating unele de altele și scot un 
zgomot foșnitor. 

Colibrii, deși atit de mici, sînt certăreți și atacă 
cu ciocul lor ascuțit chiar păsări mult mai mari. 

„S-a observat cum masculii de PHAETHORNIS 
AUGUSTI (săgeata de argint), specie ce trăiește 
printre așezările omenești, «zburau în case, așezin- 
du-se în fața oglinzii cu coada răsfirată sub formă de 
pană și se certau cu propriul lor chip!» 

După acuplare, femela construieşte cuibul. Cuibu- 
rile sînt mici (uneori cît o coajă de nucă), în formă 
de cupă, cu pereții groşi, alcătuiți din mușchi, 
licheni, fibre de plante, puf, codițe de fructe, lipite 
între ele cu fire de păianjen și sînt situate la bifur- 
cări de ramuri subțiri, pe limbul frunzelor, pe sîrme, 
pe plante agățătoare de casă și boschete. S-au găsit 
cuiburi de săgeata de argint chiar într-o cameră 
mai puțin locuită, într-un abajur, și în țevi de canal. 

Femela depune 1—2 ouă albe (un ou poate cîn- 
tări 1/5 pînă la 1/3 gram), pe care le clocește timp 
de 14—19 zile. 

Puii sînt acoperiţi cu puf lung, rar, ruginiu. Ei 
sînt hrăniți de femelă, care-și introduce ciocul în 
gitul puiului, hrana fiind sub formă de terci. 

Păsările colibri se aclimatizează ușor dacă au 
condiții potrivite de viaţă. 


În titlu: unul dintre cele mai mici exemplare de 
colibri: Phaethornis sp. 

Dimorfismul sexual este evident la Loddigesia 
mirabilis. lată un mascul care își arată minunăţia de 
culori: verde irizat pe git și roșu purpuriu pe creștetul 
capului. 

Dezvoltarea actuală și extinderea considerabilă a cercetărilor biooceanografice au deschis noi şi inte- 
resante posibilități în cunoașterea vieții marilor adîncimi ale oceanelor. Cu ajutorul mijloacelor tehnice 
moderne și al fotografiei submarine, omul a pătruns în domeniul abisurilor oceanice, despre care se credea 
pînă nu demult fie că sînt lipsite de viață, fie că adăpostesc monștri necunoscuți. 

Prin forma şi aspectul lor cu totul deosebit, peștii abisali au atras repede atenția datorită adaptărilor 
legate de viața într-un mediu complet aparte! 

Lipsa de lumină fiind una dintre principalele caracteristici ale marilor adîncimi oceanice a atras după 
sine adaptări care să facă față acestei situații şi astfel putem vorbi despre... Lanterne ale abisurilor! 

Să ne închipuim că am cobori la cîteva mii de metri în întunericul absolut al apelor oceanului. Peștii, 
locuitori ai întunecatei împărății a apelor, sînt de culoare neagră, ca şi întunericul în care trăiesc, și cu 
toate acestea ei circulă activ, căutindu-se unii pe alții pentru hrană sau reproducere. Și ei fac aceasta cu aju- 
torul organelor luminescente situate pe corp sau în jurul ochilor. 

Ce sînt organele luminescente ale peștilor abisali? 

Biologii au putut stabili că e vorba de nişte formaţiuni epidermice speciale care poartă numele de 
fotofori. 

Dacă am privi de aproape un peşte abisal din genul Myctophum, unul dintre cei mai des întiîlniți la 
adîncimile din jurul a 1 000—2 000 m, vom putea remarca în regiunea capului și pe abdomen nişte puncte 
albe, strălucitoare, care sînt fototorii amintiți! 

La alte specii fotoforii sînt așezați în șiruri dese și regulate în lungul abdomenului sau în jurul ochi- 
lor şi aceasta în număr destul de mare (peştele Porichthys are pînă la 700 de fotofori!). 

n ce priveşte producerea luminii, ea se datorește elaborării în regiunea glandulară a organului 
luminos a unei substanțe grase care, sub influența unui ferment și a oxigenului, se poate transforma în 
substanță luminoasă. 

Menţionăm faptul interesant că lumina dată de fotofori este o lumină rece, fapt ce presupune trans- 
formarea aproape completă a energiei chimice în cea luminoasă. De asemenea, s-a remarcat că pentru 
producerea luminii prezența apei este absolut necesară, fotoforii neluminînd decit în contact cu apa. 

Demn de reținut este și faptul că aceste organe își păstrează capacitatea de a lumina chiar și un 
anumit timp după moartea peștelui. Așa, de exemplu, dacă punem bucăți dintr-un peşte mort de 5—6 ore 
intr-o soluție amoniacală, fotoforii mai pot produce încă lumină. 

lată deci pentru ce întunericul de nepătruns al abisurilor este întretăiat de mii de puncte lumi- 
noase, ca nişte adevărate lanterne, unele mai mari, altele mai mici, în funcţie de dispoziţia şi numărul acestor 
organe luminoase care ajută peștii abisali nu numai la iluminarea drumului, ci și la intimidarea sau prinderea 
prăzii, sau, cum am amintit, la recunoașterea şi identificarea sexelor în timpul reproducerii, avînd în acest 
sens aceeași valoare ca și desenele sau culorile vii ale confraților de la suprafață! 

Rezumînd, în puţine cuvinte, iată o lume nouă și ciudată a apelor, care pune la dispoziția cercetăto- 
rilor oceanografi un vast şi interesant cîmp de activitate! 


(D Pești abisali cu organe luminoase. 


CHAULIODUS, peşte abisal la care 
se disting fotoforii. 

TELEFONUL ELECTRONIC 


Ing. L. RUBEL 


Telefonul reprezintă un sistem de transmitere a 
informațiilor şi pentru această misiune cea mai 
indicată metodă de rezolvare este utilizarea elec- 
tronicii. În societatea zilelor noastre, telefonul a 
devenit unul din mijloacele de prim ordin în trans- 
miterea informațiilor. Deşi comunicațiile telefonice 
pe fir au intrat în competiție de mult timp cu cele 
prin radio, se poate afirma că rezultatul este unul 
de egalitate, deoarece comunicațiile telefonice pe 
fir prezintă încă un număr mare de avantaje față 
de cele radio, şi anume: o mare siguranţă în func- 
ționare, posibilitatea folosirii unui număr foarte 
mare de canale (în radio se pare că acest număr 
de canale e limitat), secretul convorbirii, simpli- 
tate în exploatare pentru abonat etc. Totuşi, pro- 
blemele telefoniei nu se rezolvă cu suficientă 
rapiditate, suplețe și capacitate, prin sisteme elec- 
tromecanice. De aceea, specialiştii văd un singur 
sistem al viitorului: telefonul electronic. 

Oare ce înseamnă aceasta? În primul rînd, în 
principiu, aceasta înseamnă înlocuirea tuturor 
dispozitivelor cu piese mobile și contacte prin 
elemente care funcționează pe baza deplasării 
particulelor încărcate. Din punct de vedere al 
concepției, aceasta înseamnă separarea catego- 
rică a funcţiilor de comandă și de execuţie și 
subordonarea organelor de execuție unor sisteme 
capabile să trateze informaţiile, pe baza unui 

program din memorie și să ia decizii în conse- 
cință, controlind execuția acestora. 

Sistemele electromecanice nu pot realiza prea 
bine aceasta, deoarece sînt îngust specializate şi 
greu adaptabile. Ideal din punct de vedere al capa- 
cității memoriei, lucrului după program și adap- 
tabilității este calculatorul electronic. 

Problema centrală a telefoniei este aceea a sta- 
bilirii unui anumit număr de conexiuni, realizind 
linia telefonică între doi abonați. 

Sistemele cele mai răspindite în prezent sînt: 
Rotary, cu contacte alunecătoare şi cu explorare 
individuală a punctelor de conexiune posibile, și 
Crossbar, cu contacte prin presiune şi cu explo- 
rare simultană a tuturor punctelor de conexiune 
aflate pe o bară. 

Unele sisteme electronice utilizează elemente 
cu semiconductori (diode sau tranzistoare duble) 
care realizează conexiuni foarte rapide, la prima 
comandă electrică, fără necesitatea de a menţine 
tensiunea. De asemenea, se folosesc relee semi- 
electronice, la care contactele se stabilesc prin 
joncţiunea unor tije, amplasate în fiole sigilate, 
în atmosteră neutră (neoxidantă) de azot sau hidro- 
gen, sub acțiunea unui cîmp magnetic. Acestea 
par să fie conexiunile centralelor electronice ale 
viitorului. 

La primele centrale teletonice, sistemele de co- 

Transmiterea informațiilor are o importanță capitală pentru viața 
oamenilor. Schimbul de informații presupune existența unui sistem de 
comunicare. 

Problema schimbului de informații între persoane foarte îndepărtate, 
într-un timp cît mai scurt, a preocupat omenirea din cele mai vechi tim- 
puri. Se poate însă afirma că rezolvarea acestei probleme aparține în 
mare măsură secoluluiX X și că se datorește în primul rînd dezvoltării 
fizicii, mai exact electrotehnicii și electronicii. Comunicaţiile la mare 
distanță pun o serie de probleme atît de ordin tehnic cît și economic. Din 
punct de vedere tehnic se pune problema transmiterii unei cantități 
maxime de informaţii la o distanță cît mai mare, realizarea unor transmi- 
sii de calitate ridicată și siguranță de funcţionare cît mai perfectă. Însă 
în același timp se cere o cheltuială minimă de mijloace materiale și 


bănești pentru construirea și întreţinerea lor. 


mandă și de comutație nu erau separate şi infor- 
mațţia transmisă de abonat sub formă de impulsuri 
electrice ajungea direct la un nivel de selecţie unde 
se făcea comutația cu un dispozitiv rotativ. Prin 
formarea succesivă a cifrelor numărului de telefon, 
comutația avansa pas cu pas. 

Apoi au apărut registrele electromecanice cu 
memoria temporară, care înregistrau numărul ce- 
rut şi dădeau comenzi circuitelor de conexiune 
pentru stabilirea legăturilor telefonice. 

Deoarece un registru nu se poate ocupa decit 
de un apel odată, se instalau mai multe registre, 
oricare apel fiind preluat de primul aparat liber. 
Introducerea sistemelor electronice va duce la un 
şomaj în proporţie de 90% al registrelor, deoarece 
releele electromecanice cele mai rapide funcţio- 
nează în milisecunde, iar dispozitivele electro- 
nice în microsecunde. Deci se va ajunge la centrale 
în care mașini electronice de calcul vor dirija rețele 
întregi de conexiune. 


SOCRATE ȘI ARISTOTE 


Prima etapă în direcţia telefoniei electronice o 
reprezintă centrala franceză SOCRATE — sistem 
original de comutație rapidă, automată și de taxa- 
re electronică. La acesta, rețeaua de conexiuni 
este înzestrată cu comutatoare Crossbar clasice, 
dar circuitul de comandă cuprinde două multi- 
registre electronice cu etaje intermediare, cuprin- 
zind organe logice mai rudimentare. Aceste ele- 
mente primesc apelurile și fac primele operații: 
identificarea celui chemat, starea liniei cerute, 
pregătirea conexiunii etc., furnizind astfel infor- 
maţii semiprelucrate registrelor care dau dispo- 
ziții conform programelor pe care le au în memorie. 
Un pas mai departe în direcţia electronizării repre- 


zintă a doua centrală franceză ARISTOTE, apara- 
taj realizind integral şi sistematic toate operațiile 
de telefonie și electronică. Aci s-a adoptat punc- 
tul de conexiune electronic sub forma unui cuplu 
de tranzistori. 

Ştiina că liniile telefonice nu sint utilizate mai 
mult de 10%, s-au organizat niște concentratoare 
în «centrele de gravitate» ale unei rețele telefonice. 
Aceste concentratoare sint legate cu toți abonaţii 
și printr-un număr mult mai mic de linii cu centrala, 
numărul asigurind totuși totdeauna o linie liberă 
pentru tranzitarea apelurilor. Deci, concentratoa- 
rele înregistrează apelurile și fac conexiunile cu 
centrala sau cu abonaţii ceruți, fiind subordonate 
unui calculator electronic. 

Deci de oriunde vine apelul telefonic (abonat sau 
altă centrală) trece mai întîi prin exploratorul 
centrului de comutație, care supraveghează în per- 
manenţă liniile conform unui program propriu. 
Cind detectează un apel, acest explorator traduce 
cifrele primite în impulsuri, în cod binar, adică în 
limba mașinii electronice de calcul și o informează 
pe aceasta asupra stării liniilor telefonice. A! doi- 
lea organ al centrului de conexiune este rețeaua 
de conexiuni propriu-zisă, care execută ordinele 
referitoare la conectarea liniilor. Maşina de calcul 
îi indică numerele care trebuie puse în legătură 
și rețeaua alege itinerarul optim și face conexiu- 
nile. 

Centrul de comutație este completat cu un dis- 
tribuitor, un fel de tilmaci al mașinii de calculat 
care primeşte ordinele și le transmite organelor 
de execuție. 

Dirijorul întregului ansamblu este maşina de 
calculat electronică, de construcție specială, avind 
două calități esențiale, capacitatea foarte mare 
(pentru a putea dirija chiar o centrală de 10 000 de 

abonaţi) și viteza de lucru. Maşina dispune de o 
memorie program cu toruri de ferită foarte rapide, 
de 16 000 de cuvinte. 


AVANTAJE DEOSEBITE 


În rîndul avantajelor unor astfel de telefoane se 
poate aminti mai întîi simplificarea numerelor, 
propuniînd abonatului să formeze numerele pe care 
le utilizează cel mai frecvent din combinaţii doar 
de 3 cifre. Apoi, se poate realiza transferul la 
disc. Aceasta înseamnă, de exemplu, că dacă 
petrecem o seară la nişte prieteni n-avem decit 
să formăm pe discul aparatului nostru un număr 
de cod şi apoi numărul prietenilor noştri şi în mod 
automat toate convorbirile destinate nouă vor fi 
conectate la prietenii noștri. 

Telefonul electronic va putea facilita organi- 
zarea de conferinţe, adică convorbiri simultane a 
trei sau patru abonaţi sau repetarea automată a 
apelului pînă cînd numărul chemat este liber. 

Important este că fiecare abonat poate da in- 
strucțiuni particulare memoriei din centrală. De 
exemplu, se vor putea da instrucțiuni de tele- 


gestiune. Un cod compus pe disc vă va branșa 
automat la o mașină de calculat a unei întreprin- 
deri, căreia puteți să-i daţi instrucțiuni tot într-un 
cod compus cu discul. Gospodina va putea con- 
trola mașina de gătit dirijind termostatul cuptoru- 
lui printr-un cod format prin disc. Din serviciu 
public, telefonul devine serviciu privat, individua- 
lizat pe măsura necesităţilor fiecăruia. 

Desigur, teoretic toate aceste lucruri se pot 
realiza şi cu sisteme electromecanice, dar în con- 
diții puţin practice, centralele devenind ca mărime 
adevăraţi monștri. Centralele electronice vor ocupa 
de trei-patru ori mai puțin spațiu decit centralele 
clasice de capacitate echivalentă. 


84 


UNDELE ELECTROMAGNETICE VOR STRĂPUNGE ZIDUL MEDIILOR DENSE 


RADIOCOMU 


Transmiterea informaţiilor la 
distanță, fără fir, se realizează cu 
ajutorul undelor electromagne- 
tice sau cum li se mai spune — 
unde radio. 

Cum este posibil acest tran- 
sbort de informaţie? De la locul 
de producere (de generare cum 
zic inginerii radio) undele radio 
se propagă din aproape în aproa- 
pe cu viteze uriaşe, ajungind la 
distanţe mari. Studiul fenome- 
nului de propagare a undelor 
electromagnetice (undele radio) 
reprezintă un element esențial 
în aprecierea posibilității stabi- 
lirii unei legături radio sigure, 
de lungă durată. 

În timpul propagării unele 
caracteristici ale undei radio se 
modifică în funcţie de proprietă- 
tile mediului prin care are loc 
propagarea. 

Unda se caracterizează de 
exemplu prin frecvență (adică 
prin numărul de oscilații pe se- 
cundă, întrucît este un fenomen 
alternativ). Acest parametru, 
frecvența, este independent de 
proprietățile mediului prin care 
se propagă unda sau, cu alte 
cuvinte, în orice mediu unda 
radio își păstrează frecvența im- 
pusă de generator, cu condiția 
ca atit generatorul, cit și recep- 
torul să fie în repaus unul față 
de celălalt. (Dacă generatorul 
și receptorul sînt în mișcare unul 
față de celălalt apare un efect 
de modificare a vitezei, efectul 
Doppler-Fizeau, cu multe apli- 
caţii dintre care cele mai spec- 
taculoase în astronomie). În con- 
cluzie, mediul nu influențează 
frecvența undei ce se propagă. 
Un alt parametru caracteristic 
undei este intensitatea. Variația 
intensității unei unde cu distanţa 
(scăderea intensității) are loc din 
două motive: din cauza formei 
de undă sau din cauza proprie- 
tății mediului. 

Undele radio pot fi: plane, 
cilindrice, sferice, după cum su- 
prafața de undă (suprafața pe 
care se simte simultan perturba- 


ATII SUBTERANE ȘI SUBACVATICE 


rea produsă în mediu de unda 
ce se propagă) este plană, cilin- 
drică sau sferică. O undă sferică 
îşi micşorează intensitatea cu 
distanța chiar dacă mediul în 
care are loc propagarea este 
mediu perfect, fără pierderi. A- 
cest fenomen are loc datorită 
principiului conservării ener- 
giei. Dacă generatorul eliberea- 
ză o energie determinată la di- 
ferite distanțe (raze ale supra- 
feței sferice), această cantitate 
de energie se distribuie pe su- 
prafețe din ce în ce mai mari, 
aşa încît intensitatea undei sca- 
de cu distanța, întrucît energia 
distribuită pe unitatea de supra- 
față scade. Problema cea mai 
importantă în studiul propagării 
undelor radio este influența me- 
diilor reale asupra intensității 
undei. Dacă o undă plană se 
propagă într-un mediu ca, de 
exemplu, ionosfera, pămîntul, 
apa, intensitatea undei scade da- 
torită pierderilor ce i-au naştere 
în aceste medii. Unda se ate- 
nuează. Atenuarea undei are loc 
datorită curenților pe care unda 
îi produce în mediul prin care se 
propagă, și astfel o parte a 
energiei electromagnetice a un- 
dei se transformă în căldură. 

Oamenii au stabilit legături ra- 
dio în atmosferă și, străbătind 
ionosfera, au pătruns în Cosmos, 
punind bazele radiocomunicaţți- 
ilor cosmice. 


Propagarea undelor în at- 
mosferă se face în bune condiţii 
în bandă foarte largă de frecvenţe 
(sau de lungimi de undă), deoa- 
rece pierderile în atmosferă sint 
reduse și atenuarea undelor ra- 
dio are loc datorită mai ales 
influenţei suprafeței pămîntului 
sau ionosferei. 

Într-o serie de ramuri ştiinţi- 
fice omul cunoaşte mai bine 
ce se întimplă în atmosferă sau în 
cosmosul apropiat decit în adin- 
cul apelor sau al scoarței pă- 
mintești. O situaţie similară are 
loc și în studiul propagării unde- 
lor radio prin pămînt și prin apă 


Preocupările pentru stabilirea 
unor legături radio prin scoarța 
terestră au devenit mai asidue 
abia în ultimii ani. Înfăptuirea 
unor asemenea legături radio 
prezintă interes nu numai pen- 
tru radiocomunicații. Astfel, se 
pune problema stabilirii unei le- 
gături radio de la suprafață cu 
minerii, cu speologii sau folo- 
sirea undelor radio în studiul 
straturilor scoarței și la deter- 
minarea zăcămintelor de petrol. 

Acest domeniu întîmpină difi- 
cultăți importante. În primul rînd, 
la stabilirea unei legături radio 
prin pămint trebuie să se utili- 
zeze frecvențe foarte scăzute 
(lungimi de undă foarte mari de 
ordinul a 30 km), deoarece la 
frecvențe mari pămîntul se com- 
portă ca un conductor în care 
unda electromagnetică pătrunde 
numai pe un mic strat la supra- 
față. 

O a doua problemă dificilă o re- 
prezintă realizarea unei adaptări 
între antenă şi pămint spre a se 
radia o energie electromagne- 
tică importantă. Dacă, de exem- 
plu, se radiază o undă electro- 
magnetică înspre pămint (de la 
suprafața lui), o parte impor- 
tantă a undei se reflectă la supra- 
fața aer-pămint, ca urmare a 
discontinuităţii de proprietăți 
electrice a celor două medii. 

Se poate imagina ca principiu 
un radar pentru zăcăminte cu 
propagarea în pămint. În loc să 
caute ţintele în aer, instalaţia 
și-ar căuta țintele în subsol. Ar 
lua naștere... radarul prospector. 
Numai că datorită neuniformi- 
tăților scoarței, care produc eco- 
uri şi reflexii multiple, un ase- 
menea radar prospector are sar- 
cini mult mai dificile decit rada- 
rul atmosferic. Într-un caz spe- 
cial, s-au realizat radiocomuni- 
caţii subterane pe distanțe de 
ordinul sutelor de kilometri. În 
ce constă acest caz special? În 
structura scoartei se întîlnesc 
cîteodată straturi paralele cu bu- 
ne proprietăţi reflectante, așeza- 

te la distanțe destul de mari 
(zeci de kilometri unul de altul). 
Această structură formează un 


adevărat canal (ghid de undă) 
pentru unda electromagnetică ce 
se propagă la distanțe apre- 
ciabile prin reflexii succesive pe 
pereții formaţi de cele două stra- 
turi paralele. 

Propagarea undelor radio prin 
apă (în oceane) reprezintă o 
problemă dificilă din cauza ab- 
sorbţiei foarte puternice pe care 
o suferă unda electromagnetică. 
Aceasta explică de ce în detec- 
tarea bancurilor de pești, a relie- 
fului fundului mărilor, se utili- 
zează undele sonore sau mai 
bine zis ultrasonore, a căror 
absorbție este foarte mică. Co- 
municația între submarine se 
poate realiza tot prin sistemul 
«sonor» la distanţe nu prea mari. 
Problema cea mai dificilă rămîne 
comunicaţia radio cu o bază 
cînd submarinul este scufundat 
în mare sub un strat de cîțiva 
metri de apă și baza se află la 
10 000 km distanţă. Distanţa cea 
mare, bază-submarin, nu repre- 
zintă o problemă prea grea, întru- 
cît se realizează o propagare la 
suprafața pămintului, dar ate- 
nuarea introdusă de cei cîțiva 
metri de apă e mai mare decit 
atenuarea undei de suprafață 
datorită prezenţei pămîntului pe 
toată distanța bază-submarin. 

Mărimea puterii staţiilor de 
emisie, a sensibilităţii receptoa- 
relor, valoarea frecvenţei de lu- 
cru reprezintă elemente de ales 
la îndemiîna proiectantului pen- 
tru asemenea cazuri. 

Faptul că oamenii caută să 
cucerească imperiul subacvatic, 
să trăiască multă vreme sub apă, 
aşa cum arată experienţele teme- 
rarului Cousteau, pune printre 
altele și problema unor aseme- 
nea legături între oameni. Rit- 
mul vertiginos al progresului 
contemporan poate aduce im- 
portante realizări și în acest do- 

au intrat în competiţie încă de la începutul 

secolului al XX-lea sistemele utilizînd cabluri 
«fizice» şi cele utilizind cabluri «hertziene» sau 
altfel spus legături radio prin unde hertziene. 
Cele din urmă prezintă marele avantaj că necesită 
cheltuieli de construcție și întreținere mai reduse, 
dar au dezavantajul unei siguranțe mai reduse în 
funcţionare. În acelaşi timp, numărul de canale 
de legături la mare distanță pentru sistemele 
radio «fără fir» este foarte redus, deoarece numai 
undele electromagnetice cuprinse în gama de 
frecvențe de la circa 100 kHz la 30 MHz se propagă 
la distanţe mari, fiind influențate de factori atmos- 
ferici, cosmici și diurni. Utilizarea liniilor de radio- 
relee lucrind la frecvențe de peste 30 MHz a permis 
mărirea numărului de canale şi să se facă, de ase- 
menea, transmisii de televiziune, asigurindu-se 
astfel transmiterea la distanțe foarte mari a pro- 
gramelor de televiziune. Aceste legături sînt han- 
dicapate de proprietatea undelor electromagnetice 
de frecvenţă mai mare de 30 MHz de a se propaga 
în linie dreaptă, şi deci apare necesitatea ca o 
linie de radiorelee pe mari distanțe să cuprindă 
o serie de stații intermediare, ceea ce determină 
scumpirea legăturii şi imposibilitatea realizării 


P entru realizarea unor legături la mari distanţe, 


Lipsa de siguranță în stabilirea legăturilor de 
telecomunicații prin radiorelee troposferice a făcut 
ca atenţia specialiștilor în telecomunicaţii să se 
îndrepte către o altă soluţie, şi anume către utili- 
zarea sateliților în telecomunicaţii. Cum sîntem 
încă la începutul evoluţiei telecomunicațiilor spa- 
tiale, este dificil să prevezi cu certitudine în ce 
reia sateliții pot fi utilizaţi efectiv în telecomu- 
nicaţii. 


VIITORUL TELECOMUNICAȚIILOR 
LA MARE DISTANŢĂ: 
SATELITUL DE TELECOMUNICAŢII 


Ideea comunicaţiilor prin spațiul extraatmosfe- 
ric, care cu ajutorul sateliților se poate realiza 
pentru prima dată efectiv, e veche. Ea a fost for- 
mulată inițial de Karl Friederich Gauss (1777—1855), 
care, presupunind existenţa unor ființe inteligente 
pe alte planete, a propus utilizarea tundrei sibe- 
riene pentru desenarea prin plantaţii de mari în- 
tinderi a unor figuri geometrice vizibile în Cosmos. 
De asemenea, mai tirziu, Littrow, un astronom din 
Viena, a propus săparea unor canale de lungimi 
considerabile în anumite forme geometrice care, 
umplute cu combustibil și arzînd, ar arăta că pla- 


COMUNICATI 


LA SCARĂ PLANETAR 


unei legături intercontinentale. Din aceste motive 
se părea că întrecerea cablu-radioreleu în legă- 
turile intercontinentale dădea drept cîştigător ca- 
blul submarin, cu toate că acesta putea fi folosit 
numai pentru transmisiuni de telegrafie și tele- 
onie. 


CABLURI SAU SATELIȚI? 


În această cursă pasionantă, deceniul al şaselea 
al secolului nostru a adus practic o răsturnare, 
prin apariția radioreleelor troposferice şi a sateli- 
ţilor artificiali de telecomunicaţii. În prezent, dato- 
rită telecomunicaţiilor prin radiorelee troposferice 
şi sateliți artificiali, aceste legături sînt şi vor 
deveni posibile pe distanţe foarte mari, practic 
între două puncte ale globului. 

Dintre primele încercări de telecomunicaţii pe 
distanțe mari, de ordinul sutelor de kilometri, 
amintim radioreleele troposferice, a căror utili- 
zare nu prezintă însă nici. în prezent siguranța 
totală în stabilirea legăturii. Transmiterea semna- 
lelor de radiodifuziune prin difuzie troposferică se 
încearcă la lungimi de undă centimetrice și deci- 
metrice, adică în gama de frecvențe cuprinsă între 
500 și 5 000 MHz. Propagarea prin difuzie tropo- 
sferică prezintă avantajul unei calități bune a 
transmisiei, ceea ce a condus la folosirea acestui 
mod de transmisii pentru radiorelee de televiziune 
sau sisteme telefonice multicanale. 

neta e populată cu ființe inteligente. 

Nu s-a încercat nici una din aceste propuneri. 
Prima încercare de a realiza comunicaţii prin 
spațiul extraatmosferic a fost înfăptuită folosin- 
du-se Luna ca reflector al semnalelor transmise 
cu radiotelescoape orientabile, de cîte 25 m dia- 
metru, situate la extremităţile legăturii. Bineînţe- 
les, sistemul nu poate funcționa decit atunci cînd 
Luna se găsește deasupra orizontului celor două 
stații terminale. Deci, «Luna» a deschis drumul 
telecomunicaţiilor spaţiale. De la primul satelit 
artificial al Pămintului lansat de Uniunea Sovie- 
tică în 1957 și pînă la primul satelit de telecomuni- 
caţii n-a fost decit un pas. În 1960 prima tentativă 
de a comunica prin spaţiul extraatmosferic, prin- 
tr-un echipament industrial, a fost făcută de sate- 
litul «Echo»-l. Se poate spune că odată cu acest 
satelit a fost deschis drumul telecomunicațiilor 
spaţiale sau, altfel spus, «mondocomunicaţiile». 

Sateliții de telecomunicaţii sînt de două feluri: 

— pasivi, care reflectă informaţiile primite ca şi 
o oglindă; 

— activi, care recepționează informaţiile şi le 
retransmit pe o altă frecvenţă pentru a evita reacția 
între semnalul de intrare şi ieşire. 

Acum, cînd sîntem la începutul evoluţiei tele- 
comunicaţiilor spaţiale, este greu de spus cu cer- 
titudine în ce măsură vor fi utilizaţi în telecomuni- 
cații sateliții artificiali, dar se poate cu siguranță 
afirma că această utilizare nu poate decit să dea 


un nou impuls dezvoltării serviciului internațional 
de telecomunicații. 

«Echo»-l este primul satelit pasiv plasat pe orbită. 
Acesta era o sferă de 30 m diametru (balon), care 
a funcţionat satisfăcător citeva luni pînă s-a 
dezumflat. 

La 25 ianuarie 1964 a fost lansat «Echo»-ll, o 
sferă de 41 m în diametru, care a fost folosit în 
scopul unor experienţe ştiinţifice de specialişti 
americani, sovietici și britanici. 

Din punct de vedere tehnic şi economic, compe- 
tiția satelit pasiv-satelit activ înclină fără drept de 
apel în favoarea ultimului. 

Primul satelit de telecomunicații activ lansat la 
10 iulie 1962 a fost «Telstan»-l. El a folosit la trans- 


misii de telefonie, televiziune, fototelegrafie în 
hiperfrecvenţă şi chiar în transmisia de imagini 
de televiziune în culori a unei operaţii chirurgicale. 
Transmisiile s-au efectuat de la o stație plasată la 
Andover (Maine) și au traversat Atlanticul spre 
Europa, fiind recepționate la staţiile Pleumeur 
Bodou — în Franţa — şi Goonhilly Downs — în 
Anglia. 

Funcţionînd pe aceleași principii ca «Telstan»-l, 
la 13 decembrie 1962 a fost lansat «Relay»-l, cu aju- 
torul căruia s-au realizat transmisii de televiziune 
intro Europa, America de Sud, Japonia și Statele 

nite. 

O condiție cheie pe care trebuie să o îndepli- 
nească sateliții de telecomunicații activi și pasivi 
este aceea de a avea pe pămînt o antenă a cărei 
orientare să fie posibilă (după calcule prealabile) 


după poziția la orizont a satelitului. Cum intervalul 
în care satelitul este vizibil între cele două extre- 
mități ale legăturii este relativ scurt, pentru obți- 
nerea unei comunicații continue va fi necesară o 
înlănțuire de sateliți care să preia ștafeta imediat 
ce premergătorul dispare la orizont. S-au propus 
asemenea sisteme de 8—12 sateliți. 


TELESATELITUL VIITORULUI: 
SATELITUL FIX 


O soluție mai elegantă a fost sugerată încă din 
1945 de către savantul britanic Arthur C. Clarke 
într-un articol din revista Wireless World». Aceas- 
tă soluție arată că dacă s-ar putea plasa un satelit 


artificial pe o orbită situată la 42 000 km de centrul 
Pămîntului şi dacă planul acestei orbite s-ar con- 
funda cu acela al Ecuatorului terestru, satelitul 
ar avea o viteză de rotație egală cu cea a Pămîntu- 
lui şi ar da, în consecință, impresia de imobilitate 
deasupra unui punct de pe suprafața terestră. 

Pe o asemenea orbită sugerată de Clarke, denu- 
mită acum «Sincronă», a fost lansat la 14 februarie 
1963 primul satelit sincron: «Syncom»-l, care însă 
nu a emis decit 20 de secunde. El a tost urmat de 
«Syncom»-ll, care funcţionează perfect pentru 
transmisii de telefonie și facsimile între Statele 
Unite, Africa și Europa. Apoi, în august 1964, a 
fost lansat de la Cape Kennedy «Syncom»-lli, al 
treilea satelit sincron, care a servit ca releu pentru 
emisiile de televiziune între Japonia și coasta de 
vest a Statelor Unite în timpul Jocurilor Olimpice. 

La 23 aprilie 1965, U.R.S.S. a lansat primul său 
satelit «operațional»: «Molnia»-l. Încă din ziua 
lansării, s-au transmis imagini de televiziune la 
peste 9 600 km (Vladivostok — Moscova). Satelitul 
«Molnia» a asigurat, de asemenea, legături tele- 
fonice, fototelegrafice şi telegrafice bilaterale mul- 
ticăi. Mai mult decit atit, în noiembrie 1965, tele- 
viziunea sovietică şi RTF — Franţa — au inaugurat 
o serie de transmisii de televiziune în culori în 
sistemul SECAM între Moscova şi Paris cu «Mol- 
nia»-l. Calitatea obținută a fost excepţională. 

În aprilie 1965, a fost lansat primul satelit comer- 
cial de telecomunicaţii Ear/y Bird, plasat pe o orbită 
ecuatorială sincronă aproape perfectă. Acesta 
este de tipul sateliților «Syncom», aflindu-se în 
poziţia cvasistaționară deasupra Atlanticului. în- 
tre Brazilia și Coasta de Aur. Satelitul este folosit 
pentru legături telefonice şi de televiziune între 


Legătură de tele- 
viziune A merica de 
Nord—Europa, vie 
Telstar: U Thantse 
adresează prin te- 
leviziune de la New 
York la 7 octom- 
brie 1963 conferin- 
ței de radiocomuni- 
caţii spațiale de la 
Geneva. 

America de Nord și Europa de Vest. 

Deşi numai Statele Unite și U.R.S.S. au reușit 
pînă în prezent să lanseze sateliți de telecomuni- 
caţii, totuși țări cum sînt Franţa, Italia, Anglia, 
Japonia s-au angajat în programe naţionale și 
internaţionale, care să le asigure mijloacele nece- 
sare pentru a plasa pe orbită sateliți de telecomu- 
nicații. Astfel, cele două organizaţii europene 
CECLESELD (Organizaţia europeană pentru per- 
fecţionarea şi lansarea mecanismelor spaţiale) 
şi CERS-ESRO (Organizaţia europeană de cerce- 
tări spaţiale) vor lansa satelitul «ESRO»-I. Mai mult 
decit atit, se lucrează deja la planul detaliat pentru 
satelitul «ESRO»-II, care, probabil, va fi lansat 
din Suedia. 


TELEVIZIUNEA INTERCONTINENTALĂ 
ÎN DIRECT 


În ceea ce priveşte viitorul telecomunicațiilor 
prin sateliți, aceștia nu numai că vor adăuga un 
mare număr de căi la arterele terestre suprain- 
cărcate, dar vor permite și realizarea emisiunilor 
intercontinentale de televiziune în direct. 

Avantajul principal al sateliților de telecomuni- 
caţii este acela că pot asigura practic legătura 
cu orice punct al lumii. Aceste avantaje vor putea 
fi mai bine exploatate odată cu îmbunătățirea 
tehnicii de acces multiplu (utilizarea simultană a 
unui repetor de satelit de către un anumit număr 
de staţii terestre, fiecare putind comunica după 
voie cu altele) și prin punerea la punct a unui 
sistem de staţii terestre multiple și mai puţin cos- 
tisitoare. Statele Unite studiază în prezent o me- 
todă de transmisie a semnalului modulat în ampli- 
tudine — banda laterală unică — în sensul Pămînt- 
satelit, semnalul fiind transformat pe satelit în 
modulație de frecvență pentru sensul satelit-Pă- 
mint. 

Metodele tehnice noi de acces multiplu și sim- 
plificarea staţiilor terestre vor permite deschi- 
derea unui cîmp nou de acţiune a sateliților de 

telecomunicaţii: legătura cu avioane pe traiecte 
transoceanice şi cu vase pe mare. Începutul a 
fost făcut cu satelitul «Syncom»-lll, a cărui cale 
de comandă şi telemăsură de unde metrice a 
realizat legătura prin teleimprimatoare de mică 
viteză, cu un avion aflat între coasta de vest a 
Statelor Unite și Havai. 

Rezultă că, în acest fel, sateliții de telecomuni- 
cații vor putea folosi la îmbunătățirea navigaţiei 
și vor facilita controlul traficului aerian și maritim, 
precum şi operațiile de salvare. 

Tot în Statele Unite se studiază metode elec- 
tronice și mecanice pentru redresarea antenei sate- 
litului în funcţie de rotaţie, orientabilă permanent 
de pe Pămint. 

Nu mai puţin importantă este posibilitatea comu- 
nicaţiilor de radio şi televiziune prin sateliți, avind 
ca destinaţie receptori particulari. Bineînţeles, aici 
apar o serie de dificultăţi netehnice, ca: diferența 
de oră, comunitatea de limbă, suveranitate naţio- 
nală etc. 

În orice caz, se poate afirma că sîntem în pragul 
unui nou sistem de comunicaţii intercontinentale, 
viitorul rezervîndu-ne mari surprize. 


ÎN LUME ȘI LA NOI 


Ing. MIREA PAVEL 


Dezvoltarea turismului în condiţii moderne ridică 
probleme noi, care necesită şi rezolvări adecvate. 
Mijloacele moderne de transport, și în special 
automobilismul, fac cu mult mai uşor accesibile o 
serie întreagă de puncte interesante, iar, pe de 
altă parte, creșterea rapidă a numărului de auto- 
turisme are ca urmare o intensificare a circula- 
tiei turiştilor pe tot teritoriul țării. Nemaifiind legat 
de anumite orare și trasee, care sînt inerente trans- 
portului cu trenul, turistul automobilist își poate 
permite răgazul să se oprească acolo unde dorește 
şi unde natura îi oferă o privelişte plăcută, pito- 
rească. Pentru cazarea acestui gen de turiști sînt 
necesare anumite amenajări, în special dacă opri- 
rea nu este de lungă durată, respectiv citeva ore 


sau o noapte, amenajări care să ofere condiţii 
adecvate pentru odihnă, pentru spălat şi, eventual, 
de alimentare a mașinii. Pentru a satisface aceste 
necesități s-a creat în mai toate ţările din lume o 
nouă categorie de cazare, numită «motel», care, 
din anumite puncte de vedere, are caracteristicile 
unui hotel de dimensiuni mai reduse, dar cu un 
grad de confort corespunzător. Asemenea mote- 
luri mai pot fi folosite de automobiliști şi în alte 
ocazii, cum ar fi, de exemplu, cazarea temporară 
într-o localitate sau un punct apropiat de un mare 
oraș pentru acei turişti care sînt în tranzit și care 
nu doresc să intre în orașul respectiv. Tipurile de 
motel folosite actualmente se deosebesc de cam- 
ping prin faptul că ele sînt construcții permanente, 


Unul dintre motelurile din apropierea Bratislavei dotat cu restaurant 


au confortul unor hoteluri şi deseori au garaje 
proprii cu sector de deservire. Caracteristic pentru 
moteluri însă este faptul că ele nu sint centre de 
recreație, nefiind destinate unor șederi mai lungi. 

Studiindu-se mai atent modul în care funcţio- 
nează motelurile din țări cu o dezvoltare mare a 
autoturismului, s-a constatat că marea majoritate 
a turiştilor automobilişti preferă acest mod 
de cazare marilor hoteluri, datorită unor as- 
pecte specifice pe care le vom arăta în cele 
ce urmează. 

În general, pe turistul automobilist îl atrage mai 
degrabă un motel cu caracter intim şi cu un ser- 
viciu excelent decit un hotel, în care deseori turis- 
tul venit de pe drum, prăfuit și obosit, se simte 
stingher. 

De aceea, tendința generală în construirea mote- 
lurilor este aceea de a se crea construcții cu un 
număr relativ redus de camere, fiind preferat în 
special tipul de motel cu autoservire, care prezintă 
avantaje şi din punct de vedere economic, deoare- 
ce asigură o deservire bună cu un număr minim 
de personal. Această autoservire nu se referă 
numai la alimentaţia publică, dar și la o serie de 
alte mici servicii, ca posibilități de reparare a 
mașinii, a îmbrăcămintei etc. Deoarece în general 
motelurile sînt aşezate în locuri-mai puţin aglome- 
rate, este obligatoriu pentru buna organizare a 
unei asemenea activități ca turistul să găsească 
în această unitate tot ce-i este necesar în timpul 
călătoriei. Tipul obişnuit de motel cuprinde, pe 
lingă un număr de camere, variabil între 40 și 100, 
o parte de recepție, un mic restaurant, un atelier 
de întreţinere auto şi, bineînțeles, trebuie să dis- 
pună de un parcaj adecvat. 

Din experiența exploatării motelurilor existente 
în lume a rezultat ca un fapt interesant că sînt 
preferate acele moteluri care au un număr redus 
de etaje, respectiv cel mult P + 1E, tocmai pentru 
a crea ambianța corespunzătoare turistică şi a 
evita aspectul de hotel. Tipul de cameră este, în 
principiu, asemănător camerelor de hotel, cerîn- 
du-se o varietate destul de mare, respectiv camere 
cu 1 pînă la maximum.3 paturi. De aceea, există 

Schița fațadei laterale a motelului de la Bucium — lași 


cazuri în care, prin sistemul constructiv aplicat, 
există posibilitatea ca prin mutarea pereţilor din 
material uşor să se schimbe mărimea camerelor 
în tuncție de nevoile momentane și să se asigure 
mobilarea cerută de client. Camera de motel nu 
trebuie neapărat prevăzută cu toate instalaţiile 
sanitare, tipul cel mai larg răspîndit fiind camera 
care dispune numai de chiuvetă, băile şiW.C.-urile 
necesare fiind grupate la extremitatea construc- 
ției. Datorită condiţiilor specifice, se întilnesc 
foarte multe moteluri executate din elemente con- 
structive din lemn sau materiale ușoare, dindu-se 
însă o atenţie deosebită izolării fonice, care, în 
special datorită zgomotelor produse de circulația 
auto din jurul acestor clădiri, este de mare impor- 
tanţă. 

Camerele de baie și, respectiv, duşurile se pot 
realiza foarte bine din același material (lemn, pa- 
nouri ușoare etc.), îmbrăcat în diverse materiale 
plastice ieftine şi aspectuoase. 

Desigur că alegerea amplasamentului unui mo- 
tel nu se poate face întimplător. Ea este legată 
de traseele turistice, de punctele de atracție, de 
zonele de sport etc. și se asigură de preferință 
terenuri care permit chiar în apropierea motelului 
mici amenajări sportive, ca, de exemplu, bazin 
de înot, teren de tenis ș.a. Fără discuție, unul 
dintre criteriile de bază este amplasarea într-un 
cadru natural corespunzător, care să ofere turis- 
tului, chiar în scurtul răstimp pe care îl petrece 
în motel, anumite condiţii-de recreaţie. lată de ce, 
de exemplu, în Ungaria s-au construit moteluri 
în zona lacului Balaton, în Cehoslovacia asemenea 
moteluri au fost realizate pe traseele turistice din 
apropierea orașelor Praga, Bratislava şi în alte 
regiuni frecvent vizitate, şi, după cum vom arăta 
mai jos, aceleași criterii stau la baza stabilirii am- 
plasamentelor pentru moteluri ce se vor construi 
în țara noastră. 

Datorită specificului şi preferinței turiştilor din 
diverse țări, s-ar putea arăta că, pe cînd în Europa 
se preferă moteluri așezate individual şi care 
eventual pot avea numai o funcţie sezonieră 
(de exemplu, în lunile de vară), în S.U.A. s-au 


realizat moteluri de mare capacitate, în unele 
cazuri chiar ansambluri din mai multe pavilioane 
care formează grupuri turistice independente. 

În Cehoslovacia s-a construit recent în apropie- 
rea orașului Bratislava un complex interesant de 
moteluri și camping amplasat în zona terenurilor 
de sport şi recreaţie a acestui oraș, care funcțio- 
nează numai în timpul verii, dar care în viitor va 
trece la o funcţionare permanentă, în tot timpul 
anului. Motelul respectiv face parte dintr-un an- 
samblu de băi din apropiere, iar aripa în care se 
găsește restaurantul va deservi atit motelul, cît 
şi campingul şi amenajările balneare. Această 
construcție este realizată cu elemente din lemn și, 
constatindu-se că tipul respectiv corespunde ne- 
voilor actuale ale turismului intern şi internaţio- 
nal, proiectul a fost ales ca proiect tip. 

În țara noastră se are în vedere ca în perioada 
1966—1970 să se execute un număr de mai multe 
moteluri cu o capacitate, apreciată informativ, de 
peste 900 de locuri, cazarea făcîndu-se în prin- 
cipal în camere de 1 şi 2 paturi. 

Frumuseţile naturale ale ţării noastre oferă 
multe puncte şi trasee turistice interesante, care 
sînt din ce în ce mai mult vizitate atît de turişti din 
țara noastră, cît și din străinătate, iar construirea 
acestor moteluri corespunde unor necesităţi reale, 
deoarece unele trasee turistice sînt puţin frecven- 
tate tocmai din cauza unor dificultăți de cazare. 

Bineînţeles că în prima etapă, adică din anul 
acesta, se vor realiza moteluri acolo unde există 
și acum un aflux foarte mare de vizitatori, şi putem 
cita printre primele construcții motelul de la 
Bucium — lași, cel de la Snagov și cel de la Căciu- 
lata. 

Motelul de la Bucium, așezat la o altitudine de 
cca. 400 m, într-o poziţie de o reală frumuseţe, cu 
o perspectivă largă asupra orașului, va fi desigur 
nu numai un.punct de atracție al turiștilor auto- 
mobilişti ce circulă pe șoseaua lași — Vaslui, dar 
şi un punct de excursie pentru mulţi ieşeni, creîn- 
du-se o legătură de autobuz din oraș pînă în apro- 
pierea motelului. 

Această construcţie dispune de un corp de ca- 
zare cuprinzind 28 de camere cu 2 paturi și 7 
camere cu 3 paturi și un restaurant cu terase pentru 


cca. 300 de locuri. Camerele, orientate cu vede- 
rea spre oraş, au cite o terasă. 

Pentru a se realiza înscrierea acestei construcții 
în cadrul natural înconjurător, cît şi pentru a se 
sublinia caracterul specific al motelului, s-a adop- 
tat o soluţie de îmbinare a elementelor arhitecturii 
moderne, ca, de exemplu, beton aparent, supra- 
fețe mari de sticlă etc., cu materialele arhitecturii 
locale, cum sînt ţigla, lemnul şi în special piatra 
locală de Repedea. 

Alte puncte turistice prevăzute a fi dotate, de 
asemenea, cu moteluri vor fi Curtea de Argeş și 
Bicaz şi am putea include aci și motelurile care se 
vor construi lingă Sibiu la Dumbrava. 

Este neîndoielnic că după terminarea lucrărilor 
de la nodul hidroenergetic de la Porţile de Fier, 
ca urmare a îmbunătățirii rețelei rutiere din această 
parte, motelul de la Caransebeş va avea o căutare 
foarte mare, fiind așezat pe un traseu internațio- 
nal, la fel ca și motelele de la Sebeș — Alba, Timi- 
şoara și din Oraşul dr. P. Groza. De aci rezultă 
clar orientarea generală spre punerea în valoare 
a unor zone deosebit de frumoase ale ţării noastre 
şi se înțelege că pe viitor asemenea amenajări se 
vor realiza și în altă parte din ţara noastră, atit de 
bogată în frumuseți naturale. 

Tipul de motel ales corespunde principiilor inter- 
naționale pe care le-am amintit mai sus, mărimea 
lor fiind în general pînă la cca. 80 de locuri pe 
unitate, camerele preferate fiind cele cu 2 paturi. 

În afară de parcajele obligatorii, care, deseori, 
din cauza așezării în puncte mai pitorești, pun 
anumite probleme tehnice mai dificile pentru 
crearea platformei şi a accesului, se consideră 
necesar a se dota motelul cu o unitate de între- 
tinere auto pentru a nu obliga.pe turiști să se ducă 
pînă în localitățile din apropiere. 

În subsidiar putem arăta că pe lingă motelurile 
care, după cum am văzut, se vor construi în apro- 
pierea unor centre cu caracter urban, pentru dez- 
voltarea turismului, se are în vedere realizarea 
în mediul rurala unor unităţi mai mici, gen «hanuri», 
cu pînă la 40 de locuri fiecare, care vor completa 
rețeaua generală de cazare turistică, creînd astfel 
elementele necesare pentru dezvoltarea rapidă 
a turismului pe tot teritoriul republicii noastre. 


Intrarea principală a motelului Nicco din Japonia 

O mare parte dintre cele cca. 18 000 specii de 
păsări cunoscute azi pe glob efectuează migrații, 
adică se deplasează periodic din zonele geografice 
în care cuibăresc în alte zone, pentru a se întoarce 


din nou în patria lor în epoca reproducerii. Aceste 


mişcări regulate pe care le îndeplinesc populații 
întregi de păsări, numărînd uneori zeci de milioane 
de exemplare, în tot cursul vieții lor, sînt studiate în 
prezent de sute de specialişti şi urmărite de zeci 
de mii de ornitologi amatori. Interesul ştiinţific pe 
care-l prezintă e atît de mare sub aspect teoretic, 
dar şi sub aspect practic, încît pentru urmărirea și 
studierea migraţiilor sînt puse în joc mijloace tehnice 
însemnate, dintre cele mai moderne, ajungînd pînă 
la sateliți artificiali. 

Fenomenul migraţiilor a rămas mult timp necu- 
noscut. Încă în 1817, ilustrul naturalist Georges 
Cuvier mai scria despre somnul rîndunicilor în 
mlaștini. Expedițiile geografice au adus însă dovezi 
în sprijinul migraţiilor, iar sosirea la cuib a unor 
berze avînd săgeți ale unor triburi africane înfipte 
în corp a precizat și locurile de iernat. 

Metoda inelărilor începută în secolul al XIX-lea, 
constînd din fixarea unui inel la piciorul păsării — 
care e lăsată apoi liberă —, a adus date preţioase 
privind direcţiile de zbor, distanțele parcurse şi 
chiar viteza păsărilor migratoare. 

Capturarea păsărilor inelate (cu plase fine, cap- 
cane sau prin vînare) permite într-adevăr să se 

păsărilor migratoare 

cunoască, de-a lungul anilor, care sînt în linii gene- 
rale drumurile parcurse de diferite specii şi unde 
iernează ele. Însă regăsirile de păsări cu inele sînt 
relativ reduse (între 0,1 și 20%); de aceea pe tot 
globul se inelează milioane de exemplare anual. 
Pentru studii mai precise, care nu necesită captu- 
rarea păsării, se fixează benzi colorate din material 
plastic la aripă, ele putînd fi observate cu binoclul. 

Cunoaşterea în detaliu a fenomenului migrației, 
care se petrece pe spații imense, cu viteze însemnate, 
la înălțimi ce pot atinge și 8 000 m, ridică însă mari 
greutăți în fața cercetătorilor. Multe păsări migrează 
în timpul nopţii (şi cucul, de exemplu), neobser- 
vate. În timpul zilei s-au folosit avioane lente, care 
au putut urmări cîrdurile de păsări. Mai nou se 
utilizează și radarul, pe ale cărui ecrane se pot obser- 
va stolurile de păsări — cu direcţia și viteza zboru- 
lui —, dar, din păcate, prin radar nu se poate şti 
despre ce păsări e vorba decît în colaborare cu 
observatori vizuali. 

În ultimul timp a început să se folosească urmări- 
rea individuală a unor păsări de care se atașează 
mici emițătoare de semnale radio (cu tranzistori). 
Deși miniaturizate, aceste emițătoare au o greutate 
de minimum 30 g, ceea ce împiedică folosirea lor la 
păsărele mici, care au corpul de 10—20 g sau chiar 
de 5g! Puterea emisiilor este şi ea slabă, ceea ce nu 
permite urmărirea,pe întregul traseu,a păsărilor 
care migrează pe distanţe lungi, de mii de kilometri 


1. Pelicanul (Peleca- 
nus  onocrotalus), po- 
doabă a deltei Dunării, 
unde cuibărește în fieca- 
re vară. larna o petrece 
în regiunea Nilului. 

2. Stol de flamingi 
(Phoenicopterus ruber) 
fotografiat în delta Ro- 
nului (Camargue), unde 
au cuibărit pină acum 3 
ani. Zborurile repetate 
ale avioanelor cu reac- 
ție de pe un aerodrom 
apropiat au determinat 
părăsirea coloniei, una 
dintre cele două exis- 
tente în Europa. 


(recordul absolut e deținut de pescărușul Sterna 
paradisea, care pendulează între cei 2 poli ai Pămin- 
tului, cuibărind la cel nordic și iernînd la cel sudic, 
la cca. 17 000 km de cuib!) 

Este prevăzută intervenţia unor mijloace superioa- 
re, şi anume a sateliților artificiali, ca stații releu 
pentru emisiile radio. Un satelit și 24 de stațiuni 
terestre permit urmărirea migraţiilor pe o rază 
de 2 500 km la fiecare revoluție a satelitului, ceea 
ce reprezintă un mare pas înainte în cercetarea 
unui astfel de fenomen. 

Ce anume speră să cunoască omul prin studierea 
aprofundată a migraţiilor? Ce este neobișnuit, 
ieşit din comun în acest fenomen? 

Faptele cunoscute pină în prezent, pe baza obser- 
vațiilor simple, a inelărilor şi a unor experiențe 
mai complicate, ne pun în față un tablou de perfor- 
manţe de-a dreptul uluitoare. De pildă, rezistența 
de care dă dovadă o specie de fluierar care străbate 
fără oprire un drum de 3 500 km peste Oceanul 
Pacific, între Alaska și insulele Hawai, în numai 
35 de ore, ceea ce necesită cca. 250 000 de bătăi 
din aripi! 

Orientarea precisă (în condiții oricît de grele, în 
întuneric sau pe ceață) care ajută la găsirea dru- 
mului și, în cele din urmă, a cuibului chiar constituie 
încă un mister. Se pare că mecanismele de orientare 
ar fi de mai multe feluri. Unele specii (ca graurii, 
de exemplu) se orientează după lumina soarelui, 
chiar fără a vedea astrul. Multe se orientează după 
repere terestre, munți, ape etc. Migratoarele de 
noapte se orientează după stele, fapt dovedit prin 
experienţe efectuate în planetarii, cu «stele» con- 
fecționate de om. Dar lipsa totală a unor repere 
nu încurcă unele specii mai înzestrate. Au ele oare o 
«busolă» vie în organism? Unde e plasată ea? S-a 
încercat dezorientarea unor porumbei, cu mici 
magneţi atașați de corp, dar rezultatele n-au fost 
concludente. 

Fiziologii sînt interesați să cunoască raporturile 
dintre glandele cu secreție internă — începînd 
cu hipofiza și terminînd cu glandele sexuale — și 
declanşarea migraţiilor, întoarcerea păsărilor în 
patrie fiind legată de reproducere. Unele specii 


pleacă spre ţinuturi mai calde foarte devreme (de 
exemplu, berzele, rîndunelele), cind e cald încă 
(august-septembrie), altele însă pleacă în ultimul 
moment, cînd totul îngheaţă (unele rațe). S-a crezut 
că scurtarea zilei dă semnalul plecării şi lungirea 
zilei pe cel al intoarcerii, influențind prin hipo- 
fiză dezvoltarea glandelor sexuale. Dar această 
regulă, ştiinţific stabilită la unele specii, este infir- 
mata in multe cazuri. 

Tiroida are şi ea un rol însemnat, după cum s-a 
dovedit, experimental, prin injecții cu hormoni. 

După cum vedem, există încă multiple semne de 
întrebare și direcţii de cercetare. Problemele care 
se ridică sînt atacate din direcţii diferite. În dezle- 
garea lor îşi pun speranțe nu numai ornitologii și 
fiziologii, ci și specialiştii în rachete teleghidate, 
a căror orientare ar putea fi îmbunătățită pe baza 
principiilor ce urmează să fie descoperite la păsări. 
Se pare deci că prietenele noastre zburătoare, care 
au inspirat pe constructorii planoarelor și avioane 
lor, vor putea ajuta omul și în domeniul cel mai 
îndrăzneţ al zborurilor — în cucerirea Cosmosului. 


Pitulicea (Phylloscopus trochilus), una din- 
tre micile păsări migratoare care trece prin 
țara noastră în drumul ei de mii de kilometri 
dintre teritoriile unde cuibărește (hașurat) și 
cele unde iernează, în Africa. 


Ing. |. MĂRCULESCU 
director general 

la direcția generală 

a prelucrării țițeiului 
Ploieşti 


Deseori, de la fereastra acceleratului ce străbate în noapte distanța dintre Ploieşti şi Bucu- 
reşti, călătorul priveşte cu interes un peisaj industrial inedit, un grup de stele pămintene marcînd 
prezența unor uriași arbori geometrizaţi: constelația Brazi. Sînt luminile complexului de instalații 
al Rafinăriei Brazi, cea mai mare unitate de prelucrare a țițeiului din ţară şi una dintre principalele 
furnizoare de materii prime pentru industria petrochimică. 


PRELUCRAREA ȚIȚEIULUI 
O INDUSTRIE MODERNĂ 


În mai puţin de două decenii, industria 
petrolului a devenit un puternic sector al 
economiei naționale. Dacă din 1857, anul 
cînd s-a extras prima tonă de țiței românesc, 
şi pînă în 1948 s-au obținut 163 milioane 
tone de ţiţei, în numai 18 ani, din 1948 și pînă 
în prezent, s-au extras 170 milioane de tone, 
adică o producție mai mare decit cea obținută 
în aproape un secol înainte de naționalizare. 
În trecut, funcționînd în cea mai mare parte 
cu capital străin, întreprinderile petroliere 

din ţara noastră exportau ţiţeiul obţinînd 
prețuri mici; în schimb, România importa, 
plătind sume mari, derivate ale țițeiului -— 
uleiuri și benzine superioare. 

În anii puterii populare, paralel cu pro- 
gresul înregistrat în forajul sondelor şi în ex- 
tracția petrolului, s-a dezvoltat rapid şi in- 
dustria de prelucrare a țițeiului. Dintr-un 
sector în care dominau procesele simple de 
distilare primară a țițeiului și de cracare 
termică, industria noastră de prelucrare a 
țițeiului a devenit, în mai puțin de două de- 
cenii, o industrie modernă, dispunind de 
instalații la nivelul tehnicii actuale. Pentru 


realizarea sarcinii principale trasate de partid 
— creşterea valorii pe tona de țiței — s-au 
construit şi dat în funcțiune instalații cu ca- 
pacități mari de prelucrare, s-au introdus 
procedee moderne de prelucrare, în special 
catalitice. Astfel, valoarea produselor obți- 
nute dintr-o tonă de ţiţei a crescut în 1966 
față de anul 1959 cu peste 40 la sută. A fost 
ridicată și calitatea produselor. De exemplu, 
cifra octanică medie a benzinelor a fost în 
1965 cu circa 10 unități mai mare decit cea 
atinsă în anul 1959; s-au produs cantități im- 
portante de benzine superioare, cu cifră 
octanică peste 92 la sută; cantitatea de moto- 
rină superioară, de culoare deschisă, tempe- 
ratură de congelare scăzută și curbă de disti- 
lare îmbunătățită, a atins în 1966 aproape 50 
la sută: din producția totală de motorină. 

La dezvoltarea tuturor sectoarelor indus- 
triei petroliere o contribuție deosebită au 
adus cercetătorii şi proiectanții care lucrează 
în acest domeniu. Pe baza analizei temeinice, 
cercetătorii au elaborat și perfecționat pro- 
cedee și metode noi în legătură cu exploa- 
tarea zăcămintelor de țiței și gaze, procesele 
de injecție a apei sau gazelor în straturi pentru 
recuperarea secundară a petrolului, fisurarea 
hidraulică, combaterea viiturilor de nisip, 


În titlu: Noaptea la Rafinăria Brazi. Camera de co- 
mandă și control la una din instalaţiile complexului 
de reformare catalitică. 

Două moderne instalaţii ale Rafinăriei Brazi: insta- 
lația de distilare atmosferică și în vid și instalația de 
cocsare întirziată. 


fluidele de foraj, construcția sondelor ş.a. 
Activitatea de cercetare a dus la lărgirea 
gamei de produse petroliere prin fabricarea 
de acizi naftenici, dezemulsionanțţi, aditivi 
pentru uleiuri, mercaptani, acizi crezilici, 
impregnante pentru material lemnos, vase- 
lină farmaceutică ș.a. 

Una din întreprinderile în care se face pre- 
lucrarea superioară a țițeiului și a gazelor 
prin procedee moderne și unde se produc 
şi materii prime pentru chimizare este Ra- 
finăria Brazi. 


CIFRA OCTANICĂ- 
PESTE 95 DE UNITĂŢI 


Vizitînd pe rînd instalaţiile de înalt nivel 
tehnic ale rafinăriei, faci de fapt cunoştinţă cu 
o parte din vastul program inițiat de partid 
pentru valorificarea superioară a resurselor 
naturale ale țării. Prima unitate care atrage 
atenția la Brazi este complexul de reformare 
catalitică a benzinei și hidrofinare a motorinei, 
complex care prezintă o importanță deose- 
bită pentru economia națională, tocmai da- 
torită sortimentelor valoroase pe care le 
produce. Complexul cuprinde o instalație 
de hidrofinare a benzinei cu o capacitate de 
peste 1 milion de tone pe an, două unități 
de reformare catalitică de circa 1 milion de 
tone pe an pentru obținerea de benzină cu 
cifră octanică ridicată, instalații pentru obți- 
nerea benzenului, toluenului, xilenului, pen- 
tru hidrofinarea motorinei, pentru separarea 
prin cristalizare fracționată a paraxilenului 


și altele. 

Prin hidrofinarea benzinei de distilare pri- 
mară şi apoi prin prelucrarea ulterioară a re- 
formatelor respective se obțin aici importante 
produse pentru industria petrochimică și 
producţia de carburanți. Astfel, se realizează 
produse ca benzen, toluen, ortoxilen, meta- 
xilen, paraxilen, etilbenzen, propan, izo-butan, 
normal-butan, izo-pentan, normal-pentan, ben- 
zine auto cu cifră octanică ridicată, gaze com- 
bustibile, component reactor etc. 

Utilajele pentru acest complex au fost li- 
vrate de firme din Franţa, Anglia, Italia şi din 
alte țări, precum și de uzinele constructoare 
de mașini din ţară. De remarcat că instalaţia 
de absorbție și fracționare a gazelor a fost 
proiectată în ţară și realizată cu utilaje pro- 
venind din U.R.S.S., Elveţia, Franţa, R.S. Ce- 
hoslovacă; mare parte din utilaje au fost 
produse de uzinele românești de utilaj pe- 
trolier. 

Complexul de reformare catalitică contri- 
buie la ridicarea cifrei octanice a benzinelor, 
obținîndu-se benzine cu C.O. de peste 95 de 
unități. În acest complex se produc hidro- 
carburi aromatice și alte derivate de petrol, 
materii prime pentru industria chimică. 

Benzenul, toluenul, izomerii xilenului, hi- 
drocarburile ușoare C3—Cs produse de Ra- 
finăria Brazi alimentează o serie de unități 
petrochimice din țara noastră. Aici ele se 
metamorfează, luînd înfățișare de materiale 
plastice, detergenţi, lacuri şi vopsele, pro- 
duse farmaceutice etc. 

Una dintre cele mai importante instalaţii ale 
rafinăriei este aceea de distilare atmosferică 
şi în vid cu o capacitate de prelucrare de 
3 000 000 de tone, proiectată în întregime în 
țară, echipamentul tehnologic fiind produs de 
Uzinele «Progresul»Brăila, «Vulcan»Bucu- 
reşti, Uzina de utilaj chimic și petrolier 
Ploiești, Uzina constructoare de mașini Reşiţa 
ș.a. Aici, ţiţeiul este transformat în benzină, 
benzină grea, petrol, motorină, distilat în 
vid etc. Benzina este dirijată spre complexul 
de reformare catalitică, distilatul în vid este 
îndreptat spre instalația de cracare catalitică 
şi bhidrocracare, reziduul obținut în urma 
acestui proces constituie materia primă pen- 
tru fabricarea cocsului într-o instalație ală- 
turată. Instalaţia de distilare atmosferică și în 
vid este cuplată cu o instalație de «desali- 
nare electrică», ce o deservește, asigurînd o 
materie primă de bună calitate. 

La instalația centrală de absorbție și frac- 
ţionare a gazelor, care prelucrează peste un 
sfert din ţiţeiul extras în România, sînt folo- 
site unele utilaje noi pentru industria de pre- 
lucrare a țițeiului, ca, de exemplu, cuptoarele 
paralelipipedice şi desalinatoarele electrice. 

Datorită acestui fapt se obține o creștere 
considerabilă a productivității muncii, insta- 
lația fiind complet automatizată, iar operaţiile 
conduse de la un tablou de comandă. 

În cursul lunii mai 1964, a fost pusă în func- 
ţiune o instalație nouă de mare capacitate: 
instalația de cocsare întîrziată. Această insta- 
lație este caracterizată printr-o automatizare 
tehnologică avansată și printr-o mecanizare 
totală a tuturor operaţiilor de golire a came- 
relor de cocs (prin tăiere hidraulică, transport, 
sortare și încărcare a cocsului în vagoane). 

Instalaţia de cocsare, care este cu 65% 
mai mare decit cea construită la Rafinăria 
Oneşti, produce: 

— gaze bogate din care se separă C}—Cs 
— materie primă pentru industria chimică, 
benzină, motorină, cocs de petrol folosit în 
industria electrozilor, industria siderurgică, 
industria aluminiului, la fabricarea carbidului 
etc. 

La înalta dotare tehnică a rafinăriei se adaugă 
vrednicia și priceperea colectivului de muncă 
al întreprinderii, ambii factori avînd ca rezul- 
tantă îndeplinirea cu succes a sarcinilor de 
plan, producerea unor sortimente de calitate 
superioară, derivate ale țițeiului, mult soli- 
citate pe piața internă şi cea internațională. 


GROINDUSTRIA 
Se în/aâplaieste | 


Ing. C. ROSKE 


Cu numai cîțiva ani în urmă, unii economiști din agricultură mai considerau 
că între cei doi termeni — industrie și agricultură — există mari deosebiri. 
Se insista în special asupra complexității fenomenelor biologice care intră în 
acțiune, asupra importanţei primordiale a factorului climatic și a altor aspecte 
pe care omul, departe de a le cunoaşte complet, nu le poate stăpini în agricultură. 

Cu toate acestea, asistăm în ultimii ani la naşterea unei noi forme de pro- 
ducţie agricolă, la mecanizarea şi automatizarea unui număr tot mai mare de 
procese din toate sectoarele agriculturii. Amintim că numai în anii 1964—1965 
mai bine de o sută de articole din revistele agricole din întreaga lume au inclus 
în titlurile lor cuvintul agroindustrie. Agricultura industrială formează astăzi 
obiectul a numeroase teme de cercetări complexe. 

Şi în ţara noastră măsurile luate de partid pentru dezvoltarea bazei tehnice- 
materiale a agriculturii, pentru folosirea în creşterea producţiei agricole a meca- 
nizării complexe, a chimizării şi irigaţiilor, a cuceririlor ştiinţei şi tehnicii înain- 
tate, constituie calea cea mai eficace pentru a acţiona asupra factorilor naturali 
şi pentru a obţine producții mari şi constante. 

97 


(O AGROTEHNICA - PE CALE DE SCHIMBARE... 


Dezvoltarea forțelor de producție în agricultură, 
și în special folosirea unei variate game de sub- 
stanțe chimice, cum sînt îngrășămintele chimice, 
ierbicidele și insectofungicidele, a avut impor- 
tante consecințe privind stabilirea agrotehnicii 
în cultura unor plante. Un exemplu edificator 
în această privință îl constituie folosirea ierbici- 
dului atrazin pentru combaterea buruienilor în 
cultura unor prășitoare, în special în cultura 
porumbului. 

Rezultatele unor experimente efectuate în țara 
noastră timp de 5 ani la Institutul de cercetări 
pentru cereale și plante tehnice Fundulea au 
demonstrat posibilitatea cultivării porumbului 
fără să fie prășit mecanic sau manual. Prin 
aplicarea unei cantități de 10 kg de atrazin în 
timpul toamnei, primăvara n-au mai apărut buru- 
ieni, efectuîndu-se din cele 12 lucrări mecanice 
cu tractorul și 3 prașiie manuale cu sapa, care 
se fac în mod obișnuit, numai 4 lucrări mecanice 
(arat, discuit, semănat și recoltat cu combina). 
Noua tehnologie permite mecanizarea completă 
a culturilor unor prășitoare. 

Dar cercetările privind modificarea agroteh- 
nicii, ca urmare a noilor mijloace de producție 
puse la îndemină de știința și tehnica contem- 
porană, continuă și în alte direcții. 

Se ştie că de obicei aratul și lucrările agricole 
superficiale care îl completează se consideră 
ca bază a agriculturii şi ca o lucrare indispensa- 
bilă pentru însămînțare. 

Într-adevăr, aratul distruge buruienile şi în- 
groapă resturile vegetale provenite din cultura 
precedentă. El aerisește solul și este socotit 
ca necesar creării unei bune structuri a solului. 
Totuși aratul nu poate fi executat ușor în orice 


împrejurare. În solurile argiloase grele, această 
lucrare nu poate fi efectuată decit în perioadele 
cu umiditate medie. El ar deveni dăunător efec- 
tuat pe timp prea umed și irealizabil în perioada 
de mare secetă. Trecerea repetată a tractoarelor 
şi a celorlalte unelte folosite la arat tasează 
solul și-i deteriorează structura. 

Specialiştii din agricultură și-au pus întreba- 
rea: oare nu s-ar putea renunța la această lu- 
crare greu de executat? Astfel, în ultimul timp 
se vorbeşte de o nouă posibilitate de a cultiva 
porumb în mirişte după o metodă zisă «non 
tillage» (fără arat), în care se procedează astfel: 
ierburile din miriște sînt distruse prin pulveri- 
zarea a 5 kg de atrazină la hectar. Cinci săptă- 
mîni mai tîrziu, se seamănă porumb în cantitate 
care să asigure 40 000 de fire la hectar pe solul 
nelucrat. După semănat se aplică pină la 200 
kg/ha de îngrășămint chimic complet. 

Semințele de porumb, beneficiind de o micro- 
climă mai blindă și mai umedă din cauza pre- 
zenţei la suprafața solului a unui «mulci» format 
din ierburi pe cale de descompunere, germinează 
repede, plantele cresc viguros și produc recolte 
cel puțin egale celor obținute prin metodele 
clasice de cultură, dar cu cheltuieli mai reduse 
și cu o mai bună conservare a stării solului. 

Desigur, experiențele întreprinse concomitent 
de specialişti din mai multe țări, în legătură 
cu această lucrare agrotehnică, sînt încă ne- 
concludente, rezultatele fiind influențate mult de 
condiţiile agropedoclimatice. Folosind ierbicide 
selective pentru combaterea buruienilor, semă- 
natul aerian (din avion) sau alte utilaje şi sisteme 
de lucru noi, agricultorii se găsesc în plină 
revoluție a metodelor de pregătire a solului. 


( HORTICULTURA INDUSTRIALĂ 


Extinderea pe scară largă a pomiculturii și 
legumiculturii, în ultimul timp au stimulat crearea 
de mașini noi pentru recoltarea multor specii 
de fructe și legume. 

Majoritatea unor astfel de maşini funcţionează 
pe un principiu în care un dispozitiv de scuturat 
mecanic, electric sau hidraulic este atașat de 
ramurile sau trunchiul pomului de pe care 
urmează să se recolteze fructele. Scuturînd 

i in vi ii avînd amplitudini de 2,5 — 
5 cm, cu frecvențe mergind de la 400 la 1 000 de 
cicli pe minut, multe fructe, ca: prunele şi 
nucile, pot fi efectiv desprinse de pom în cîteva 
secunde. Apoi se folosesc cadre de prins fruc- 
tele de tipuri diferite pentru a le colecta și dirija 
în conteinere potrivite. 

Recoltarea mecanizată a fructelor a fost limi- 
tată aproape în întregime la acele specii care 
urmează să fie prelucrate. Strivirea excesivă a 
fructelor limitează posibilitatea folosirii acestor 
mașini cînd este vorba de fructe destinate con- 
sumului în stare proaspătă. Numeroase cercetări 

care sînt în curs vor duce, fără îndoială, la o 
extindere a recoltării mecanizate a fructelor. 

Culturi de legume, cum sînt cartofii, morcovii, 
mazărea, ridichile și sfecla, se recoltează și ele 
tot mai mult prin mijloace mecanice. Un număr 
apreciabil de noi mașini de recoltat legume au 
fost realizate recent și încep să fie utilizate pe 
scară largă. După cel de-al doilea război mondial 
s-au înregistrat creșteri mari ale suprafețelor 
serelor. 

Printre țările care au înregistrat creșteri sim- 
țitoare ale suprafețelor de sere se numără și 
România, alături de Olanda, Bulgaria, Franța 
și Belgia. În țara noastră au fost construite tipuri 
de sere cu suprafeţe mari (pînă la 6 ha), cu un 
înalt grad de automatizare. 

Ca exemple se pot cita: Combinatul agroali- 
mentar «30 Decembrie», marele combinat de sere 
de la Arad (36 ha) și cel mai mare combinat de 
sere din țara noastră, actualmente în construcție, 
cel de la Ploiești (51 ha). Serele moderne, auto- 
matizate, se caracterizează prin producţii sporite 


